Miskiythah bandhuvumakee gethah aabaadhukurumah libunu ranuge...\nކޮވިޑް19: ގޭގައި ނަމާދުކުރުން\nމިސްކިތްތަށް ބަންދުވުމަކީ އަޅުގަނޑުމެންގެ ގެތަށް އާބާދު ކުރުމަށް ލިބުނު ރަނުގެ ފުރުޞަތެއް\nއިސްލާމްދީނަކީ އެހެންދީންތަކާ ޚިލާފަށް ނަމާދުކޮށް އަޅުކަންކުރުމަށް ވަކިތަނެއް ޚާއްޞަކޮށްފައިވާ ދީނެއް ނޫން\nއުޒުރެއް މެދުވެރިވެގެން ޖަމާއަތުގައި ނަމާދު ނުކުރެވުނަސް، އެއްވެސް އުނިކުރެއްވުމެއް ނެތި ﷲގެ ޙަޟުރަތުން އޭނާއަށް ޘަވާބު ލިބޭނެ ކަމަށް ހަދީޘްތަކުން އިނގޭ\nކ. މާލެ | 14 މެއި 2020 | ބުރާސްފަތި 01:37 | 14,834\nމަސްޖިދު އަލް ސުލްތާނު މުހައްމަދު އިމާދުއްދީން - ކޮވިޑް19 ގެ ސަބަބުން ހުރިހާ މިސްކިތެއްވަނީ ބަންދުކޮށްފައި - ރާއްޖެއެމްވީ\nމިއަދު ދުނިޔޭގެ ކަންކޮޅުތަކުގައި ވަރަށް ގިނަ މުސްލިމުންގެ ޝަކުވާއަކީ އެބައިމީހުން އަޅުކަންކުރަމުން އައި މިސްކިތްތައް، އާދެ، ﷲގެ ގެކޮޅުތައް ބަންދު ވެއްޖެކަމުގެ ޝަކުވާއެވެ. ޖަމާޢަތުގައި ނަމާދު ނުކުރެވޭކަމުގެ ޝަކުވާއެވެ. އެ މަތިވެރި އަޅުކަމުން މަޙްރޫމު ވެގެންދާ ކަމުގެ ޝަކުވާއެވެ. އިސްލާމީ ދުނިޔެއާ ކުރިމަތިލަމުންދާ ބަރަކާތްތެރި ރަމަޟާން މަހުގެ ބަރަކާތާއި ޢަދަދުނުކުރެވޭ ގިނަގުނަ ޘަވާބާއި އަޖުރުތައް ލިބިގަންނަން ހަރަކާތްތެރިވުމުގެ ރަނުގެ ފުރުޞަތު ގެއްލިފައިވާ ކަމުގެ ހިތާމަތަކާއި އުދާސްތަކުން ފުރިގެންވާ ޝަކުވާއެވެ.\nއަޅުގަނޑުމެންގެ މިޝަކުވާތަކަކީ ހަމަ ޙައްޤު ޝަކުވާތަކެކެވެ. އެހެންނަމަވެސް އަޅުގަނޑުމެން ރަނގަޅަށް ވިސްނާލައިފިނަމަ ޙަޤީޤަތުގައި އަޅުގަނޑުމެންނަށް މިކަމުގައި ގެއްލުމެއް ނުލިބޭކަން އެނގޭނެވެ. ދުނިޔެއަށް އައިސްފައި މިވާ ބޮޑުވަބާގައި މުޅިދުނިޔެ ޖެހިފައިވާއިރު ޚާއްޞަކޮށް ބޮޑެތި ޤައުމުތަކަށް ލިބެމުންދާ ފޫނުބެއްދޭ ވަރުގެ ގެއްލުންތަކަށް ބަލާލުމުން އަޅުގަނޑުމެން ޝުކުރު ކުރަންޖެހޭނެކަމަށް ދެކެމެވެ.\nތެެދެކެވެ! ޖަމާޢަތުގައި ނަމާދު ކުރުމަކީ ނުހަނު ގިނަގުނަ ސަވާބު ލިބޭ ކަމެކެވެ. އެހެނަސް ބައްޔެއްގެ ސަބަބުން ނުވަތަ އެނޫންވެސް އުޛުރަކާ ލައިގެން ތިމާ ކުރަމުން އަންނަ ސުއްނަތާއި އަޅުކަންތަކުން ތިމާ މަޙްރޫމުވާ ޙާލަތުގައި އެމިންވަރަށް އެއްވެސް އުނިކުރެއްވުމެއް ނެތި ﷲގެ ޙަޟުރަތުން އޭނާއަށް ޘަވާބު ދެއްވާނެކަމަށް ޞައްޙަ ޙަދީޘުތަކުން ސާބިތުވާން އެބަހުއްޓެވެ. އިމާމު އަޙްމަދާއި ޙާކިމާއި އިބްނި އަބީ ޝައިބާ رَسُولُ اللَّهِ hގެ އަރިހުން ރިވާކުރަށްވާފައި ވެއެވެ. (إِذَا ابْتَلَى اللَّهُ الْعَبْدَ الْمُسْلِمَ بِبَلَاءٍ فِي جَسَدِهِ قَالَ اللَّهُ اكْتُبْ لَهُ صَالِحَ عَمَلِهِ الَّذِي كَانَ يَعْمَلُهُ فَإِنْ شَفَاهُ غَسَلَهُ وَطَهَّرَهُ وَإِنْ قَبَضَهُ غَفَرَ لَهُ وَرَحِمَهُ) މާނައީ: رَسُولُ اللَّهِ ޙަދީޘު ކުރައްވާފައި ވެއެވެ. މުސްލިމު އަޅަކަށް ބަލާ މުޞީބާތެއް ޖެހޭ ހިނދު އޭނާއަށް ބައްލަވައިވޮޑިގެން މާތް ﷲ މަލާއިކަތުންނަށް ބަސްވަޙީ ކުރަށްވާނެއެވެ. އޭ އަހުރެންގެ މަލާއިކަތުންނޭވެ! އަހުރެންގެ އަޅާ ކުރިން ކުރަމުންއައި ޢަމަލުތައް އުނިވަމުންދާތީ ހަމައެފަދައިން ހެއު ޢަމަލުތަކުގެ ގޮތުގައި އެޘަވާބު އެމިންވަރަށް އޭނާއަށްޓަކައި ލިޔަމުންދާށެވެ. ދެންފަހެ މާތް ﷲ އެބަލިން އޭނާއަށް ޝިފާ ދެއްވައިފިނަމަ (ނުވަތަ މުޞީބާތުން ސަލާމަތް ކުރަށްވައިފިނަމަ) އެއިލާހު އޭނާ ސާފު ޠާހިރު ކުރަށްވާނެއެވެ. އެހެނަސް އޭނާ މަރުގަންނަވައިފިނަ އޭނާގެ ފާފަ ފުއްސަވައި އޭނާއަށް ރަޙްމަތްލައްވާނެެއެވެ. މިޙަދީޘާއި މިފަދަ އެހެން ޙަދީޘުތަކުގެ އަލީގައި، އިމާމު އިބްނި މުނީރުގެ ކިބައިން އިބްނި ޙަޖަރު ގެންނަވާފައި ވެއެވެ. (وَقَالَ ابْنُ الْمُنِيرِ بِأَنَّهُ تَحَجَّرَ وَاسِعًا وَلَا مَانِعَ مِنْ دُخُولِ الْفَرَائِضِ فِي ذَلِكَ بِمَعْنَى أَنَّهُ إِذَا عَجَزَ عَنِ الْإِتْيَانِ بِهَا عَلَى الْهَيْئَةِ الْكَامِلَةِ أَنْ يَكْتُبَ لَهُ أَجْرَ مَا عَجَزَ عَنْهُ) މާނައީ: މިއެންމެހައި ޙަދީޘުތަކުން ސާބިތުކޮށްދެނީ ސުއްނަތްތަކުގެ އިތުރުން ފަރުޟު އަޅުކަންތައް ވެސް ޝާމިލުވާ ކަމަށެވެ. ފުޅާ ދާއިިރާއެއްގައި އަޅާ އަޅުކަންކުރުމުގެ މަގު ބަންދުވުމީ އަޖުރު ލިބުމުގައި އަޅާއަށް އުނިކަމެއް ނާންނާނެ ކަމެވެ. މިބަސްފުޅުތަކުގެ މުރާދަކީ އަޅާ ތިމާގެ އަޅުކަން އޭގެ އެންމެ ފުރިހަމަ ގޮތުގައި އަދާކުރަން ނުކުޅެދޭ ހިނދު މާތް ﷲގެ ޙަޟުރަތުން އޭނާއަށް ފުރިހަމައަށް އަޖުރު ދެއްވާނެ ކަމެވެ.\nއިސްލާމްދީނަކީ އެހެންދީންތަކާ ޚިލާފަށް ނަމާދުކޮށް އަޅުކަންކުރުމަށް ވަކިތަނެއް ޚާއްޞަކޮށްފައިވާ ދީނަކަށް ނުވާހިނދު އަޅުގަނޑުމެންނަށް ފާޚާނާއާއި މަހާނަތައް ފިޔަވައި ބިމުގެ ކޮންމެ ތަނެއްގައި ވެސް ނަމާދު އަދާ ކުރެވޭނެއެވެ. ތަަފާތެއްނެތި އަޅުކަން ކުރެވޭނެއެވެ. އަނެއްކޮޅުން ޖަމާޢަތުގައި ބައިވެރި ނުވެވުނީތީ އެކަމުންވެސް އިތުރު ސަވާބު ދެއްވާނެކަމުގެ އުފާވެރިކަމުގެ ޚަބަރު މިވަނީ އަންގަވާފައެވެ. އަޅުގަނޑުމެންނާ ޚިލާފަށް އެހެން ދީންތަކުގައި މިފުރުޞަތެއް އެދީންތަކުގެ އަހުލުވެރިންނަކަށް ނެތެެވެ. އެބައިމީހުން ފައްޅިއާއި މަންދިރަށް ގޮސްގެންނޫނީ އެބައިމީހުންގެ އަޅުކަން ނުކުރެވޭނެއެވެ.\nދަންނަވަންތޯއެވެ؟ ކޮރޯނާ ވައިރަހުގެ ސަބަބުން މުޅި ދުނިޔެ މިއޮތީ ހުއްޓުމަކަށް އައިސްފައެވެ. މުޅިދުނިޔެ ލޮކްޑައުން ވެފައެވެ. އަޅުގަނޑުމެން ހިތާމަ ކުރަނީ މިސްކިތްތައް ބަންދުވީތީއެވެ. މިއީ އަޅުގަނޑުމެން މުސްލިމުންނަށް ކެހިދޭންވެގެން ބަޔަކު ރާވައިގެން ކުރިކަމެކޭވެސް ބުނާމީހުން އަޅުގަނޑުމެންގެ ތެރޭގައި އެބައުޅެއެވެ. މިކަމުގެ ޙަޤީޤަތް އަޅުގަނޑުމެންނަށް އެނގޭތޯއެވެ؟ ދުނިޔޭގައި ގިނައީ ތިމާމެން އުފެއްދެވި ފަރާތް ހަނދުމަ ނަތްތާލަފައި ހެއްދެވިިހައި ޙަރާމްކަންތައް ކުރަމުން ފާޙިޝު ޢަމަލުތަކަށް ޣަރަޤުވެގެން މުޅިރޭގަނޑު މަސްތުވީ ދުނިޔެއެއްގައި އެކަންކަން އިޙްޔާކުރަމުން ދިޔަ މީހުންނެވެ. އެއެންމެހައި ފާޙިޝް ޢަމަލުތައް އެއޮތީ ހުއްޓިފައެވެ. އެތަންތަން ބަންދުވެފައެވެ. އެއިންތަނަކަށް މެއްސަކަށް ނުވަދެވޭ ގޮތަށް ލޮކްޑައުން ވެއްޖެއެވެ. އެކަންކަން ކުރެވޭނެ ހަމަ އެއްގޮތެއް ވެސް ނެތީއެވެ. އެބައިމީހުން ގޮތް ހުސްވެގެން ދުނިޔެއަށް މޮޔަވަނީއެވެ. ބޮޑެތި ނައިޓު ކްލަބް ތަކެވެ. ބާރތަކާއި މިއުޒިކް ގްރޫޕުތަކެވެ. ބަަރަހަނާ ޚާނާތަކާއި ޝޯތަކެވެ. ހަށިވިއްކާ ގެތަކެވެ. ބޮޑެތިބޮޑެތި ޖުވާކުޅޭ ހޯލުތަކާއި ކެސިނޯގެ ހޮޓާތައް ކޮބައިތޯއެވެ؟ މަކާއޮގެ ވެނިޝިޔަން ރެޒޯޓު އެހެރީ ބަންދުކުރެވިފައެވެ. ސިންގަޕޯރުގެ ކެސިނޯ އެސްޓެރިލް ތަޅުލެވިފައެވެ. މިނޫނަސް އެމެރިކާއާއި ޔޫރަޕުގެ ގިނަ ޤައުމުގެ ތަކުގައި ބިޔަބޮޑެތި ކެސިނޯ ހައުސްތައް ހުރިއިރު މިތަންތަނަކީ އެތަކެއް ސަތޭކަ ބިލިޔަނުން ޑޮލަރު ވަދެވަދެ ހުރި ތަންތަނެވެ. އެހުރިހާތަނެއް އެއްފަހަރާ އެވަނީ ބަންދުވެެފައެވެ. މިހެންގޮސް މިތަންތަނަކީ އިޤްތިޞާދީގޮތުން ބަލާނަމަ މިނުބައި ފާޙިޝު ޢަމަލުތައް ހިންގުމަށް ރެއަކަށް އެތަކެއް މިލިޔަނުން ޑޮލަރު ވަންނަމުން އަންނަ ތަންތަނެވެ. މިހުރިހާ ތަނެއްގައި އެވަނީ ތަޅުއެޅިފައެވެ. އެތަން ހިންގާ މީހުންނާއި އެތަންތަނަށް ޒިޔާރަތްކޮށް ފައިސާ ހޭދަކޮށް، ފާޙިޝް ޢަމަލުތަކުގެ ކަނޑަށް ޣަރަޤުވެގެން، ތިމާމެންގެ ހިތުގެ އުދާސް ބޭރުކުރަމުން ދިޔަ މިލިޔަން މީހުން އެތިބީ ގޮތް ހުސްވެފައެވެ. އެތަކެއް ކްލަބްތަކެއް އިފްލާސްވަނީއެވެ. އެކަމަކު އަޅުގަނޑުމެން މުސްލިމުން އެހެންތޯއެވެ؟ މިސްކިތްތައް ބަންދުވުމުން ގެތައް މިސްކިތަށް ބަދަލުވީއެވެ. ކީރިތި ރަސޫލާ ޙަދީޘު ކުރަށްވާފައިވާ ފަދައިންނެވެ. (لَا تَجْعَلُوا بُيُوتَكُمْ قُبُورًا) މާނައީ: ތިޔަބައިމީހުން ތިމާމެންގެ ގެތަށް ޤަބުރުސްތާނަށް ނުހަދާށެވެ. އެބަހީ ޛިކުރު ކުރުމާއި ނަމާދު ކުރުމާއި އަޅުކަމުން މަޙްރޫމުވެ ޤަބުރުސްތާނަށް ވާހެން ހަމައެކަނި ނިދާލެވޭ ތަނަކަށް ތިމާމެންގެ ގެތަށް ނަހަދާށެވެ.\nކަން މިހެން އޮތުމާއި ދުނިޔޭގެ ޣައިރު މުސްލިމުންނަށް ކޮރޯނާ ބޮޑު ބަލާ މުސީބާތަކަށް ވިއަސް އަޅުގަނޑުމެން މުސްލިމުންނަށް މިކަން ވާންވާނީ މާއްދީގޮތުން ވެވޭ އިމްތިޙާނަކަށެވެ. ދީނީގޮތުން ލިބޭ އިތުރު ފުރުޞަތަކަށެވެ. ކެތްތެރިކަމާއި އެކު ކުރިމަތިލައިގެން ﷲގެ ޙަޟުރަތަށް ރުޖޫޢަވެގެން މުޅިދުނިޔެއިން ވައިރަސް ނެތިކުރެއްވުމަށް އެދި ގިނަގިނައިން ދުޢާކުރަންވީއެވެ. މިއީ އަޅުކަމުގައި ބޮޑަށް މަޝްޣޫލުވާން ލިބޭ ލޮކްޑައުނަކަށް ހަދަންވީއެވެ. ﷲގެ ޙަޟުރަތުގައި ރޮއިފައި ގިނަގިނައިން ދުޢާ ދަންނަވަމާ ހިނގާށެވެ. ޚާއްޞަކޮށް ރޯދަ މަހުގެ ފުރިހަމަ ފައިދާ ޢާއިލާ އެކުގައި ތިބިގެން ހޯދުމަށް ފޫގަޅަމާ ހިނގާށެވެ.\nމާތް ﷲ މިބަލާ މުޞީބާތުން އަޅުގަނޑުމެންގެ ރާއްޖެއާއި ދުނިޔޭގައި ވާހައި މުސްލިމުންނާއި ދުނިޔޭގެ ކުދިބޮޑު އެންމެހައި އަޅުތަކުން މިންޖު ކުރަށްވައި ސަލާމަތް ކުރަށްވާށެވެ. އާމީން!


Mi Aharu Nerenee Iphonege Aa Kulathakeh - Vaguthu\nމި އަހަރު ނެރެނީ އައިފޯންގެ އާ ކުލަތަކެއް\nމި އަހަރު ތެރޭގައި ކުރިން ނެރޭ ކުލަތަކުގައި އައިފޯންތައް ނެރޭނެކަމަށް ރިޕޯޓްތައް ބުނަން ފަށައިފިއެވެ.\nކޭޖީއައި ސެކިޔުރިޓީގެ އެނަލިސްޓް މިންގ-ޗި ކުއޯ މި ވަނީ މި އަހަރު ތެރޭގައި ނެރޭނެކަމަށް ބެލެވޭ އައިފޯންތަކުގެ ބައެއް މައުލޫމާތުތައް ހިއްސާކޮށްފައެވެ. އެގޮތުން މިއަހަރު ނެރޭނެ އައިފޯންގެ ބައެއް ފީޗާތަކާއި، އަގުވެސް އޭނާ ވަނީ ހިއްސާކޮށްފައެވެ.\nއައިފޯންގެ އަގަށްވުރެ އަދި ފީޗާތަކަށްވުރެ މިފަހަރު އެންމެންނަށް ކަމުދާނެ އެކައްޗަކަށް ވާނީ ފޯނުގެ ކުލަތެކެވެ.\nކުއޯ ބުނެފައިވާގޮތުގައި، 6.5 އިންޗީގެ އޮލެޑް ޑިސްޕްލޭއެއް އިންނަ އާ އައިފޯންގެ އަގު 1000 ޑޮލަރަށް އަރާނެއެވެ. އެއީ މިދިޔަ އަހަރު އެޕަލް އިން ނެރުނު އައިފޯން އެކްސްއާ އެއް އަގެއްކަމަށްވާއިރު، މިފަހަރު ނެރޭ ފޯންތަކަށް ދެ ސިމް ލެއްވޭނެކަަމަށްވެސް އޭނާ ބުންޏެވެ.\nއޭނާ ބުނެފައިވާގޮތުގައި، 6.1 އިންޗީގެ އައިފޯން ވިއްކާނެ ކަމަށް ބެލެވެނީ 700 ޑޮލަރަށެެވެ.\nފޯންގެ ކުލަތަކާއި ގުޅޭގޮތުން އޭނާ ބުނެފައިވާގޮތުގައި، އައިފޯންގެ ބޮޑު ފޯނުގެ ކަޅު، ހުދު އަދި އާ ކުލައެއް ކަމަށްވާ ގޯލްޑް ޝޭޑް ނެރޭނެއެވެ. އަދި 6.1 އިންޗީގެ ފޯނުގެ ސްޕޯޓް ގްރޭ، ވައިޓް، ބްލޫ، ރެޑް އަދި އޮރެންޖް ޝޭޑް އެޕަލްއިން ނެރޭނެކަމަށް އޭނާ ބުނެފައި ވެއެވެ.\nމިފަހަރު އެޕަލް އިން ރަތް ކުލަ ނެރެނީ ރެޑް ޕްރޮޑަކްޓްގެ ގޮތުގައި ކަމެއް ނުވަތަ ނޫންކަމެއް އަދި ކަށަވަރެއް ނޫނެވެ.\nމި ދެ ވައްތަރުގެ އައިފޯންގެ އިތުރުން، 5.8 އިންޗީގެ އައިފޯން އެކްސް ރީބޫޓް ވާރޝަންއެއް އެޕަލް އިން ނެރޭނެކަމަށް އޭނާ ބުނެފައި ވެެއެވެ. އޭގެ އަގަކީ 900 ޑޮލަރެވެ.\nއައިފޯން އެކްސްއެއް ނުހުޅުވުނީ މޫނުގައި ބިއްސެއް ނެގުމުން


Kureege Raees Nasheed madhama FVM City ah\nރައީސް ނަޝިދު މާދަމާ ހެނދުނު ފުވައްމުލައް ސިޓީއަށް\nކުރީގެ ރައީސް ނަޝީދު މާދަމާ ފުވައްމުލައް ސިޓީއަށް\n31 އޮކްޓޯބަރ 2019, 7:05 |\nކުރީގެ ރައީސް އަދި ރައްޔިތުންގެ މަޖުލީހުގެ ރައީސް މުހައްމަދު ނަޝީދު މާދަމާ، ހުކުރު ދުވަހު ހެނދުނު ފުވައްމުލައް ސިޓީއަށް ވަޑައިގަންނަވާ ގޮތަށް ހަމަޖެހިއްޖެއެވެ. ރައީސް ނަޝީދު މާދަމާ ހެނދުނު ފުވައްމުލަކަށް ވަޑައިގަންނަ ވަނީ ވައިގެ މަގުން ކަމަށް ވެއެވެ.\nރައީސް ނަޝީދު މިހާރު އުޅުއްވަނީ ހުވަދުއަތޮޅަށް ކުރައްވާ ދަތުރުފުޅެއްގައެވެ. އެގޮތުން ގއ. އާއި ގދ. ގެ ބައެއް ރަށްތަކަށް ވަޑައިގެންފައި ވެއެވެ.\nރައީސް ނަޝީދުގެ މިދަތުރުފުޅަކީ އަމިއްލަ ކެމްޕޭން ދަތުރުފުޅެއް ކަމަށް ވެއެވެ. ރައީސް ނަޝީދު ވަނީ އިތުރު ދައުރަކަށް އެމްޑީޕީގެ ރައީސް ކަަމަށް ކުރިމަތިލައްވާފައެވެ. މިއީ އެމްޑީޕީ ރައީސް ކަމުގެ ކެމްޕޭނު ދަތުރުފުޅެއް ކަމަށް ވެއެވެ.\nމިދުވަސްވަރަކީ ރާއްޖޭގެ މަސްރަޙުގައި އެމްޑީއެން ކިޔާ އަމިއްލަ ޖަމާއަތަކުން ނެރުނު ދީނާއި ޚިލާފު ރިޕޯރޓަކާއި ގުޅިގެން އާއްމުންގެ ގިނަ ބަޔަކު ކަންބޮޑުވުން އެކިސިފަސިފާގައި ފާޅުކުރަމުން ދާ ދުވަސްވަރެކެވެ. އެރިޕޯރޓް ދިފާއުކުރައްވަން ރައީސް ނަޝީދު މަސައްކަތް ކުރައްވަމުން ގެންދަވާ ކަމަށް ބައެއް މީހުންގެ ތުހުމަތު އޮވެއެވެ. ބައެއް މީޑިއާތަކުގައި އެރިޕޯރޓާއި އެމްޑީޕީ އާއި ގުޅުވައިގެން ސިޔާސީ އިދިކޮޅު ފަރާތްތަކުން ސަރުކާރާއި މެދު މީހުންގެ އޮތް އިތުބާރު ގެއްލުވާލުމަށް މަސައްކަތް ކުރަމުންދާކަމަށް އެމްޑީޕީ އިން ބުނެއެވެ. އަދި އެފަދަ ހަރަކާތްތަކުގައި އެމްޑީޕީ މެމްބަރުން ބައިވެރި ނުވުމަށް ވަނީ އެދިފައެވެ.\nސަރުކާރުން ވަނީ އެމްީިއެންގެ ހަރަކާތްތައް ހުއްޓުވާފައި، އަދި އެރިޕޯރޓާއި ގުޅޭ މައްސަލަ ތަހުގީގު ކުރަމުން ދާކަން ހާމަކުރެއެވެ. ނަމަވެސް ސަރުކާރުން ފިވަޔަޅެއް ނާޅާނެޔޭ ބުނެ ސަރުކާރާ މެދު އާއްމުންގެ މެދުގައި ނަފުރަތު އުފެއްދުމަށް ދީނުގެ ނަމުގައި ބައެއް މީހުން އާއްމުންނަށް ހަންފަތުރަން މަަސައްކަތް ކުރާ ކަމަށް އެމްޑީޕީ މީހުން ބުނެއެވެ.\nއެމްޑީއެން އާއި އިދިކޮޅަށް ގޮވާލާ ގޮވާލުން ތަކުގައި އެމްޑީއެން އާއި ގުޅުންހުރި މީހުން މެރުމަށާއި އަންދާލުމަށް ގޮވުމާއި އެމްޑީއެންއާއި ގުޅުން ތިބި އެންމެން ސަރަކާރުން ވަކިކޮށް ފިޔަވަޅު އެޅުމަށް ވެސް އަންނަނީ ގޮވާލަމުންނެވެ. އަދި ސަރުކާރުން މިކަމާ އަވަސް ފިޔަވަޅެއް ނާޅާކަމަށް ބުނެ ސަރުކާރަށް އަމާޒުވާ ފާޑުކިޔުންތައް ވެސް ބޮޑެވެ.\nދިވެހި ދިދަ ކަމުނުދޭ، ކަމުދަނީ ހުސްކަޅު ދިދައެއް..؟\nރާއްޖޭގެ ސަތޭކައަށް ވުރެ ގިނަ ކައުންސިލުންނާއި ރައީސް ނަޝީދު ވަނީ އެމްޑީއެންގެ ރިޕޯޓް ކުއްވެރި ކުރައްވާފައެވެ. އެރިޕޯރޓްގައި ގޯސް ވާހަކަތަކެއް ހުރިކަމަށް އެޖަމްއިއްޔާ އިން ވެސް ވަނީ އެއްބަސްވެ އެ ރިޕޯރޓް އަނބުރާ ގެންގޮސްފައެވެ.\nސަރުކާރުން އެމްޑީއެންގެ ރިޕޯޓާއި މެދު ފިޔަވަޅު އަޅަމުން ކަމަށް ވަނީ ބުނެފައެވެ. އަދި މައްސަލައިގައި ހިމެނޭ މީހުން ތަހުގީގަށް ފުލުސް އޮފީހަށް ހާޒިރުކުރަން ވަނީ ފަށާފައެވެ. ސަރުކާރުން އަންނަނީ އެފަދަ ކަމެއް ތަކުރާރު ވިޔަނުދިނުމަށް ހަދަންޖެހޭ ގާނޫނުތައް ހަދަމުންނެވެ. އެގޮތުން ޖަމްއިއްޔާތަކާއި ބެހޭ ގާނޫނަށް އިސްލާހުތަކެއް ގެނައުމަށް ވަނީ ހުށަހަޅާފައެވެ.\nބައެއް މީޑޮއާތަކުން ބުނާ ގޮތުގައި މިއަދުގެ ވަގުތެއްގައި ސަރުކާރުން އެމްޑީއެން އުވާލާނެއެވެ.\nއިތުރު ލިޔުންރައީސް ނަޝީދު\nTags: ރައީސް ނަޝީދު


ފާއިތުވި 24 ގަޑި އިރު ތެރޭގައި ޕޮޒިޓިވްވެފައި ވަނީ 26 ދިވެހިންނާއި 58 ބިދޭސީން\nފާއިތުވި 24 ގަޑި އިރުގެ ތެރޭގައި ޕޮޒިޓިވްވެފައި ވަނީ 84 މީހުން\n25 އޮކްޓޯބަރ 2020 | އާދީއްތަ 22:43\nރާއްޖެ އިން ކޮވިޑަށް ޕޮޒިޓިވްވި މީހުންގެ އަދަދު ވަނީ 11،500 އަށް ވުރެ މައްޗަށް އަރާފައި\nގިނަ ދުވަސްތަކަކަށް ފަހު ރާއްޖެ އިން 24 ގަޑި އިރު ތެރޭގައި ކޮވިޑް-19 އަށް ޕޮޒިޓިވްވި މީހުންގެ އަދަދު 80 އަށް ވުރެ މައްޗަށް އަރައިފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) ގެ އެންމެ ފަހުން އާންމު ކޮށްފައިވާ މައުލޫމާތުތައް ދައްކާގޮތުން ހޮނިހިރު ދުވަހުގެ އިރުއޮއްސި 06:00 އިން އާދިއްތަ ދުވަހުގެ އިރުއޮއްސި 06:00 ރާއްޖެ އިން އިތުރު 84 މީހުން ވަނީ ކޮވިޑަށް ޕޮޒިޓިވްވެފައެވެ. އެއީ 26 ދިވެހިންނާއި 58 ބިދޭސީންނެވެ.\nއެޗްޕީއޭ އިން އާންމުކޮށްފައިވާ މައުލޫމާތުތައް ދައްކާ ގޮތުން ފާއިތުވި 24 ގަޑި އިރުގެ ތެރޭގައި 2231 ސާމްޕަލް ވަނީ ނަގާފައެވެ. އަދި ޕޮޒިޓިވްވި 54 މީހުން ޕޮޒިޓިވްވެފައި ވަނީ އަތޮޅުތެރެއިންނާއި ރިސޯޓްތަކުން ކަމަށާއި މާލެ ސަރަހައްދުން ޕޮޒިޓިވްވެފައި ވަނީ 30 މީހުންނެވެ.\nމިއާއެކެ ރާއްޖެ އިން ޕޮޒިޓިވްވި މީހުންގެ އަދަދު ވަނީ 11،505 އަށް އަރާފައެވެ. އަދި ބަލިޖެހުނު މީހުންގެ ތެރެއިން 10،524 މީހުން ބަލިން ރަނގަޅުވެފައިވާ އިރު، މިވަގުތު ރާއްޖެ އިން ބައްޔަށް ފަރުވާ ހޯދަމުން ދަނީ 937 މީހުންނެވެ.\nމީގެ އިތުރުން ރާއްޖޭގެ 22 ރަށެއްގައި މިވަގުތު އެކްޓިވް ކޭސްތައް ތިބި އިރު، 24 ރިސޯޓަކުންވެސް އެކްޓިވް ކޭސްތައް އެބަ ތިއްބެވެ. އެއީ 26 ފަތުުރުވެރިންނާއި 82 ސްޓާފުންނެވެ.\nއައިސޮލޭޝަން ފެސިލިޓީތަކުގައި 307 މީހުން ފަރުވާ ހޯދަމުންދާ އިރު، ހޮސްޕިޓަލް ގައި އެޑްމިޓްކޮށްގެން ފަރުވާ ހޯދަމުން ދަނީ 37 މީހުންނެވެ.\n"ކްލަބްހައުސް"އަށް ވަނަސް ޕްރައިވެސީ ސަމާލުވައްޗޭ!


Marumatheegai Oveves MMPRC Massala Balaanan - Raees Nasheed - Vaguthu\nމަރުމަތީގައި އޮވެވެސް އެމްއެމްޕީއާރްސީގެ މައްސަލަ ބަލާނަން - ރައީސް ނަޝީދު\n4 މަސް ކުރިން ( މެއި 12, 2021 )\nރައްޔިތުންގެ މަޖިލީހުގެ ރައީސް މުހައްމަދު ނަޝީދު ރިޔާސަތުގައި: ފޮޓޯ: މަޖިލީސް\nމަރުމަތީގައި އޮވެވެސް އެމްއެމްޕީއާރްސީގެ މައްސަލަ ބަލާނަން ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nނަޝީދު އަވަހާރަކޮށްލަން ދިން ނިރުބަވެރި ހަމަލާ އާއި ގުޅިގެން މިހާރު ވެސް އެމަނިކުފާނު ގެންދަވަނީ އޭޑީކޭގައި ފަރުވާ ހޯއްދަވަމުންނެވެ. މަރުމަތީގައި އޮވެވެސް އެމްއެމްޕީއާރްސީގެ މައްސަލަ ބަލާނަން ކަމަށް ނަޝީދު ވިދާޅުވީ އެމަނިކުފާނުގެ ނުރަސްމީ ޓްވިޓާ އެކައުންޓް "އެލެކްސް އަހުމަދު" އިން ކުރެއްވި ޓްވީޓެއްގައެވެ. މިއީ މިމަހުގެ 06 ވަނަ ދުވަހުގެ ރޭ ނަޝީދު އަވަހާރަކޮށްލަން ދިން ހަމަލާއަށް ފަހު އެމަނިކުފާނު އެލެކްސް އެކައުންޓުން ކުރެއްވި ފުރަތަމަ ޓްވީޓެވެ.\nއެމްއެމްޕީއާރްސީގެ މައްސަލަ ބަލާނަން ކަމަށް ނަޝީދު ވިދާޅުވީ ކުރީގެ ހާރިޖީ ވަޒީރު ޑރ.އަހުމަދު ޝަހީދު ކުރެއްވި ޓްވީޓަކާއި ގުޅިގެންނެވެ. ޝަހީދު ވިދާޅުވީ އެމްއެމްޕީއާރްސީގެ މައްސަލަ ބެލޭނެ މުއައްސަސާއެއް ރާއްޖޭގައި ނެތް ކަމަށެވެ. ޝަހީދު ވިދާޅުވީ އެމްއެމްޕީއާރްސީގެ މައްސަލަ ބަލަން އައުލާކަން ބޮޑީ އދ.ގެ ޓްރާންސިޝިއަލް ޖަސްޓިސްގެ މަގާމު އަދާކުރައްވާ މަންދޫބު ނުވަތަ އައިސީޖޭގެ ލަފާގެ މަތިން އައްޔަންކުރާ ހާއްސަ ޕްރޮސެކިއުޓަރެއް މެދުވެރިކޮށް ކަމަށެވެ.\nޝަހީދުގެ ޓްވީޓް ރީޓްވީޓް ކުރަމުން މީހަކު ބުނެފައި ވަނީ ރާއްޖޭގެ ޖިނާއީ އަދުލުގެ ނިޒާމަށް ބަލާއިރު ވެސް މިއިން މީހެއްގެ މައްޗަށް ކުށެއް ސާބިތު ނުކުރެވޭނެ ކަމަށެވެ.\nއެޓްވީޓަށް ރިޕްލައި ކުރައްވަމުން ނަޝީދު ވިދާޅުވީ "ކަލޭމެންގެ ހުރިހާ ހަރުބަހަކީ ދޮގުކަން އަހަރެމެން ސާބިތުކޮށްދޭނަން. އެކަން ކުރަން ޖެހުނީ މަރުގެ އެނދުމަތީގައި އޮވެގެން ކަމަށް ވީނަމަވެސް. މިއީ އަނެއް ދިވެހިރާއްޖެ" ކަމަށެވެ.\nWe are going to prove all your proverbs wrong. Even if that is from our death bed. This is #AnehDhivehiRaaje\n— Alex Ahmed (@anedhivehirajje) May 12, 2021\nއެމްއެމްޕީއާރްސީގެ ހިޔާނާތުގެ އަޑު އަނެއްކާވެސް ގަދަވެފައި މިވަނީ ރައްޔިތުންގެ މަޖިލީހުން އެމައްސަލަ ބަލަން ފަށައި އެމްއެމްޕީއާރްސީގެ ފައިސާ ލިބުނު މީހުންގެ ލިސްޓެއް އާއްމު ކުރުމުންނެވެ.\n7 ފެބްރުއަރީގައި ގޯހެއް ހެދުނުކަމަށް ދުވަހަކުވެސް ގަބޫލެއް ނުކުރަން: ނާޒިމް\nމެއި 12, 2021 22:27\nކިޔޭ ނުކިޔޭ އެއްޗެއް އެބަ އެނގޭތޯ؟މަރުމަތީގަ ގިނަ މީހުންނަށް އުޅެނީ ޝަހާދަތްވެސް ނުކީގެން\nމެއި 13, 2021 08:18\nމިއަކީ އެކަންތައް ގަބޫލުކުރާ މީހެއް ނޫނޭ . މީނަގެ ތިމާގެ މީހާ ބުނެފި އެއްނު ލާދީނީ ކިޔާތީ އޭ ކަންބޮޑުވަނީ . މިފަދަ މީހުނަށް ކިޔާނީ ކީކޭ\nމެއި 12, 2021 22:31\nމަރުމަތީގަ ނުކުރެވޭނެ.އެކަމުގަ ހުރި ބިރުވެރިކަން އެނގޭނަމަ މަނިކްފާނު ތިހެން ނުބުނާނެ.ބަލި އެނދުގަ ނުވަތަ ދާނުގަ އޮވެވެސް އެމްއެމްޕީއާރްސީ މައްސަލަ ބަލާނެކަމަށް ބުނިނަމަ ރަނގަޅު\nމަކަރުވެރި ކެރަފާ ނުލަފާ ތާރީހު\nމެއި 12, 2021 22:36\nބުއްޅަބޭ ހާދަ ބިރުފުޅުން މިއުޅުއްވަނީ އެހެން މިނިވަން މުއައްސަސާއަކުން އެމްއެމްޕީއާރްސީގެ މައްސަލަ ބަލާފާނެތީ!!\nއަމިއްލަ އަށް ރޭވި ވައްކަމުގެ މައްސަލަ ބަލަނީ\nމެއި 12, 2021 22:40\n"ބޮޑު ޚިޔާނާތް" މިފިލްމު ޕްރޮޑިއުސްކޮށް ޑައިރެކްޓް ކުރީ ކެރެފާގޭ ނަޝީދު (ބުއްޅަބޭ) އާއި އަދީބު (ބުރޯ)! އަދި މީގެ އިތުރުންވެސް ކެމެރާގެ ފުރަގަހުގައި ބުއްޅަބޭ އާއި އަދީބުގެ ބައިވެރިން މިފިލްމު ތިޔަ ބެލުންތެރިންނާއި ހަމައަށް ގެނެސްދިނުމަށްޓަަކައި ވަރަށް ބުރަކޮށް ހަރަކާތްތެރިވި!\nމެއި 12, 2021 22:47\nކަށްވަޅުގަ އޮވެގެންވެސް ބަލާނެކަމަށް ނުބުނީ ރަނގަޅަށް، އެކަމާ މަރުމަތީގައި އޮވެގެން ބެލޭނެ ހެނެއް ހިއެއް ނުވޭ،\nމެއި 12, 2021 22:49\nސާބަސް ދެރައީސުން ނަށް\nމެއި 12, 2021 23:28\nމަނިކުފަނު ކުރައްވަން ރަނގަޅު މަސައްކަތެއް ތިއޮތީ ފެނިފައި. އަޅުގަނޑުމެން ރައްޔިތުން ޤައުމައިގެން ކުރިއަށްދާން ދޫ ކުރައްވާ މާތް ކަލާކޮ!\nމެއި 12, 2021 23:55\nބަރުލަމާނި އައީމަ ތިޔަ ހުރިޙާ ރާކަނިމަސް ކެވުނީ\nމެއި 13, 2021 00:29\nކަލޭ ނިކަން އިބޫ ވެސް ހިމެނޭހެން ކުރީގެ ލިސްޓް ބަލާލަބަލަ އަނެއްކާ އަނެއްބޮޮޑި 2023 ގައިލިބޭނެ ހުސް ވާހަކަ\nމެއި 13, 2021 01:09\nކޚިޔާނާތް، ކޮރަޕްޓް ތި ކިޔަނީ އަމިއްލަ ޖީބަށް އެއްޗެއް ލީމަތަ. ރައްޔަތުންގެ ލާރި ރައްޓެހިންނަށް ބެހުން. ނަޝީދު ވެރިކަމަށް އައިސް ހެވީ ލޯޑަށް ދިން އެތައް މިލިއަން ޑޮލަރު، ސާކް ސަމިޓުގެ ބޮޑު ކޮރަޕްޝަން މުންކޮއަށްވެސް އެތައް މިލިއަން ރުފިޔާ. ބިޑަކަށް ނުލާ ރައްޓެހިންނަށް ދަތުރު ފަތުރު ނިޒާމޭ ކިޔާފަ ރަށްތައް ދީފައި. 800 މިލިަންޑޮަލރުގެ މައްސަލަ ބަލަން ބޮޑު ކޮމިޝަނެއް ހަދާ ބޭރުގެ ކުންފުންޏަކަށް އެތައް މިލިއަން ޑޮލަރު ދީ ވީކަމެއް ހަރާން. ވަރަށް ބާރުލާފަ ބުނާނެ އަޅުގަނޑު ލާރިއެއް ނުނަގަމޭ އެހެން މީހުންނަށް ރައްޔަތުންގެ ލާރި ދިނުން އޯކޭ. ހުސް ކޮރަޕްޓް ސަރުކާރު. އަމިއްލަ ޖީބަށް ވަންނަން ފެށީމަ އޯ.ކޭ.\nމެއި 13, 2021 08:15\nނުވިތާކަށް އެއަރޕޯޓް ގީއެމްއާރ އަށް ދީގެން ނަގަމުން ދިޔަ ކަމިޝަން އެއީ ކޮން އެއްޗެއްބާ އެއީ ހަދިޔާ ދީ\nމެއި 13, 2021 02:21\nމައްސަލަ ބައްލަވާލެއްވުމަކީ ވަރަށްބޮޑު އެދުމެއް މަނިކުފާނު ތިކަން ކޮށްދެއްވަވާނެ ކަމަށް އުއްމީދު ކުރަން\nމަނިކުފާނަށް އަވަސް ޝިފާއަކަށް އެދެން\nއެކަމް ހަނދުމަފުޅު އަބަދުވެސް ކުރައްވާތި މަރުގެ ވަގުތަކީ އިންސާނާ އެންމެ ނިކަމެތިވާ ވަގުތު ﷲގެ މަތިން ހަނދުމަކޮށް އަބަދުވެސް ހެޔޮކަން މަތީގައި މަރުގެ ވަގުތު ބައްދަލު ވުމަށް ދުޢާ ކުރައްވަވާތި ﷲ މަނިކުފާނަށް ރަޙުމަތް ލައްވަވާށި އާމީން\nމެއި 13, 2021 05:57\nއެ އީ އެންމެ ފަހު ވަގުތާއި ހަމައަށްވެސް އެކަން ކުރެއްވުމުގެ ޢަޒުމުގައި ވިދާޅުވެފައިވާ ބަސްފުޅެއް ދެއްތޯ\nމެއި 13, 2021 13:45\nކަލެއަށް މާބޮޑަށް އެނގެނީ\nމެއި 13, 2021 07:36\nކަލޭ މަރުމަތީގައި ބޮޑުވަޒީރު..ބޮޑުވަޒީރު.. ބޫތު.. ބޫތު.. މިހެން ކިޔަކިޔާ އޮވޭ. ދެން ގާންދީއަށް ދުވާކޮއްދޭން ހުރޭ....\nމެއި 13, 2021 10:15\nމިކަހަލަ ކަންކަން ނުއެނގި ތިބޭ ޖާހިލް މީހުން ވެރިކަމަށް ގެނެވުމުން މިކަހަލަ ވާހަކަ ދައްކާނެ. އަހަރުމެން ޙައިރާނެއް ނުވޭ.\nމެއި 13, 2021 10:25\nމަރުމަތީގަ އޮވެގެން 19 ދިވެހިންގެ ލޭބުއި މީހުންގެ މައްސަލަ ބަލާ ދެއްވަން ވީނޫންތޯ......ހުވާ މިބުނީ\nމެއި 13, 2021 10:28\nތިކަން ބެލޭނެ މަނިކުފާނު ތިކަން ބައްލަވާ އިރާދަ ކުރެއްވިޔާ އެނބުރި އަންނާނެ.\nމެއި 13, 2021 11:09\nމަރުމަތީގައި އޮވެގެން އެންމެ އައުލާކަންބޮޑީ އެމައްސަލަ ބެލުންދެއްތޯ. މަރާ ހަގުރާމަކުރަމުންދާއިރު އެމީހާއަކީ މަރުވާނެ ކަމަންދެކިގެން އެކަމަންތައްޔާރުވާވަގުތު ދެއްތޯ..\nމެއި 13, 2021 11:12\nތިޔައީ ވަރަށް ރަނގަޅު ކަމެއް ޝަހާދަތުގެ ދެކަލިމައިގެ ބަދަލުގައި އެމްއެމްޕީއާެުސީ މިކަލޭގެ ކިޔާނީ ހަހަހަހަ ހޭބަލި\nމާތް ﷲ ގެ އެއްކައުވަންތަކަން\nމެއި 13, 2021 11:30\nއެމީހަކު މަރުވާނީ އެމީހަކު ދުނިޔޭގައި އުޅުނު ގޮތަކަށް.\nމެއި 13, 2021 11:38\nމަރުމަތީގާ މިޔުޒިކު ކުޅޭ މީހަކަށް ޝަހާދަތްލައިދިނީމާ އޭނާ ކިޔާންފެށީ ލަވަ.\nމެއި 13, 2021 12:03\nކަލޭ ކުރިކަމެއްނު ކަލޭޔައް އެގޭނީވެސް ތިހިހުރިހާކަމެއް ކަލޭ އެންމެގިނައިން ތިފައިސާކެއީ\nމެއި 13, 2021 12:06\nހަމަހޭގަބާ ! ހިދުކޮޅުގަދޯ. ހައްހައްހާ\nމެއި 13, 2021 12:21\nފާހާނާ ތަށިމަތީި އޮވެ ބަލަާ..ކަލޭކަހަލަ މީހަކާ ބޮޑަށް ގުޅެނީ އެގޮތް\nމެއި 13, 2021 12:40\nމީ ހަމަ ލާދީނީ އެޖެންޓެއް. މުޅިންވެސް ދައްކަނީ ކުފުރުގެ ވާހަކަ. ހުރި ފާފަ އެއްގެ ބޮޑު ކަމާއޭ\nމެއި 13, 2021 13:54\nމަރުމަތީގަ އޮވެ ކިޔާނި މަގޭ ބޮޑުވަޒީރު ކަމުގެ ގޮނޑި މަގެ ބޮޑުވަޒިރު ކަމުގެ ގޮނޑި މިހެން.\nމެއި 13, 2021 15:32\nމަރުމަތީގަ ޝަހާދަތް ކިޔާވާހަކަ ދައްކަބަލަ\nލާދީނިއްޔިތު ތިހިރީ ހިތުގަ ބިންވަޅުނެގިފަ\nމެއި 13, 2021 16:07\nއަދީބުލަށްވާ ބޮޑުފަނި އެޅުވީމޭބުނެ ކުޅުނުގޭމު ނިމޭއިރު އެމްޑީޕީއެކަކުވެސް ލިސްޓަކު ނޯންނާނެ މިމީހުންކުޅޭ ގޭމްގެ ރިމޯޓުވަނީ މަޖިލީހުން ނަޝީދުބުނާގޮތަކަށް ބަދަލުކޮށްފައެވެ މިކަމުގެ ސަބަބުން ގައުމުގައި ފިތުނަފަސާދަ އުފެދި ގައުމުގަޑުބަޑު ވެދާނެކަމުގެ ބިރު އެބައޮތް.\nމެއި 13, 2021 18:54\nކޮބާ ރަށްރަށުގެ މާލިއްޔަތު ދިރުވާލީ\nމެއި 13, 2021 18:58\nހަމަ ތިގޮތައް ޖީއެމްއާރ އޭ ކިޔާބަޔަކައް އެއަރޕޯޓްދިންމަސްއަލާގައި ބައިވެރިވާ މީހުންނާއީ އެއަރ ޕޯޓްޖީއެމްއާރ އައް ދީގެން ކަޓްނެގި މީހުންގެ ވާހަކަވެސް ދައްކަންޖެހޭނެ ތިޔަ އެމްއެމް އެމްޕީއާރސީއަކައް ވުރެ މަދެއް ނުވާނެ މިގައުމުން ރައްޔިތުންގެ ތަރިކަމުދާ ބަޔަކައް ދިނުން ބެލިއްޔާ އެނގޭނީ ކިހާ ފައިސާއެއްތޯ ޖީއެމްއާރ އައްދިނީ\nމެއި 13, 2021 22:27\nމަރުމަތީގައި އެއްމެ ރަނގަޅުވާނީ ޝަހާދަތް ކިއުން\nމެއި 14, 2021 10:30\nވެލާނާ އިންޓަރނޭޝަނަލް އެއަރޕޯޓް ވިއްކާލައިގެން ހޯދި ފައިސާއަށްވެސް ވީގޮތެއް ނޭނގުނު. އެކަމުންލިބޭ ގެއްލުން ބޮޑުކަމުން އެއަރޕޯޓް އަތުލުމުން ބަދަލު ދައްކަންޖެހުނީ ޔާމީން ސަރުކާރަށް. ޔާމީން ނުދުވޭ މީހުން ފަހަތަކުންނެއް އަނގައަރުވަމަކުންނެއް. ކަންކޮށްފަ ދެއްކީ. އަސްލު މޭން އެކޭ ރައީސް ޔާމީނަކީ. އަދި ކޮބާ ދިރާގު، ފެންކުންފުނީގެ ހިއްސާ.


ރޭޕް ކުރާ އިންޑިއާ މީހުން ފުލުހުންނާއި ހަވާލުނުކޮށް ދިރިތިއްބާ އަންދާލަން ގޮވާލައިފި |\nއޮކްޓޯބަރ 13, 2018 29 0\nވީޑިއޯ އިން ފެންނަ ގޮތުގައި ގެނިބެން ވިދާޅުވަނީ “ރޭޕް ކުރުމުގެ އަމަލު ކުރާ މީހާ ހިފަހައްޓާ އިރު އެތަނުގައި ތިބޭނެ 500 މީހުން. ނޫނީ 50 ވަރަަކަށް މީހުން. އެމީހުން ހަދަންވީ ގޮތަކީ އެއަމަލު ހިންގި މީހާގެ ގަޔަށް ޕެޓްރޯލް އަޅާ އަންދާލަންވީ. އެކަން ކުރާ މީހުން ހައްޔަރެއް ނުކުރެވޭނެ. ކިހިނެއް 50 މީހުން ހައްޔަރު ކުރާނީ. އެކަމެއް ނުވާނެ.”


BREAKING NEWS: Nasheed Ah Hamalaa Dhinumugai Baiverivi Ithuru Bayaku Ves Vanee Hayyaru Kurevifai - Raees - Vaguthu\nނަޝީދަށް ހަމަލާ ދިނުމުގައި ބައިވެރިވި އިތުރު ބަޔަކު ވެސް ހައްޔަރުކުރެވިއްޖެ - ރައީސް\n4 ހަފްތާ ކުރިން ( މެއި 26, 2021 )\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ހަމަލާ ދިނުމުގައި އެކިގޮތްގޮތުން ބައިވެރިވި އިތުރު ބަޔަކު ވެސް ހައްޔަރުކުރެވިއްޖެ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ވިދާޅުވެއްޖެއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި ރައީސް ޞާލިހް ވިދާޅުވީ ނަޝީދަށް ދިން ހަމަލާ އާއި ގުޅިގެން ހައްޔަރު ކޮށްފައިވާ ހަތަރު މީހުންގެ އިތުރުން އިތުރު ބަޔަކު ވެސް ހައްޔަރު ކޮށްފައިވާ ކަމަށެވެ. ނަމަވެސް އެކަމުގެ ތަފްސީލެއް ނުދެއްވައެވެ.\n"މިހާރު މިކަމުގައި އަމަލީ ގޮތުން ބައިވެރިވި ހަތަރު ފަރާތެއް މިވަނީ ބަންދުކުރެވިފައި. އަދި އޭގެއިތުރުން މިކަމުގައި އެކިވަރުވަރަށް ބައިވެރިވެފައިވާ ކަމަށް ތުހުމަތު ކުރެވޭވެސް އިތުރު ފަރާތްތަކެއް ވަނީ ބަންދުކުރެވިފައި. " ރައީސް ވިދާޅުވިއެވެ.\nރައީސް ވިދާޅުވީ ފުލުހުން މިހާރު ބަލަމުން ގެންދަނީ މިކަމުގެ ފަހަތުގައި ތިބި ބައެއް ކަމަށާއި އެކަމާއި ގުޅިގެން ވެސް ދާންވީ ދިމާ ދެނެގަތުމަށް މިހާރު ވަނީ ގިނަ މައުލޫމާތުތަކެއް ލިބިފައި ކަމަށެވެ. "އަދި މިކަމުގައި ފައިސާ އެކުލެވިފައި ވޭތޯ ބެލުމަށް އެމެރިކާގެ ތަޖުރިބާކާރާއިއެކު ވަރަށް އަވަހަށް ކުރިއަށްދާނެ." ރައީސް ވިދާޅުވިއެވެ.\nނަޝީދަށް ދިން ހަމަލާގެ ތަހްގީގު ކުރިއަށްދާ ގޮތް ބެލުމަށް ރައީސް ޞާލިހްގެ ފަރާތުން މަންދޫބެއްގެ ގޮތުގައި އިނގިރޭސިވިލާތުގެ ރައްޔިތެއް ކަމަށްވާ މިސްޓަރ އައްބާސް ފާއިޒް އައްޔަން ކުރައްވާފައިވާ ކަމަށް މިމަހުގެ 19 ވަނަ ދުވަހު ސަރުކާރުން އިއުލާން ކުރި ނަމަވެސް ރައީސް ޞާލިހް މިރޭގެ ނޫސްވެރިންގެ ބައްދަލުވުމުގައި ވިދާޅުވީ ތަހްގީގު ކުރިއަށްދާ ގޮތް ބެލުމަށް އެމަނިކުފާނުގެ ފަރާތްޕުޅުން މަންދޫބަކު އައްޔަން ކުރުމުގެ މަސައްކަތް ވަރަށް އަވަހަށް ކުރިއަށްދާނެ ކަމަށެވެ.\nނަޝީދަށް ދިން ހަމަލާ އާއި ގުޅިގެން އިތުރު ބަޔަކު ހައްޔަރު ކޮށްފައިވާ ކަމަށް ރައީސް ޞާލިހް ވިދާޅުވި ނަމަވެސް ފުލުހުން އެކަން ކަށަވަރުކޮށެއް ނުދެއެވެ. ނަމަވެސް ހަރުކަށި ފިކުރުގެ ބައެއް މީހުން މާލެ އިންނާއި ރާއްޖޭގެ އެކި ސަރަހައްދުތަކުން ހައްޔަރު ކޮށްފައި ވެއެވެ.\nނަޝީދަށް ދިން ހަމަލާއާއި ގުޅިގެން ހައްޔަރުކުރި ހަތަރު މީހުންނާއި، އަދި ތަހްގީގް ޓީމްގެ ބައެއް ފުލުހުން ކޮވިޑް-19 އަށް ފައްސިވެފައިވާ ކަމަށް ފުލުހުން ވަނީ ވިދާޅުވެފައެވެ. ނަމަވެސް އެކަމާއި ގުޅިގެން ތަހްގީގަށް ލަސްކަމެއް ނާންނާނެ ކަމަށް ވެސް ފުލުހުން ވަނީ ވިދާޅުވެފައެވެ.\nމެއި 26, 2021 09:42\nކޮވިޱުގެ މި ހާލަތުގަވެސް ނަޝީދު ނަޝީދު ރައްޔަތުން ގެ ނިކަމެތި ހާލަތާ މެދު ކަން ބޮޱުވެގެން ނޫޅެ.ނަސީދު އެކަނިތަ ބަލަންޖެހެނީ . އަރުމެނަކަށް ތި ނަސީދަކީ މުހިންމު މީހެއްނޫން. މިފަދަ ބަލިމަޱު ކަމަކާ ބެހޭގޮތުން ރައްޔަތުންގެ ކުރި މަށްޗައް އަރާފަވެސް ނަސީދުގެ ވާހަކަ. ވޯޓާ ޖެހުނީމަ މޮޔަވެގެން ތެޅޭ ގެރިތަކެއްހެން ތރޅޭނެ ރައްޔަޔުންދެކެ ލޯބިން


BREAKING NEWS: Shareeathuge Aduehun Nimumaaieku Raees Yameen Fuluhah Haazirukohfi - Vaguthu\nކޮވިޑް-19: ދުނިޔޭގެ ހާލަތު ވެސް ގޯސް، ރާއްޖޭގެ ހާލަތު ވެސް ގޯސް - 16 ގަޑިއިރު ކުރިން\nޝަރީޢަތުގެ އަޑުއެހުން ނިމުމާއި އެކު ރައީސް ޔާމީން ފުލުހަށް ހާޒިރުކޮށްފި\nރައީސް ޔާމީން ފުލުސް އޮފީހަށް ވަންވަނަމުން ސަޕޯޓަރުންނަށް ހަނާ އަޅުއްވާލައްވަނީ - ވަގުތު އިމޭޖްސް: އިބްރާހިމް ޝާބިލް\nކުރީގެ ރައީސް އަބްދުﷲ ޔާމީންގެ މައްޗަށް އިއްވާފައިވާ ފަސް އަހަރުގެ ޖަލު ޙުކުމް ހައިކޯޓުގައި އިސްތިއުނާފް ކޮށްފައި ވާތީ މިއަދު ބޭއްވި އަޑުއެހުން ނިމުމާއި އެކު އެމަނިކުފާނު ފުލުސް އޮފީހަށް ހާޒިރުކޮށްފިއެވެ.\nމައުލޫމާތު ލިބިފައިވާ ގޮތުގައި ރައީސް ޔާމީން މިއަދު ފުލުސް އޮފީހަށް ހާޒިރުކުރީ ބަޔާނެއްގައި ސޮއި ކުރުވުމަށެވެ.\nމިދިޔަ ހަފްތާގެ ބުރާސްފަތި ދުވަހު ވެސް ރައީސް ޔާމީން ފުލުހަށް ހާޒިރު ކުރިއެވެ. އެދުވަހު ފުލުހުން އެމަނިކުފާނާއި ސުވާލު ކޮށްފައި ވަނީ އެމްއެމްޕީއާރްސީ ކޮރަޕްޝަންގެ މައްސަލަ އާއި ގުޅިގެންނެވެ.\nފުލުހުން ހުކުރު ވިލޭރޭ ނެރުއްވި ބަޔާނެއްގައި ވިދާޅުވީ ރައީސް ޔާމީން ފުލުހަށް ހާޒިރު ކުރީ އެމްއެމްޕީއާރްސީ މެދުވެރިކޮށް ޓުއަރިސްޓް ރިސޯޓް ތަރައްޤީ ކުރުމަށްޓަކައި ދިވެހިރާއްޖޭގެ ފަޅުތަކާއި ރަށްތައް ކޮރަޕްޝަންގެ އަމަލު ހިމެނޭގޮތަށް އެކިފަރާތްތަކަށް ކުއްޔަށް ދޫކުރުމަށްފަހު، އެރަށްތަކާއި ފަޅުތަކުގެ އިކުއިޒިޝަން ކޮސްޓުގެ ގޮތުގައި ލިބުނު 77 މިލިއަން ޑޮލަރަށް ޚިޔާނާތްތެރިވެ، އެފައިސާ ލޯންޑު ކޮށްފައިވާކަމަށް ތުހުމަތު ކުރެވޭ މައްސަލަ އާއި ކުންފުނިތަކުން ބޭރު ފައިސާ ގަންނަން އެމްއެމްޕީއާރްސީ އަށް 220 މިލިއަން ރުފިޔާ ހޯދުމަށްފަހު އެފައިސާ އަށް ޚިޔާނާތްތެރިވުމާއި އެފައިސާ ލޯންޑަރ ކޮށްފައިވާކަމަށް ތުހުމަތު ކުރެވޭ މައްސަލައާއި، ކޮރަޕްޝަނުގެ އަމަލުތަކެއް ހިމެނޭގޮތަށް އެމް.އެމް.ޕީއާރުސީ އިން އަމިއްލަ ފަރާތްތަކަށާއި، ކުންފުނިތަކަށް ލޯނުގެ ގޮތުގައި 1.9 މިލިއަން ރުފިޔާ ދޫކޮށް، އެފައިސާއަށް ޚިޔާނާތްތެރިވެ، އެފައިސާ ލޯންޑަރ ކޮށްފައިވާކަމަށް ތުހުމަތު ކުރެވޭ މައްސަލަ އާއި، މިނިސްޓްރީ އޮފް ޓޫރިޒަމާއި އެމް.ޕީ.އާރުސީ މެދުވެރިކޮށް ޓުއަރިސްޓް ރިސޯޓް ތަރައްޤީ ކުރުމަށްޓަކައި ރ.ފުއްގިރި ކުއްޔަށް ދޫކުރުމުގެ މުއާމަލާތުގެ ތެރެއިން މަޤާމުގެ ނުފޫޒު ބޭނުންކޮށްގެން ރިޝްވަތުގެ ގޮތުގައި 111800 މިލިއަން ޑޮލަރު ލޯންޑާ ކޮށްފައިވާ މައްސަލައިގައި ކަމަށެވެ.\nއެމްއެމްޕީއާރްސީ މެދުވެރިކޮށް ދައުލަތައް ލިބެންޖެހޭ ހުރިހާ ފައިސާއަކީ ރައީސް ޔާމީން ބޭނުން ކުރެއްވި ފައިސާ ކަމަށް ފުލުހުން ތުހުމަތުކޮށް އެމައްސަލައިގެ ތަޙްޤީޤު ކުރިއަށް ގެންދާއިރު، އެމައްސަލައަށް އިއުތިރާފް ވެފައިވާ ކުރީގެ ނައިބު ރައީސް އަހްމަދު އަދީބު ހުންނެވީ ގޭބަންދުގައެވެ. އަދީބުގެ މައްޗަށް ބައެއް ދައުވާތައް ކްރިމިނަލް ކޯޓުގައި އުފުލާފައި ވީނަމަވެސް އެއްވެސް މައްސަލައެއްގެ ޝަރީޢަތް ކުރިއަކަށް ނުގެންދެއެވެ.\nއަދީބުގެ އިތުރުން ވެސް އެމްއެމްޕީއާރްސީ މައްސަލައިގައި ހިމެނޭ ފައިސާ ލިބުނު އެތައް ބަޔަކު މިސަރުކާރުގައި ވެސް އެބަތިއްބެވެ. ނަމަވެސް ދާދިފަހުން ޕްރޮސެކިއުޓަރ ޖެނެރަލް ހުސައިން ޝަމީމް ވިދާޅުވީ އެމްއެމްޕީއާރްސީ މައްސަލައިގެ ތަޙްޤީޤު މިހާރު އޮތީ މަޑުޖެހިފައެވެ.\nޔާމީން އާއި ވަކީލުންގެ ދެމެދުގައި ދެކެވޭ ވާހަކަތައް ސަރުކާރުން އަޑު އަހާކަމުގެ ތުހުމަތު!\nމާޗް 3, 2020 12:28\nޔާމީން މިވަނީ މި ސަރުކާރަށް ބިރަކަށްތާއެވެ؟ ކިތަންމެ ފޯރިއެރިޔަސް ތެދުވެރި ގުނުމަކުންގުނައިފިނަމަ އިންތިޚާބުގެ ބިޔަ މެޖޯރިޓީ ނަގާނީ ޔާމީންގެ ސަޕޯޓަރުން! ރިޔާސީ އިންތިޚާބުގައިވެސް 70 ޕަސެންޓް ވޯޓު ލިބުނީ ޔާމީނަށެވެ. ވެރިކަމަށް އަރާ ތިތިބީ ވައްކަންކޮށްގެންނެވެ.\nމާޗް 3, 2020 16:07\nރައީސް ޔާމީން އަރިހުގައި ވިދާޅުވެ ދެއްވާ، ޞަލަވާތުލްނާރިޔާ 4444 ފަހަރު ކިޔާ ދުޢާ ދަންނަވަން. އިންޝާﷲ އެދިވާޑައިގަންނަވާ ކަމެއް ﷲ މިންވަރުކޮށްދެއްވާނެ.\nރައީސް ޔާމީނަށް ވަރަށް ވެދުން. މަނިކފާނަށް ﷲ ގެ ރަހުމަތާ ބަރަކާތް މިންވަރުކުރައްވާށި. އާމީން.\nމާޗް 3, 2020 12:37\nތިޔައުޅެނީ ރައީސް ޔާމީނުގެ ދުވަސް ދުއްވާލެވޭނެ ކަމަށް ހިތާތޯ؟ މާތްﷲގެ އިރާދަފުޅާއެކު ތިޔަކަމެއްނުވާނެ. އިންޝާﷲ\nތަފިރިއެ ރ ޔާމީން އެއި ކާވެނި ހަދުވަގަނު. ތަފިރިން ކެރާނެ އެހެން ކަމަށް ނެތްމެއި.\nމާޗް 3, 2020 12:59\nމިހާރު އެއުޅެނީ ބިރުން....\nމާޗް 3, 2020 13:03\nމީނާ މީ ދެން އެބުނާހެން ހަމަ ބޮޑުވަގެއްތަ ؟ ތަރައްޤީ ވެސް ކުރިދޯ! އެކަމަކު ދެން މިހާ ބޮޑެތި ޢަދަދުތައް ކިޔަންޏާ ކޮންމެސް ކަންތައްތަކެއް ހިންގާފަ ހުރިހެން މަށަށްވެސް ހީވޭ މިހާރު! ނޫންނަމަ ދެން މިވަރެއްނުވާނެ ހެންހީވަނީ! ބުރޯ އާ ޒިޔަތު ކުރިން ދެއްކިވާހަކައިން ވެސް ދެންމިހާރު އެބަ ޔަޤީންވޭ، ޤަބޫލުކުރާހިތްނުވިޔަސް މިއީ ރަނގަޅުމީހެކޭ މިހާރު ހަމަ ޝައްކު! ނޭނގެ ދެން!\nމާޗް 3, 2020 14:43\nމި މީހުންނަށް ދީންވެސް އޮޅިއްޖެވިއްޔާ މިހާރު. އެހާ މުހިންމު ކަމެއް އޮޅޭ އިރު ރައީސް ޔާމީން ވަގެކޭ ގޮވާ އިރަށް އެކަން ގަބޫލު ކުރާނެކަން އެއީ ޝައްކެއްވެސް ނެތް ކަމެއް. ސާބަސް ލާދީނީސް\nމާޗް 3, 2020 16:43\nވެރިކަން ކުރުމުގެ ބާރާއި ކޯޓްތަކާއި ޖުޑިޝަރީ މުށުތެރޭގައި ނުވިތާކަށް ޕޮލިސް ސަރވިސް މުށުތެރޭގައި ދެން ތިބޭފުޅާގެ މައްޗަށްވެސް ބޭނުން އަދަދަކުން ވައްކަން ކުރިކަމަށް ހުކުމް ކުރެވިދާނެ ހަގީގަތް އޮޅުވާލަން ކުރާ ކަންތައް އަހަރުމެންނަކަށް އޮޅުވައެއް ނުލެވޭނެ\nމާޗް 3, 2020 13:07\nކޮބާހޭ ބުރޯ އަދިވެސް ވިއްލިފައި އެހެންވެގެން ނުވާނެ ބުރޯއަކިވެސް ވަގެއް\nމިހާރުވެސް ޒީރޯ ޓްލޮރަންސްގެ ދަށުން ކޮރަޕްޝަން ހިގާކަން މިދަނީ ހާމަވަމުން..\nމާޗް 3, 2020 13:12\nއަދީބަށްވުރެ އިމްރާންގެ ނުރައްކާ މާ ބޮޑުވެއްޖެ\nމާޗް 3, 2020 13:13\nޢިބު ހަނދާން ކުރާތި ވެރިކަން ނިމިގެން ދެން އަންނަ 5އަހުރު ކަލޭ ޖަލުގެ ކުޑަ ގޮޅީގަ ބައިންދާނީ ސާފް ހެއްކާއެކު ވޯޓް އޮޅުވާލި ވަގު ވޯޓް މައްސަލާގަ ވަގު ވޯޓުން ވެރިކަމައް އައިސްސަ ހުރީމަ ފުރަތަނަ އެމައްސަލަ ބަލާނީ އޭރު މަހުންނާނީ ހޯމް މިނިސްޓަރަކައް\nމާޗް 3, 2020 13:23\nފުލުހުންގެއިދާރާވެސް ހިގަނީސިޔާސީނުފޫޒްގެތެރެއިން ކިތައްމެވަޔާނެއްނެގިއަސްހަގީގަތް މިހާރު ދިވެހިރައްޔަތުންނައް އައްނަނީ ހާމަވަމުން ވަގުތުއައިސްޖެހުނީމަ ހުރިހާއާރަކާއިބާރެއްގޮސް ނިކަމެތިވުމައްނަގާނީ މަދުސިކުންތުކޮޅެއް\nމާޗް 3, 2020 13:28\nފުލުސްއޮފީހުގަ ހުންން އެއްޗިހި ތަންތަނަށްލާ ތަޅުލާފަތަ ހުރީ.\nމާޗް 3, 2020 14:00\nބަލަ ބޮޑަތި ޢަދަދު ތަކުން ވައްކަންކުރި ވަގުން ތިބީ ވެރިކަން ކުރާ ޕާޓީގައޭ ކިޔާތީ އަޑުއިވޭ އެއީ ތެދެއްކަމައް ވަންޏާ މިސަރުކާރުގެ ޒީރޯޓޮލޮރެންސްގެ ދަށުން މައްސަލަ ބަލަންނުކެރެނީ ކީއްވެގެންބާ ރައްޔިތުންނައް އެކަން ފަޅާއަރާފާނެތީބާ މިހާރު މިވާގޮތުން ޤަބޫލުކުރަންޖެހޭ އެއީ ތެދެއްކަމައް\nމާޗް 3, 2020 14:17\nފުލުހުން ފެއިލްވެ އަނިޔާވެރިކަން އިންތިހާއަށް ތިގެންދަނީ. ﷲ އިރާދަފުޅުން ތިނުބައި އަމަލުގެ ސަބަބުން މި ވެރިކަން ނިމިހެން ދާދިއަވަހަށް ހިނގައިދާނެ.\nމާޗް 3, 2020 14:18\nފުލުހުން ތިއުޅޭގޮތުން މށޕ ގެ މެންބަރުންވެސް މިހާރު ގަބޫލުނުކުރޭ ރައީސްޔާމީން މމޕރސ ގެ ހިޔާނާތުގައި ހިނެނޭކަމަކަށް.\nމާޗް 3, 2020 14:19\nފުލުހުން ބޭޒާރުވަނީ. ރައީސްޔާމީނަކީ ހަމަ ހީރޯއެއް. އިންޝާﷲ ތައީސް ޔާމީންނަށް ތިކަމުންވެސް ލިބޭނީ ރީތިނަމާ އިތުރު ދަރުމަ.\nމާޗް 3, 2020 14:21\nމޑނ ހަމީދަށް ގާނޫނު އަސާސީގެ ފުތަމަ ބާބު ކިޔާލަދީބަލަ. ވެރިކަން ކުރުމުގެ ބާރުގައި އޮންނާނެ ރައީސުލްޖުމްހޫރިއްޔާގެ ޒިންމާ. އޭގައި ނޯވޭ ދައުލަތުގެ އިދާރާއެއްގައި ހިންގާ ކަންކަމަށް ރައީސުލްޖުމްހޫރިއްޔާ ޒިންމާވާންޖެހޭނެކަމަކަށް.\nމާޗް 3, 2020 14:22\nތިޔަ ތަހުގީ ގާނޫނާ އެއްގޮތެވެޔެކެ ނުބުނެވޭނެ. ގާނޫނުގަ ބުނަނީ " ކޮންމެ މިނިސްޓަރަކުވެސް އެމިނިސްޓަރެއްގެ ދަށުގައިވާތަންތާގެ ކަންތައްތަކާއި އެ ތަންތަނުން ހިންގާ ކަންތައްތައް ރަނގަޅަށް ބަލަހައްޓަންވާނެ އެވެ. އަދި މިފަދައިން ސަރުކާރުގެ ކޮންމެ ތަނެއް ނުވަތަ ކަމެއް ހަވާލު ވެފައިވާ މީހަކުވެސް އެމީހަކާއި ހަވާލުވެފައިވާ ތަނެއް ނުވަތަ ކަމެއް ރަނގަޅަށް ބަލަހައްޓަންވާނެ އެވެ. އަދި ކޮންމެ މިނިސްޓަރަކު ވެސް އެނޫން ކޮންމެ ވެރިޔަކުވެސް އަދި ސަރުކާރުގެ ކޮންމެ މުވައްޒަފަކުވެސް އެ މީހެއްގެ އިހުމާލުން ގެއްލުމެއްވެއްޖެ ނަމަ އެކަމުގެ ޒިންމާ އުފުލަންވާނެ އެވެ" ގާނޫނަށް ބަލާ އިރު އެމްއެމްޕީއާރު ސީގެ މައްސަލާގެ އެއްވެސް ޒިންމާ އެއް ރައީސުލް ޖުމްހޫރިއްޔާ އުފުއްލަވާކަށެއް ނުޖެހޭނެ. މިވެނި މީހަކު ބުނެގެންނެ ކިޔާފަ ގާނޫނާ ހިލާފަށް ކަމެއްކުރުމުގެ ހައްގު އެއްވެސް ފަރާތަކަށް ލިބިގެނެއްނުވޭ.ގާނޫނުއަސާސީގެ ބުނަނީ ގައިރު ގާނޫނީ އަމުރަށް ކިޔަމަން ނުވުމުގެ ހައްގު ހުރިހާފަރާތަތަކަށް ވެސް ލިބިގެންވާކަމަށް. ވީއިރު އެމްއެމްޕިއަރުސި ގެ މައްސަލަ ރައީސުލް ޖުމްހޫރިއްޔާގެ އިސްތަށިފުޅުގެ އެޅުވޭނެ އެއްވެސް ހައިސިއްޔަތެއް އޮންނާނެކަމަކަށް ނުދެކެން.\nމާޗް 3, 2020 14:23\nސޯލިހަށް ބިރުބޮޑުވަނީ. މާދަމާ ކަންނޭނގެ ފުލުހަށް ގެންދާނީ. ހެލްތް މިނިސްޓްރީގެ ނިޝާމާގެ ކޮރަޕްޝަނުގައި ޒިންމާވާންޖެހޭނީ ސޯލިހު. މޑނ ހަމީދު އެޝްޓަބްލިޝްކުރި އުސޫލަކީ މިއީ.\nމާޗް 3, 2020 14:25\nޕަވަރުކެނަދިފަ އޮތް ވެރިކަމެއް. ބިރުގަންނަލެއްބޮޑުކަމުން ގައުމުގެ ލީޑަރު ފަހަތުން ދުަވަނީ. ރައްޔިތުން ފުލުހުންނަށް ކުރަނީ މަލާމާތް. ގަޅިކަން އިންތިހާ ވެރިއެއް އެތާނގައި އެހުރީ.\nމާޗް 3, 2020 14:27\nވެއިޓް އެންޑް ވޮޗް. ތައްޔާރުވަމުން ދަނީ. ނިމޭނ3. ނިންާލާނަން.3ފުރިހަމަ ކުރިއަކަ ނުދޭނަށް.2ބައި މުއްދަތަކީ. ޖަހާނެ ސަކަރާތެއް ޖަހާ. ދެވަނަ ދިއްލީއަށް މިތަން ތިބައިގަނޑު ހަދާލަން ތިއުޅެނީ. ނުދޭނަން ފުރުސަތެއް. ތާޖުއްދީންގެ ދަރިންފަދަ ގައްދާރުން ވެރިކަމުން ޖެހޭނީ ފައިބަން.\nމާޗް 3, 2020 14:29\nސަރުކ ކާރު ހިންގަން ނޭގޭބޮޑު ވަގުންތަ ކެއް ވެރިކަމުގާ މިތިބީ! ރައް ކާވާން އުޅޭ ..\nމިދާވެރުން ދައްޔާ ރައްޔިތުން ނި ކުމެ ފައްސާލާނެ.\nމާޗް 3, 2020 14:30\nއަސަރަކާ އަދި ފޮނިކަމެއް ހުރި ހަމަ ފިނިފެންމަލެއް ރައީސް ޔާމީނަކީ. ގައުމުގެ ދަރިންގެ ހިތުގެ ވެރިޔަކީވެސް ހަމަ ރައީސް ޔާމީން. ފަހުލަވާނުންގެ ލަޝްކަރު އެބަ ނުކުމެއޭ ދެންއެދޭ ކާމިޔާބާށް ނިކަން.\nމާޗް 3, 2020 14:31\nމޑނ ހަމީދު ތިޖަހާ ސަކަރާތަކުން މޑޕ ފިކުރުދަނީ މަރުވަމުން. ހަލާކު ހޯދާނީ އެބަޔަކު އަމިއްލަ އަތުންނޭ ބުނަނީ މިހެންވެ.\nމާޗް 3, 2020 14:33\nބަޔަކު ދެން މީހަކު ދެކެ ބިރުގަތަސް ފުކެއް ބޮޑުވަރުދޯ؟ ކަލޯމެނަނަށް މިގައުމަށް ކޮށްދެވޭނެ ކަމެއް ނެތުނީމަ ބައިމަދު ޕާޓީގެ ގަޅިން ހިތްހަމަ ޖައްސުވައިދޭން ކުރާކަންކަން ތިއީ. އެކަމަކު ހަމަ އަތަށް ގޮވަނީ. ޕާޓީ ސަޕޯޓް ދަނީ ގެއްލެމުން.\nމާޗް 3, 2020 14:35\nއަނިޔާ ލިބޭ މީހާގެ ދުޢާ ﷲ ތަޢާލާ އިޖާބަ ކުރައްވާނެ. މިއަނިޔާވެރި ނާއިންސާފު ނުބައި ވެރިކަން ވެއްޓުމަށް އެދި އަހަރެމެން އެއިލާހުގެ ހަޟްރަތުގައި ދަންނަވަނީ.\nމާޗް 3, 2020 14:36\nލޯކަލް ކައުންސިލް އިންތިހާބު ކުރިއަށްދަނީ. ބަލަ ބުރާންތިތަކާ ތިކަމުން ކަލޭމެނަށް ލިބެނީ ގެއްލުމޭ ތިހެން ރައީސް ޔާމީން ދަމާ ކޮންމެ ދުވަހަކު ޕާޓީގެ އެތަށް ސަތޭކަ މީހުނެއް ޕާޓީއާ ދެކޮޅަށް ނުކުންނަކަން އެނގޭތަ؟\nމާޗް 3, 2020 14:38\nއަދުލުވެރި ވެރިކަމެއްނެތްނަމަ އެތަނެއް ﷲ ތަޢާލާ ހަލާކު ކުރައްވާނެ. ގަދަ ފަދަ ނަގޫރޯޅިއެއްކަމެއް. ހޮނުގުގުރިއެއްކަމެއް ސުނާމީއެއްކަމެއް، ކޮރޯނާއެއްކަމެއްނޭނގޭ. ޔަގީނުން އެނގޭކަމަކީ އެފަދަތަނެއް ހަލާކު ކުރައްވާނެކަން.\nމާޗް 3, 2020 14:39\nމިވެރިކަމުގައި ސިއްކަޖެހެން މާގިނަދުވަހެއް ދެންނުނަގާނެ އިންޝާﷲ.\nމާޗް 3, 2020 14:41\n238 މީހުންގެ ތަހްގީގު ހިންގާނެ ކަމެއް ނެތެއްނުދޯ. ސަދޫމުގެ އިންސާފު ހިނަގީމަ ހުންނާނީ ރަނގަޅަށް. ސަދޫމް ފަދައިން މިގައުމު ބަންޑުން ޖައްސަވާލައްވަން ﷲ ތަޢާލާ މިންވަރު ނުކުރައްވާ، މިގައުމު އަދުލުވެރި ވެރިއެއްގެ އަތްމައްޗަށް ފުރޮޅުއްވާލަދެއްވުން އެދި ﷲ އަށް ދުޢާ ދަންނަވަން. އާމީން.\nމާޗް 3, 2020 14:44\nބަޔާނުގައި ސޮއިކުރުވަން ތިގެންދިޔައީ ޕާޓީކުދިން ރުއްސަން؟ ވަނީ ދިމާ އިދިކޮޅަށް. އެމީހުން ލަދުގަނޭ މޑޕ އޭ ބުނަންވެސް. އަނިޔާވެރިކަމާ ބޭއިންސާފުން ޖަލަށްލާފަކަމަށް މިހާރު އެމީހުންނަށްވެސް ގަބޫލު ކުރެވޭ\nމާޗް 3, 2020 14:45\nއިބޫސޯލިހަށް ބުނެލާނީ ރައީސްޔާމީން އަށް ލިބުނު ވެރިކަމެކޭ ތިބައިކަޑު ވަގަށް ންފޭރިގަނެގެން ތިއުޅެނީ ކިތަމެވަރަކަށް ފުލުހުން ލަވައި ރަޔާމީން ދެކޮޅަށް ދެމިޔަސް އެމްޑީޕީ ފިޔަވައި ރަޔާމީން ވައްކަން ކުރިކަމަށް ޤަބޫލްކުރާ ދިވެހިރައް ޔަތަކު ނޫޅޭ ﷲހުރި ހައިކަމެއް އެންމެމޮޅަ ށްދެނެވޮޑިގެންވޭ ރައީސްޔާމީން ގެބޮލުގައި ދޮގުތުހުމަތުއަޅުވާ ހުރިހާ މީހުނަށްﷲ ލައުނަތް ލައްވާށި އާމީން\nމާޗް 3, 2020 15:01\nރައީސްމީން ފުލުހަށް ތިދަމާ ހުރިހައި ފުލުހުން ތިތިބީ ގާނޫނާއި ހިލާފުވެފަ ތިހުރިހާ ފުލުހުންނާއި މެދުގާނޫނީ ވެރިކަމެއް ކުރާދުވަހުން ފިޔަވަޅު އެޅޭނެ ގާނޫނާއި ހިލާފު ވެރިކަމެއް ކުރަމުން ދާބަޔަކަށް އެއްބާރުލުން ދިނުމަކީ ވެސްބޮޑުކުށެއް އެމްޑީޕީ މީހުން ކުރާ ނުބައިކޮންމެ ކަމަކަ ފުލުހުން އެއްބާރުލުން ތިދެނީ މިނޫން ދުވަހެއް އަތުވެދާނެ ކަމަހިތަށް ނާރާތިބެ ވިސްނާ ފުލުހުން ތިހިންގަމުން ގެންދާ ޖަރީމާގެ ބަދަލު ކޮމެވެސްދުވަހަކުން ތިކަމުގައި ހަރަކާތް ތެރިވާހުރިހައި ފުލުހު ނަށް ﷲދައްކަވާނެ!\nމާޗް 3, 2020 15:08\nމާތްﷲ ރައީސްޔާމީން އަށްހިތްވަރާއި ކެއްތެރިކަން ދެއްވާށި އާމީން\nމާޗް 3, 2020 15:11\nގާނޫނު ނަންބަރު 1/68 ޖ ގެ9ވަނަ މާއްދަާ ބައްލަވަލައްވަާ ގާނޫނުގަ އޮތީ ކީކޭތޯ ؟ މިއި މިހާރުވެސް ހިގާ ގާނޫނެއް . މިގާނޫނު ބުނާގޮތުން ރައީސުލްޖުމަހޫރިއްޔާގެ މަގާމުގާ ހުރި މީހަކު ތިޔަ އެމްއެމްޕީއާރު ސީ ގެ އެއްވެސް ޒިންމާ އެއް އުފުއްލަވަން ނުޖެހޭނެ.\nމާޗް 3, 2020 15:25\nރައްޔިތުން މިހާރު ފުލުހުންގެ މުއައްސަސާއަކަށް އިތުބާރެއްނުކުރޭ. ގާނޫނާ ހިލާފުކަންކަން ތިކުރަނީ. އެއްވެަް ގާނޫނެއްގައި ބުނެފައުނުވޭ ގައުމުގައު ހިނގާ ހުރިހާ ޖުށެއްގެ ޒިންމާ ގައުމުގައި އެވަގުތަކު ހުރި ވެެިއެކޭ ނަގަންޖެހޭނީ. އަދުލުވެރިކަމު ް އެއކިބާވެ އަނިޔާވެރިކަން އިންތިހާއަށް ތިދަނީ. ހިތަށް އެިމީހެއްގެ މައްޗަށް ހިތަށް އެރި ތުހުމަތެއް ކުރަންވީ؟ ރައްޔިތުންނަށް ނާމާން ބިރުވެރިކަންތައް މިގައުމުގައި މިހިންގަނީ.\nމާޗް 3, 2020 15:28\nފުލުހުން ގާނޫނީ އިމުންބޭރުވުންތިއީ. ރައީސްކަން ކުރުމަކީ ވަރަށް ނުރައްކާތެރިކަމެއް. ވެރިކަމުން ފައިބާއިރަށް ދައުރުގައި ހިނގާ ހުރިހާ ކަމެއްގެ ތަހްގީގު ހިންގަން ފަށާނެކަން ތިމަމުން އެނގެނީ. މިއަދު ޔާމީން މާދަމާ ނަޝީދާ ސޯލިހު. ތައްޔާރުވޭ. ކިރިއަށް އޮތީ ފުލުހަށް ދެމުން.\nމާޗް 3, 2020 15:45\nއިބޫއަންނި އެމްޑީއެން ހަމީދު ބުނެގެން ފުލުހުން ރައީސްޔާމީން އަށްތިކުރަމުންދާ އަނިޔާ ހުއްޓާލާ ރައީޔާމީން ވައްކަން ނުކުރާކަންރަށްޔަތުން ނަށްއެނގޭ ރޔާމީން ދޫކޮށްލާ ހަދަހަދައިގެން ރޯބުކުތާ ދޮގުތުހުމަތު ރަޔާމީން ބޮލުގައި އެޅުވިޔަސް ރަޔާމީން ވައްކަން ކުރިކަމަކަށް ނުވާނެ ހަޖަމްނުވައްޏާ ކަލޭމެ ނަށްތެޅުވުނު ވަރަކަށް ތަޅުވާ ރައްޔަތުން ކަލޭމެންތިކުރާކަންތައް ރަށްޔަތުންބަލައެއް ނުގަނޭ ރޔާމީން ވައްކަން ނުކުރާކަން ރައްޔަތުން ނަށްވަރަށް ސާފު ރައީސްޔާމީން ދޫކޮށްލާ\nއެމްޑީޕ އަށް ވޯޓުހަރާމް\nމާޗް 3, 2020 15:58\nހަޖަމް ނުވި އަރުމާ ޖަލްސާފުރިއުތުރިއަރައި ގެންދިޔައީ އައްޗިވެރިކަމުގައި ތިބިލާދީނީ މީހުންގެ ގައިން ރަލުގެނުބައި ވަސްގަދަކަމުން ރައްޔަތުންނަށް ކެތް ނުވާތީ ކަލޯމެން އިސްތިއުފާ ދިނަސް ނުދިނަސް ރަށްޔަތުންގެ ތާއީދު އެމްޑީޕީ އަށް ހަތްހަރާމުން ހަރާމް:\nމާޗް 3, 2020 16:01\nބަނޑަށްޖެހުނަސް މަށާއި ގުޅުންހުރިއެން މެންގެ ވޯޓު އެމްޑީޕ އަށް ހަރާމް\nމާޗް 3, 2020 16:19\nމި ސަރުކާރު ވެއްޓެނީ


NATO sifain Afghanistan in baalanee\nއެމެރިކާގެ ސެކްރެޓަރީ އޮފް ސްޓޭޓް އެންތަނީ ބްލިންކެން (ވ) އަދި ނޭޓޯގެ ސެކްރެޓަރީ ޖެނެރަލް ޖެންސް ސްޓޯޓެންބާގް، މިނިސްޓަރުންގެ ބައްދަލުވުމުގައި\nއަފްޣާނިސްތާންގައި ތިބި ނޭޓޯ މެންބަރު ގައުމުތަކުގެ ސިފައިން މި އަހަރު މޭ އެކެއްގެ ކުރިން ބާލަން ފައްޓަވާނެ ކަމަށް ސެކްރެޓަރީ ޖެނެރަލް ޖެންސް ސްޓޯޓެންބާގް ވިދާޅުވެއްޖެ އެވެ. އޭނާ ވިދާޅުވީ ކުރިއަށް އޮތް ދެތިން މަސްދުވަހުގެ ތެރޭގައި ސިފައިން ބާލައި ނިންމަވާނެ ކަމަށެވެ.\nނޭޓޯ ގައުމުތަކުގެ ޑިފެންސް މިނިސްޓަރުންނާއި ފޮރިން މިނިސްޓަރުންގެ މެދުގައި ބުރަސެލްސްގައި ބޭއްވި ބައްދަލުވުމަކަށް ފަހު ސެކްރެޓަރީ ޖެނެރަލް ނޫސްވެރިނަށް ވިދާޅުވީ އަފްޣާނިސްތާނުން ސިފައިން ބާލާނީ ގައުމުތައް ގުޅިގެން އަދި ތަރުތީބުން ކަމަށެވެ. މިބައްދަލުވުމުގައި އެމެރިކާގެ ސެކްރެޓަރީ އޮފް ސްޓޭޓް އެންތަނީ ބްލިންކެން އާއި ޑިފެންސް ސެކްރެޓަރީ ލޮއިޑް އޮސްޓިން ވެސް ބައިވެރިވެ ވަޑައިގެންނެވި އެވެ.\nއަފްޣާނިސްތާނުންގައި ތިބި އެމެރިކާ ސިފައި ގައުމަށް ގެންނަ ވަގުތު ޖެހިއްޖެ ކަމަށް ޔޫއެސް ސެކްރެޓަރީ އޮފް ސްޓޭޓް އެންތަނީ ބްލިންކެން ވެސް މީގެ ކުރިން ވިދާޅުވި އެވެ. އޭނާ ވިދާޅުވީ އެމެރިކާ ސިފައިން އަފްޣާނިސްތާނުން ބާލަން ހަމަޖެހިފައި ވަނީ ނޭޓޯ ގައުމުތަކާ ގުޅިގެން ކަމަށެވެ.\n"އަޅުގަނޑުމެންނަށް އަމާޒަށް ވާސިލް ވެވިއްޖެ،" ބްލިކެން ވިދާޅުވި އެވެ. އޭނާ ވިދާޅުވީ އެކުގައި ފެއްޓެވި މަސައްކަތް ނިންމަވާނީ ވެސް އެކުގައި ކަމަށެވެ.\nއެމެރިކާ ސިފައި އަފްޣާނިސްތާނުން ބާލާ ގޮތަށް ކުރިން އޮތީ މިއަހަރު މެއި އެކެއްގެ ކުރިންނެވެ. ޓްރަމްޕް ސަރުކާރުން ތާލިބާނުންނާއެކު ފެބްރުއަރީ 2020 ގައި ހެދި އެއްބަސްވުމާ ޚިލާފަށް ޖޯ ބައިޑަން މިހާރު ނިންމަވާފައި ވަނީ މި އަހަރު ސެޕްޓެމްބަރު 11 އިގެ ކުރިން ސިފައިން ބާލައި ނިންމުމަށެވެ.\nސެޕްޓެމްބަރު 11 އަކީ އެމެރިކާއަށް ވަރަށް ހާއްސަ ތާރީހެކެވެ. ވޯލްޑް ޓްރޭޑް ސެންޓަރާއި ޕެންޓަގަނަށް ޓެރަރިސްޓުން ހަމަލާދި ގޮއްވާލީ ސެޕްޓެމްބަރު 11، 2001 ގައެވެ. އެ ހަމަލާގެ ޒިންމާ ނަގާފައި ވަނީ އަލްގައީދާއިންނެވެ. އެމެރިކާ އާއި ނޭޓޯ ސިފައިން އަފްޣާނިސްތާނަށް އެރީ އަލްގައީދާ ނައްތާލަން ކަމަށް ބުނެ އެވެ.\nއަފްޣާނިސްތާނުން އެމެރިކާ ސިފައިން ސެމްޓެމްބަރު 11 ގައި ބަލާ ނިމޭއިރު، ވޯލްޑް ޓްރޭޑް ސެންޓަރު ގޮއްވާލި ހާދިސާއަށް 20 އަހަރު ފުރޭނެ އެވެ.\nބައިޑަން ވިދާޅުވީ އަފްޣާނިސްތާނަށް އެމެރިކާ ސިފައިން ފޮނުވީ ތާއަބަދަށް ނޫން ކަމަށެވެ. އަދި ވިދާޅުވީ އަފްޣާނިސްތާންގައި އެމެރިކާ ސިފައި ހޭދަކުރި 20 އަހަރު ތެރޭގައި 2،400 ސިފައިން މަރުވެފައިވާ ކަމަށާއި އެތައްހަށް ބަޔަކަށް އަނިޔާވެ ގެއްލުން ލިބިފައިވާ ކަމަށެވެ.\nކާބުލް އެއާޕޯޓަށްދާ މަގުތައް ބަންދުކޮށްފި


Dubai Expo Gai Thauheedh Ge Kalimathakah Dhivehin Nashaa Video Eh - Vaguthu\nވީޑިއޯގެ ސްކްރީން ޝޮޓެއް\nދުބާއީގައި މިހާރު ކުރިއަށްދާ ދުބާއީ އެކްސްޕޯގައި ތައުހީދުގެ ކަލިމަތަކަށް ދިވެހި ފަންނާނުންތަކެއް ނަށާ ވީޑިއޯއެއް ޓްވިޓާގައި މީހަކު އާއްމުކޮށްފިއެވެ.\nމިވީިޑިއޯ ނަގާފައި ނަގާފައި ވަނީ އެކްސްޕޯގައި ދިވެހިރާއްޖެއަށް ހާއްސަކުރި ދުވަހުގެ ހަރަކާތް ކުރިއަށް ދިޔައެވެ.\nވީޑިއޯ އިން ފެންނަ ލަވައިގައި لا إله إلا الله މިހެން ތަކުރާރުކޮށް ކިޔާ އަޑުއިވެ އެވެ. ލަވައިގައި ޝަހާދަތުގެ ކަލިމަތައް ކިޔަމުން ދިޔައިރު ދިވެހި އަންހެނުންނާއި ފިރިހެނުން ލަވަ އާއި އެއްވަރަށް ނަށަމުން ދިޔައެވެ. ވީޑިއޯ އިން ފެންނަ އަންހެނުން ތިބީ ބަތްޕޮޅި ހިފައިގެން ސަގާފީ ކަނޑިކިއާއި ލިބާސްބުރީގައެވެ. ފިރިހެނުން ތިބީ ބޮޑުބެރު ހިފައިގެން ގަމީހާއި މުންޑުލާ އަރުވާ ޖަހާފަ އެވެ.\nދުބާއީ އެކްސްޕޯގައި ބައިވެރިވެ ވަޑައިގެންނެވުމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްއާ އަނބިކަނބަލުން ފަޒްނާ އަޙްމަދު ވެސް މިހާރު ތިއްބެވީ ދުބާއީގައެވެ. މި ދަތުރުފުޅުގައި ރައީސުލްޖުމްހޫރިއްޔާގެ ދެކަނބަލުންގެ އަރިހުގައި ދިވެހި ސަރުކާރުގެ މަތީފަންތީގެ ވަފްދެއް ބައިވެރިވެވަޑައިގަންނަވައެވެ. ނަމަވެސް ވީޑިއޯ އިން އެއިން އެއްވެސް ބޭފުޅަކު ނުފެނެއެވެ. ބެލެވޭ ގޮތުގައި ވީޑިއޯ ނަގާފައި ވަނީ ރަސްމިއްޔާތު ބަލަން ހުރި މީހަކު ކަމަށް ވާތީ ރައީސް ޞާލިޙާއި ސަރުކާރުގެ ވަފްދު ވީޑިއޯ އިން ނުފެންނަނީއެވެ.\nThauheed ge kalima ah ves enme fahun joke jahai naacharangy kulhefi. @ibusolih iny aiy jahan hevifa. Dubai ge expo ga mi noon kameh kuran neygunytha? @alizaid1000 @Mohamedshaheem1 @dr_iyaz @IbrahimShujaau @binjanaab  pic.twitter.com/wDc0NipwwI\n— jellsha (@jellyna22) October 25, 2021\nތައުހީދުގެ ކަލިމަތަކަށް ދިވެހިން ނަށާ ވީޑިއޯއެއް އާއްމުވުމާއިއެކު ގިނަ ބަޔަކު އަންނަނީ ސަރުކާރަށް ފާޑުކިޔަމުންނެވެ. ނަމަވެސް މިކަމާއި ގުޅޭ ގޮތުން ސަރުކާރުން އަދި މިހާތަނަށް އެއްވެސް އެއްޗެއް ނުބުނެއެވެ.\nރައީސް ނަޝީދަކީ ދީން ފަތުރަން މަސައްކަތް ކުރެއްވި ހާއްޖީއެއް: ބޮންޑޭ\nއޮކްޓޯބަރ 26, 2021 10:23\nމަވެސް ހިތަށް އެރީ ހަމަ ތިޔަހެން.\nއޮކްޓޯބަރ 29, 2021 18:04\nރަގަޅު ގޮތް އިންގުނީމަ ހުއްޓަން ޖެހޭ... މި ލަވަ ޖަހާފަ ބޮޑު ބެރު ޖެހުން ހުއްޓާލާ\nއޮކްޓޯބަރ 30, 2021 16:20\nއެހެން އަރަބިންގެ ތެރޭގަ އުޅޭ ސޫފީންނާ އެހެން މަޒުހަބުތަކުގެ މީހުން މިޒާތުގެ ލަވަޖަހާފަ ނެށިޔަސް އަހަރެމެން ނުޖެހޭ އެކަން ކުރާކަށް.. އަރަބިން ކުރާ ހުރިހާކަމެއް އެ ހުއްދަ ބޫނީ ހަލާލު ކަންކަމެއް ނޫން.. މި ލަވައަށް މިސްރު މީހުން ހަދާފަ އިން ވީޑިއޯ އެއްވެސް ކުރިން ދައުރުވި..\nނޮވެމްބަރު 1, 2021 15:55\nދުނިއޭގެ މުސްލިމުންގެ އާބާދީއަކީ ކިހާވަރެއްތަ؟ ތިކިޔާ ޝިއައިންނާ ސޫފީންނާ ޔަޒީދީންނާ ދެންތިބިއްޔާ ތިބި ސުންނީނޫން ބައެއްވިއްޔާ އުނިކުރީމަ\nނޮވެމްބަރު 1, 2021 20:46\nޔަޒީދީންނަކީ އިސްލާމްދީނަށް ނިސްބަތްވާ ބައެއް ނޫން. އެއީ އިސްލާމްދީން އައުމުގެ ކުރިއްސުރެ ވެސް އަރަބިންގެ ތެރޭގައި އޮތް ދީނެއްގެ ބައެއް. އަނެއްކޮޅުން އާބާދީ އަކީ ޙައްޤު ދެނެގަތުމަށް އޮތް މިންގަނޑެއް ނޫން. އިންސާނުންގެ ތެރޭގައި ގިނައީ ބާތިލު ގޮތުގައި ތިބި މީހުންކަން ޤުރުއާނުން އެނގޭ.\nއޮކްޓޯބަރ 26, 2021 10:54\nމިސަރުކާރުން ތިޔަކަހަލަ ކިތަންމެ ޓެސްޓެއް ހަދައިފި.\nއޮކްޓޯބަރ 26, 2021 10:55\nޔާރައްބީ!!! ކަލޭމެން އެންމެންގެ ބޮލަކަކައް ހޮނެއްނެއް ނާޅާތަ؟؟ ޔަހޫދީންވެސް ތިހާ މުރުތައްދެއް ނުވާނެ. ކަލާނގެ ހުސްތޯހިރުވަންތަަވެރިކަން. ޔާ ﷲ އަޅަމެންނައް މަދު ޣާފިލުންކޮޅެއްގެ ސަބަބުން ކޯފާ ނުދިންނަވާނދޭވެ....\nހޮނުނާޅާތީދޯ އެވައްތަރަށް ތެޅިބާލަނީ.\nއޮކްޓޯބަރ 26, 2021 11:00\nއަދި މި އެނގުނީ... ދިވެހި ބޮޑުބެރު ލަވައެއްގަވެސް ތި ކަލިމަތަށް ކިޔާ، ނަށާ ހެދި. އޭރަކު ނުވިސްނޭ މިކަމުގެ ފޯރީގައި މިކަންކަން ވަމުން ދަނީ މިހެންކަމެއް...\nއޮކްޓޯބަރ 26, 2021 11:04\nޝޭހުންތައް ސަރުކާރު ދިފާއުކުރާނެ އިމްރާނުގެ ކޮމާންޑައް އިޔަޒުއާ ޒައިދު އެކްޓިވޭޓްވެ ތިޔައީ ކުރީ ސަރުކާރު ކުރިކަމަކައް ހަދާ އޮމާންކޮއްލާނެ މަޤާމްގެއްލިދާނެތިވެ ވެރިމީހާވެސް ބުލެކްމއެިލްކޮށްގެން މިމިހުން އުޅެނީ ހުސް ހިމާރުން ހިޔަޅުގެ ކެހެރިގަނޑުލައިގެން އުޅޭބަޔެއްގެ މިސާލު\nއޮކްޓޯބަރ 26, 2021 11:11\nކިޔޭއެއްޗެއްވެސް ނޭގޭވަރަށް ވަޖިދުވެ ޣާފިލްވެ މުޅި ޤައުމަށްވެސް ހުތުރުކޮށްފި.😠\nއޮކްޓޯބަރ 26, 2021 11:35\nأستغفرالله. މިއީ މަހުލޫފު އެބުނާ ބޮޑުުބެރު ޖެހުން. މިކިޔާ ލަވަ އެއްޗެހި މީ އެއްވެސް ތާކުން ފާސސްކުރަންވެސް ޖެހޭ އެއްޗިއްސެއް ނޫންތަ؟ ބޮޑު މުންކަރާތެއްްގެ ތެރެއަށް ރިތިކުރަން ތައުހީދުގެ ކަލިމަތައް ލައިގެން.. سبحان الله\nއޮކްޓޯބަރ 26, 2021 11:44\nހިންނަވަރު މީހުންގެ ކަންތަށް ހުންނަގޮތް\nއޮކްޓޯބަރ 28, 2021 20:53\nތީ ހަމަ ރާއްޖޭގައި އެންމެ ގިނައިން މީހުން ކިޔާ އުޅުނު ބޮޑުބެރު އެއް ލަވަ، އަހަރެމެންނަށް އަޑުއިވޭ\nއޮކްޓޯބަރ 30, 2021 09:47\nކިޔާލެއް ގިނަކަމުން ދުވަހަކުވެސް މަށަކައް އަޑެއް ނީވެ\nއޮކްޓޯބަރ 26, 2021 11:54\nރޭގަ ދުށިން ތި..ލަދުން ބޯހަލާކު..ހިތަށް އެރި ތިނޫން ބޮޑުބެރު ލަވައެއް ނެތީބާއޭވެސްް..ތައުހީދުގެ ކަލިތައް ލައިގެން ފާޑު ފާޑުގެ ލަވަތައް ހަދައިގެން ވައްތަރުތައް ޖައްސާއިރު ނޭނގެ ތިމާމެންނަށް މިކުރެވެނީ ކިހާވަރެއްގެ ކަމެއް ކަން. ތިއީ އަހަރެމެން ކުޑައިރުވެސް އަޑު އަހާ ލަވައެއް. ހޭލުންތެރިކަން ނެތީމަ އޭރު ނޭނގި ދާނެ. އެކަމަކު މިހާރު ދީނީ ގޮތުން މީހުން ހޭލުންތެރި ޒަމާނެއްގެ ތިހުންނަނީ ކުރާ ކަހަލަ ކަންކަމެއްނޫން.. އަހަރެމެން މިތިބީ 21 ވަނަ ގަރުނުގަވިޔަސް އަމަލުތައް މިހުންނަނީ ޖާހިލިއްޔަ ޒަމާނުގަ..\nއޮކްޓޯބަރ 26, 2021 12:00\nތިކަހަލަ ވާހަކަ ދެއްކީމަ ތަންތަނުގެ ވެރިން ތިޔަށް ކިޔަނީ ފިތުނަ އުފެއްދުން...ގިނަ މީހުން ތިމާ ކުރަން ބޭނުންވާ ކަމެއް ކުރުމަކީ ދީނުގެ މެދުމިންކަމާއި އިޚްތިލާފަށް ޢަމަލު ކުރުން ކަމުގަ ދެކެނީ..މިމީހުނަށް ނަމާދެއް ޤުރްއާނަށް ޢަމަލު ކުރުމެއް ސުންނަތެއް އެއީ އޮންނަ އެއްޗެއް ކަމެއް ނޭނގޭ...ދޫ ދެއްވީމަ މަވަރެއް ނެތިގެން ހައްގަށް ގޮން ޖަހަނީ..ﷲ އަޅަމެންނަށް ތެދުމަގި ދައްކަވާ ސާބިތުކަން ދެއްވާށި..\nއޮކްޓޯބަރ 26, 2021 12:27\nތިޔަ ކުރީ ގޯސް ކަމެކެވެ. ތައުހީދު އަކީ ސްކޫލް ތަކުގަ ކިޔަވައި ދޭން ޖެހޭ މާއްދާ އެކެވެ.\nއޮކްޓޯބަރ 26, 2021 12:37\nލާދީނީ ނޫންތަ. ޖަވާބެއް ދީބަލަ\nއޮކްޓޯބަރ 26, 2021 12:38\nﷲ ވަނީ މިޔުޒިކް، ބެރު ހަރާމް ކުރައްވާފަ، އެކަމަކު ބެރުޖަހާ އަދި އެވަރު ނުވެގެން ކަލިމަތަށް ބޭނުން ކޮއްގެން ނަށާ އަޢުރަ ނިވާ ނުކޮއްތިބި އަންހެން ވެރިންލައްވާ ނަށާ މަންޒަރު މިފެންނަނީ. ހުރި ހިތާމައެއްގެ ބޮޑުކަމާ\nއޮކްޓޯބަރ 26, 2021 13:00\n،ތި އެންމެންނަށް ދައުވާ ކުރޭ... ތި ި\nމީކީ މިހާރު ކިޔާފައިވާ ލަވައެއްނޫނެވެ މިލަވަ އަކީ މީގެ 40 އަކަށް އަހަރު ކުރިން ބޮޑުބެރު ލަވަކިއުންތެރިޔާ އޮގަރު އަލިފުޅު ކިޔާފައިވާ ލަވައެކެވެ ތަނެއްދޮރެއް ނޭގުނަސް ކޮންމެވެސް އެއްޗެކޭ ކިޔާގެން ފިތުނަ އުފެއްތޭތޯ ބަލާށެވެ.\nއޮކްޓޯބަރ 26, 2021 13:05\nއިއްޔެ ހަވީރު ޓީވީ އެމުން ލައިވް ކޮށް ތިޔަ ކުޅިވަރު ތައް ދެއްކި 4.15 އިން ފެށިގެން ވަރަށް ގިނަ މީހުންނަށް ފެނުނު ރާއްޖޭގައި ލަވަ ރެކޯޑް ކުރުމަށް ފަހު އެ ލަވަ ތަކަށް ނެށީ ތިޔަ ކަލިމަވެސް ކުރިން ރެކޯޑް ކޮށް ފަރިތަކޮށް ހެެދީ ކިހާ ދެރަކަމެއް އެމް އެމް ޕީ އާރުސީ އަދި ޓޫރިޒަމް މިނިސްޓަރ މިކަމުގެ ޒިންމާ އުފުލަން ވާނެ ކޮންމެ ކަމެއް ލާދީ ކުރަމުން މިދަނީ\nއޮކްޓޯބަރ 29, 2021 18:01\nއޮކްޓޯބަރ 26, 2021 13:10\nމާދަމާ ރައީސް މައުމޫނު ބުނާނެ ގުރުއާން ގައި އެގޮތަށް ލަވަ ނުކިޔޭނެއޭ ނެތެއް ނޫންހޭ\nއޭނާގެ ފަތުވާ މިސަރުކާރުން ގަބޫލު ކުރަނީ....... އެންމެ ފަހުން ރަބީއުލްއައްވަލް 12 ވަނަ ދުވަހު ވެސް ބުނީ އެދުވަސް ފާހަގަ ކުރެވޭނެއެޭ.....މިހާރު ވެސް މައުމޫނު ހުންނަ ގޭގައި މީހުން ގެނެސްގެން ސޮލަވާތް ކިޔަވާ މައުލޫދު ކިޔާ ކަމަށް ވަނީ\nއޮކްޓޯބަރ 26, 2021 13:14\nގައުމުގެ ނަން ހުތުރުވުން އެއްކިބާގައި އޮތެއްކަމަކު އެއަށްވުރެ ނުބައި ފާހިޝް ކަން ބޮޑު ޖާހިލުކަމުގެ އިންތިހާ ﷲ ގެ ކަލިމަ ފުޅަކީ އެވެރިން ނާޗަރަންގީ ކުޅެ ބުޑު އަނބުރަން އޮތް އެއްޗެއްނޫން ފުކެއްބޮޑުވަރު ލާރިޔަށްވެސް ކުރަންވާނީ ކުރާކަހަލަ ކަންކަން ބިރުވެތިވޭ\nއޮކްޓޯބަރ 26, 2021 13:25\nޔާﷲ!!! މަދު ބަޔަކުގެ ނުބައި ޢަ،މަލުތަކުގެ ސަބަބުން އަޅަމެންގެ މައްޗަށް ކޯފާއެއް ނުފޮނުއްވާން ދޭވެ!!!!\nއޮކްޓޯބަރ 26, 2021 13:41\nމީގެ ގާތްގަނޑަކަށް ތިރީސް ފަސްވަރަކަށް އަހަރުކުރިން ދިވެހިރާއްޖޭގެ އަޑުން ފޮނުވި "ބާއްޖަވެރި ހެނދުނެއް" އެ ޕްރޮގުރާމުގައި، މި ބޮޑުބެރު ލަވަ ޓެލެކާސްޓް ކުރި އަޑު ހުރީ ދިވެހި ފަޒާގައި ގުގުމާލާފައި. އެދުވަހުން ފެށިގެން މިކަން ހުއްޓުވާނެ، މިކަން ފާހަގަވި މީހަކު ހުރި ބާ؟ ކުރީ ކޮންކަމެއްބާ! ހިތާމަ ހުރި. ކުރީއްސުރެން ފެށިގެން ހިނގަމުން އަންނަ މިބާވަތުގެ ނުކިއްސަރު މުސްލިމުންނާ ނުގުޅޭ ކަންކަން ވަކި ބައެއްގެ ބޮލަށް ކަނޑާނުލައި، ހުއްޓުވަން މަސައްކަތް ކުރުމަކީ ކޮންމެ ފަރުދެއްގެ ވެސް ޒިންމާއެއް ކަމުގައި ދެކެން.\nއޮކްޓޯބަރ 28, 2021 08:46\nއެ ލަވައިގެ ނަން ބުނެބަލަ. އެ ނެށި ވީޑިއޯ ފެންނަން އޮތީ ކޮން އެއްޗެއްގަ\nއޮކްޓޯބަރ 26, 2021 13:47\nއެތާ އެތިބީ ފަގުޑި އަޅައިގެން ދީން ބާވާލެއްވި އަސްލު މުސްލިމުން އެމީހުނަށް މިކަން ގޯސްނުވިއިރި ކަލޭމެންނަށް ކޮންކަމެއް\nއޮކްޓޯބަރ 26, 2021 15:52\nއިސްލާމްދީން ބާވާލެއްވީ އެންމެހާ މީސްތަކުންނަށް. އަރަބިންނަށް އެކަންޔެއްނޫން. ޤުރުއާން ނުކިޔަވާ މީހުނަކަށް މިކަންކަން ނޭނގޭނެ. އަސްލު މުސްލިމުން ދެނެވޮޑިގެންވަނީ ﷲ. އަހަރެމެނަކަށް ނޭނގޭނެ.\nއޮކްޓޯބަރ 27, 2021 18:34\nދީން އުނގެނުމުގެ ބަދަލުގަ ތަނެއް އޮތިއްޔާ ބޯކޮަށްޕޭތޯ ބަލާ އަދިވެސް\nއޮކްޓޯބަރ 26, 2021 13:59\nވަރަށް ކުރިޔަލާ ޕްލޭން ކޮށް ރޭވިގެން ހިންގާ ޖަރީމާތައް ތިޔަ އީ. އެވްރިތިންގް އިޒް ޕްލޭންޑް.\nއޮކްޓޯބަރ 26, 2021 14:33\nޝިއީން ގެ ގޮތުގައި ދިވެހިން ޒަމާންގަނޑެއްވެއްޖެ ތިޔަ ލަވަކިޔާތާ އެކަމު މިހާފާޅުކަންބޮޑުގޮތެއްގައި ތިޔަ ކަންކަންކުރުން މިއީ ފުރަތަމަފަހަރަށްވެދާނެ!\nމުރުތައްދު އިބޫ އިސްތިއުފާ!\nއޮކްޓޯބަރ 26, 2021 14:46\nކީއް ކުރާނީ ގަމާރު ސަރުކާރު....\nއޮކްޓޯބަރ 26, 2021 14:49\nއޮކްޓޯބަރ 26, 2021 15:22\nމިމީހުންގެ ސިކުނޑިއެއް ބުއްދިއެއް ނުހުރޭހެންހީވަނީ.. ސަރުކާރަކީ ލާދީނީކަމުން ހައްދުފަހަނަޅާފައިވާ ބަޔަކު ހިންގަމުންދާ އެއްޗެއްކަން އަހަރެމެން ބުނާތާ ކިހާދުވަހެއް. އެއޮތީ ޝަހާދަތް ބޮޑުބެރުލަވަޔަކައް ހަދާފަ..\nއޮކްޓޯބަރ 26, 2021 15:33\nތިލަވަ ތިވެހި ރާއްޖޭގެ އަޑުންނާ ޓީވީން އިވެމުންދާތާ އެތަކެއް އަހަރުތަކެއް ވެއްޖެ ކީއްވެބާ މިއަދު ކުއްލިއަކަށް ތިލަވައިގެ ވާހަކަ މިދައްކަންފެށީ\nއޮކްޓޯބަރ 31, 2021 16:27\nމިޒަމާނުގަ ދިވެހިން އަބަދުވެސް ތިބޭނީ ރަތައްއަރާ ކޮންމެކަމެއް ދީނާ ގުޅުވަންވެފަ.\nއޮކްޓޯބަރ 26, 2021 16:00\nޢިމްރާނާ ޢިއާޒް އާ ޒައިދު ވިދާޅުވާނެކަންނޭގެ މިއީ އެހާވަރުކަމެއްހޭ އެކަންއެނގިގެންދަނީ މިހާތަނައް ހަނުހުރުން\nއޮކްޓޯބަރ 26, 2021 16:01\nމިއީ މިސަރުކާރުގެ ލަވައެއްނޫން ، އިބުރާހިމްނާސިރުގެ ދައުރުން ފެށިގެން ދިވެހިން ބޮޑުބެރާއި ތާރަޖަހާއިރު ކިޔާލަވައެއް މިއީ ، ޚާއްސަކޮށް އުތުރުގެ އަތޮޅުތަކުގައި ، މިލަވަ ރަގަޅޭކޭނޫން މިބުނަނީ ، މިއީ މާކުރިއްސުރެ ކިޔަމުންދާ ގޯސްލަވައަކަށް ވާެއިރު މިލަވަ އެއްވެސް ބަޔަކު ރަގަޅުކުރަން އެއްޗެކޭ ބުނެފައި ނުވާތީ ހައިރާންވަނީ\nއޮކްޓޯބަރ 28, 2021 08:04\nސަމަރޭ މެން ބާއްޖަވެރި ހެނދުނު ގެނެސްދިން ޒަމާނުގަ ވެސް ތިޔަ ބޮޑުބެރު ލަވަ ރޭޑިޔޯ އިން ޖަހާ އުޅޭ. އެކަކުވެސް އެ ކަވަ ލާދީނީ ވގެން އޭރަކުނޫޅޭ/ މިހާރު 2021 ގައި މިކަން މި އިނގުނީ؟\nއޮކްޓޯބަރ 29, 2021 01:01\nއަދި ޑުބާއީގަ، ކީކޭބާ މީހުން ހިތަށް އަރާނީ\nއޮކްޓޯބަރ 29, 2021 04:31\nމީދޯ ވަގުބިޓް ފަޒީ ގޮވައިގެންގޮސް ޖަހާ ސަކަރާތަކީ.ކޮންމެ ތަނަކަށް ދިޔަޔަސް ގެންދާނެ.\nއޮކްޓޯބަރ 29, 2021 16:56\nމިސަރުކާރުން ކޮންމެފަދަކަމެއްވެސް ކޮށްފާނެ\nއޮކްޓޯބަރ 29, 2021 18:02\nތި ކުރީ ވަރަށް ނުބައި ކަމެއް\nއޮކްޓޯބަރ 29, 2021 23:39\nމިލަވަ އަކީ މީގެ 40 އަކަށް އަހަރު ކުރިން ބޮޑުބެރު ލަވަކިއުންތެރިޔާ އޮގަރު އަލިފުޅު ކިޔާފައިވާ ލަވައެކެވެ ތަނެއްދޮރެއް ނޭގުނަސް ކޮންމެވެސް އެއްޗެކޭ ކިޔާގެން ފިތުނަ އުފެއްތޭތޯ ބަލާށެވެ\nއޮކްޓޯބަރ 31, 2021 05:21\nމީގެ 60 އަހަރު ކުރީގައި ކަލޭ ކިޔަސް ހަރާމް ވާނީ ހަރާމަށް... ތިކަހަލަ ޖާހިލުންނަށް ހަރާމް ކޮންމެ ކަމެއް ވާނީ މެޓަޔަކަށް...\nއޮކްޓޯބަރ 31, 2021 05:22\nނޮވެމްބަރު 1, 2021 14:06\nޥަރަށް ދެރަ މައްސަލައެއް\nނޮވެމްބަރު 1, 2021 16:33\nމިމީހުންނަށް ވޭންދެނިވި އަޒާބު ދުނިޔެއާއި އާޚިރަތުގަވެސް ދައްކަވާށި، އާމީން ޔާރައްބަލް އާލަމީން


މާފަރު ކައުންސިލް ބައި އިލެކްޝަންގައި އެމްޑީޕީން ވާދަކުރައްވާނެ ބޭފުޅަކު ހޮވުމަށްބާއްވާ ޕްރައިމަރީޒް މިއަދުއޮންނާނެ. | Landhooinfo\nމާފަރު ކައުންސިލް ބައި އިލެކްޝަންގައި އެމްޑީޕީން ވާދަކުރައްވާނެ ބޭފުޅަކު ހޮވުމަށްބާއްވާ ޕްރައިމަރީޒް މިއަދުއޮންނާނެ.\nނ. މާފަރު ކައުންސިލުގެ ރައީސް އަލްފާޟިލް އަންވަރު ޢަބުދުލް ޣަނީ އެމްޑީޕީގެ މެމްބަރުކަމުން ވަކިކުުރމާއި، ގުޅިގެން ހުސްވެފައިވާ ގޮނޑިއަށް މެންބަރަކު ހޮވުމަށް ބާއްވާ އިންތިޚާބުގެ، އެމްޑީޕީ ޕްރައިމަރީޒް މިއަދު އޮންނޭނެއެވެ.\nއެމްޑީޕީގެ ފަރާތުން2ކެންޑިޑޭޓުން ވާދަކުރައްވާ މި ޕްރައިމަރީޒްގެ ވޯޓުލުން މިއަދު މެންދުރުފަހު 2.00 އިން ފެށިގެން އިރުއޮއްސި6ގެ ނިޔަލަށް މާފަރާއި، މާލޭގައި އޮންނާނެއެވެ. މާފަރުގައި ވޯޓުލުން އޮންނާނީ އެރަށު ގަސްދޮށުގޭގައި ހުންނަ އެމްޑީޕީ މާފަރު ޖަގަހައިގައެވެ. މާލޭގައި ވޯޓުލުން އޮންނާނީ އެމްޑީޕީގެ މައި އޮފީހުގެ “ގްރައުންޑް ފްލޯރ” ގައެވެ.\nމި ޕްރައިމަރީޒްގައި ވާދަކުރައްވާ2ބޭފުޅުންނަކީ ކެންޑިޑޭޓް ނަންބަރު 1، ނ. މާފަރު ކަރިޝްމާ، މުޙައްމަދު ސަމީރު އާއި، ހަމަ އެރަށު ހީނާމާގޭ މުޙައްމަދު ޢަބްދުލް ޣަނީ އެވެ.\nމާފަރު ކައުންސިލްގެ ބައި އިލެކްޝަނަށް އެމްޑީޕީގެ ޓިކެޓަށް އެދި ހުށަހެޅުމުގެ ފުރުސަތު ހަމަވެފައިވަނީ 22 މާރޗް 2012 ވާ ބުރާސްފަތި ދުވަހުގެ މެންދުރުފަހު3ޖެހިއިރު އެވެ.\nމާފަރު ކައުންސިލުން ހުސްވެފައިވާ ގޮނޑިއަށް މެންބަރަކު އިންތިޚާބުކުރުމަށް ބާއްވާ ބައި އިލެކްޝަން، ބާއްވާ ގޮތަށް އިލެކްޝަންސް ކޮމިޝަނުން ހަމަޖައްސާފައިވަނީ 28 އެޕްރީލް 2012 ވާ ހޮނިހިރު ދުވަހު އެވެ.\nމާފަރު ކައުންސިލުން އެންމެ ފަހުން ހުސްވި ގޮނޑީގެ ބައިއެލެކްޝަން މިމަހުބާއްވާފައިވާއިރު އެ ގޮނޑިވެސް ކާމިޔާބު ކޮށްފައިވަނީ އެމްޑީޕީން ނެވެ.


Ehme Gina Meehun Fassivanee Ehme Gina Vaccine Dheefai Oeh Israel In - Vaguthu\nފަގީރު ގައުމުތަކަށް ކޮވިޑުން އަރައިގަތުން ދަތިވާނެ! - 11 ގަޑިއިރު ކުރިން\nކޮވިޑް-19 އިން ދިފާއުވުމަށް ނިސްބަތުން އެންމެ ގިނަ މީހުންނަށް ވެކްސިން ދީފައިވާ އެއްގައުމު ކަމަށްވާ އިސްރާއީލަކީ އާބާދީގެ ނިސްބަތުން ބަލާއިރު މިހާރު އެންމެ ގިނަ ބަޔަކު ކޮވިޑަށް ފައްސިވަމުންދާ ގައުމު ކަމަށް ތަފާސް ހިސާބުތަކުން ދައްކައިފިއެވެ.\nއޮކްސްފޯޑް ޔުނިވަސިޓީން އާއްމުކޮށްފައިވާ ތަފާސް ހިސާބުތައް ދައްކާ ގޮތުގައި އާބާދީގެ ކޮންމެ މިލިއަނަކުން 1892 މީހުން ބުދަ ދުވަހު އިސްރާއީލުން ކޮވިޑަށް ފައްސިވިއެވެ. އެންމެ ދުވަހަކުން އިސްރާއީލް އާބާދީގެ %0.2 މީހުން ވަނީ ކޮވިޑަށް ފައްސިވެފައެވެ.\nއިސްރާއީލްގެ އާބާދީގެ %60.7 މީހުން ވަނީ ވެކްސިންގެ ދެޑޯޒް ފުރިހަމަ ކޮށްފައެވެ. އިސްރާއީލްގެ އާބާދީގެ ގިނަ ބަޔަކު ވެކްސިން ފުރިހަމަ ކޮށްފައި ވަނިކޮށް އެގައުމުން ކޮވިޑަށް ފައްސިވާ މީހުންގެ އަދަދު އިތުރުވަމުން ދާތީ ގިނަ ބަޔަކަށް ވެކްސިން ދީފައިވާ އެހެން ގައުމުތަކުގެ ހާލަތު ވެސް ކުރިއަށް އޮތްތަނުގައި ގޯސްވެދާނެ ކަމަށް އޮކްސްފޯޑް ޔުނިވަސިޓީން ވަނީ ލަފާކޮށްފައެވެ.\nއިސްރާއީލްގެ ހާލަތައް ބަލާއިރު އެގައުމަށް ކޮވިޑްގެ ހަތަރު ވަނަ ރާޅެއް ކުރިމަތިވެދާނެ ކަމަށް މިހާރު ސައިންސްވެރިން ލަފާކުރެއެވެ. ނަމަވެސް އިސްރާއީލުން މިހާރު ވަނީ އުމުރުން 60 އަހަރުން މަތީގެ މީހުންނަށް ވެކްސިންގެ ތިންވަނަ ޑޯޒެއް ވެސް ދޭން ފަށާފައެވެ.\nއިސްރާާއީލުން ކޮވިޑަށް ފައްސިވާ މިންވަރު އިތުރުވެފައި މިވަނީ އެގައުމުގެ ސްކޫލްތައް އަލުން ހުޅުވުމަށްޓަކައި ކޮވިޑަށް ޓެސްޓް ކުރާ މީހުންގެ އަދަދު ވަރަށް ބޮޑަށް އިތުރު ކުރުމުންނެވެ.\nއިސްރާއީލްގެ އޮފިޝަލުން ބުނާ ގޮތުގައި އެގައުމުން ކޮވިޑަށް ފައްސިވާ މީހުންގެ އަދަދު އިތުރުވަމުން ދިޔަ ނަމަވެސް ކޮވިޑް ޖެހިގެން މަރުވާ މީހުންގެ އަދަދު މިހާރު ވަނީ ވަރަށް ބޮޑަށް މަދުކުރެވިިފައެވެ. އެއީ ގިނަ ބަޔަކަށް ވެކްސިން ދެވުމުގެ ނަތީޖާ ކަމަށް އެގައުމުން ބުނެއެވެ.\nކޮވިޑް ޖެހިގެން ތިން މަހުގެ ކުއްޖަކު ތިނަދޫން ނިޔާވެއްޖެ\nސެޕްޓެމްބަރު 3, 2021 10:40\nސެޕްޓެމްބަރު 3, 2021 13:18\nއެއީ މުސްލިމުން މަރާށް ގައުމެވީމައެވެ.\nސެޕްޓެމްބަރު 3, 2021 13:51\nކޯފާއެއް ކަމުގައި ބުނެ ހިތް އުފާކޮށްލަންވީނު؟\nސެޕްޓެމްބަރު 4, 2021 06:49\nވެކްސިނަކީ ސިއްޙަތަށް އޭގެން އެއްވެސް މަންފާއެއް ކުރާއެއްޗެއްނޫންކަން އެއްބަސްވާޙަލުވެސް އެއްމެފަހުވަގުތު އެ ޙިމާޔަތް ކުރަން ކޮންމެފަދަ ދެކޮޅުނުޖެހޭ ކަނޑުކޮސް ވާހަކައެއްވެސް ދައްކަފާނެކަމުގެ ހެކި މިއޮތީ!


Ihavandhoo kuni kosheegai dhanee Aanmunnah dhathivaagothah alifaan roakuramun: Council - Ihavan Online\nApr 06, 2021 17:42\nއިހަވަންދޫ ކުނިކޮށީގައި ދަނީ އާއްމުންނަށް ދަތިވާގޮތަށް އަލިފާން ރޯކުރަމުން :ކައުންސިލް\nއިހަވަންދޫ ކުނިކޮށި. ފޮޓޯ: އިހަވަން އޮންލައިން\nއިހަވަންދޫ ކުނިކޮށީގައި އާއްމު ފަރާތްތަކަށް ދަތިވާގޮތަށް އަލިފާން ރޯކުރަމުންދާކަމަށް ބުނެ އެއީ ބަލާގަނެވޭނެ ކަމެއް ނޫން ކަމަށް އިހަވަންދޫ ކައުންސިލުން ބުނެފިއެވެ.\nއިހަވަންދޫ ކައުންސިލްގެ ރަސްމީ ފޭސްބުކު އެކައުންޓުން މިއަދު ކޮށްފައިވާ ޕޯސްޓެއްގައި ވަނީ މިހާރަކަށް އައިސް އާއްމު ފަރާތްތަކަށް ދަތިވާ ގޮތަށް ކުނިކޮށީގައި ސިލްސިލާކޮށް އަލިފާންރޯކުރަމުން ދާކަމަށް ބުނެފައެވެ. އިންތިހާބުތަކަށް ދިމާކޮށް މިފަދަ އަމަލުތައް ހިންގުމަކީ ބަލައިގަނެވޭނެ ކަމެއް ނޫންކަމަށް ކައުންސިލުން ބުނެފައިވާއިރު، ރޭ އިހަވަންދޫ ކުނިކޮށީގައި ރޯކޮށްލި އަލިފާން ނިއްވުމުގައި ފުލުހުންގެ އެހީތެރިކަން ލިބިފައިވާ ކަމަށް ކައުންސިލުން ވަނީ ބުނެފައެވެ.\nހއ. އިހަވަންދޫގައި ދުވާލެއްގެ މައްޗަށް ގިނަ އަދަދެއްގެ ކުނި އުފެދޭއިރު ކުނިކޮށްޓަށް އުކާލެވޭ ކުނިތައް ނައްތާލަމުންދަނީ އެކުނިތައް އަންދައިގެންނެވެ. އިހަވަންދޫގެ ކުނިކޮށި ގާއިމުކޮށްފައިވާ ސަރަހައްދުގެ ގޮތުން ހުޅަނގު އަދި އިރުވާ މޫސުމުގައިވެސް ކުނި ކޮށީ ކުނިއަންދާނަމަ އެކަމުން އާއްމުންނަށް ގިނަ ދަތިތަކާ ކުރިމަތިލާން ޖެހެއެވެ.\nއަލިފާން ރޯކުރާ މީހުން ހޯދުމަކީ ކައުންސިލްގެ ޒިންމާއެއް. މިއަދާއި ހަމައަށްވެސް އެކަން ނުކުރެވުމަކީ ކައުންސިލްގެ ނާޤާބިލުކަމާއި ނުކުޅެދުންތެރިކަން. 24 ގަޑިއިރު ސެކިއުރިޓީން ލައިގެންވެސް އެއަރާ ވިހަ ދުމުން ރައްޔިތުން ސަލާމަތްކުރުމަކީ ކައުންސިލްގެ ޒިންމާއެއް. އަދިވެސް ވޯޓޭ ކިޔާގެން ރައްޔިތުން ކައިރިއަށް އަންނަން ލަދެއް ނުގަނޭތަ.


SunOnline: Dhiraagu ge halui internet maduvvari ah\nދިރާގުގެ ހައިސްޕީޑް ފައިބަރ ގެ ހިދުމަތް ރ. މަޑުއްވަރީ އަށް ތައާރަފުކޮށްފި އެވެ.\nދިރާގުން ބުނީ މަޑުއްވަރީއަށް މި ހިދުމަތް ތައާރަފުކުރި މި ދުވަސްކޮޅަކީ ޑިޖިޓަލް ޓެކްނޮލޮނީ ދިވެހިންގެ ދިރިއުޅުމަށް ބޮޑެތި ބަދަލުތަކެއް ގެންނަމުންދާ ދުވަސްވަރެއް ކަމަށާއި އަދި ވަކިން ހާއްސަކޮށް އިންޓަނެޓަށް ވަރަށް ބޮޑަށް ބަރޯސާވާން ޖެހިފައިވާ ދުވަސްކޮޅެއް ކަމަށެވެ.\nރިމޯޓްކޮށް ކިޔެވުން ކަމުގައި ވިޔަސް ނުވަތަ މަސައްކަތް ކުރުން ކަމުގައި ވީނަމަވެސް ނޫނީ އާއިލާ އާއި ގާތް ރައްޓެހިންގެ ހާލު ބަލާލަން ވީނަމަވެސް ހައި ސްޕީޑް އިންޓަނެޓަކީ މިހާރު އެންމެ މުހިންމު ވަސީލަތް ކަމަށް ދިރާގުން ބުންޏެވެ.\nވީހާވެސް ގިނަ ކަސްޓަމަރުންގެ ބޭނުންތަކަށް ބަލައި، ވީހާވެސް ގިނަ ޕެކޭޖްތަކުން އިހްތިޔާރު ކުރުމުގެ ފުރުސަތު ހުޅުވާލުމުގެ ގޮތުން ދިރާގު ފައިބާ ބްރޯޑްބޭންޑްގައި ކަސްޓަމަރުންނަށް ތަފާތު އަގުތަކާއި ޑޭޓާ އެލަވަންސްތައް ހިމެނޭ ގިނަ ޕެކޭޖްތަކެއް ހިމަނާފައިވެ އެވެ.\nރާއްޖޭގެ ގޭބިސީތަކަށް ފޯރުކޮށްދޭ އެންމެ ގިނަ ޑޭޓާ އެލަވަންސް ހިމެނޭ ޕެކޭޖްވެސް ދިރާގު ފައިބާ ބްރޯޑްބޭންޑް ހިދުމަތުން ފޯރުކޮށްދޭއިރު މަޑުއްވަރީގެ ކަސްޓަމަރުންނަށް ވެސް ދިރާގު ފައިބާ ބްރޯޑްބޭންޑްގެ ހުރިހާ ޕެކޭޖެއް ތަޖުރިބާ ކޮށްލެވޭނެ ކަމަށް ދިރާގުން ބުންޏެވެ.\nދިރާގުގެ ސީނިއާ މެނޭޖަރު ބްރޭންޑް އެންޑް މާކެޓިން ކޮމިއުނިކޭޝަންސް މުހައްމަދު މިރްޝާން ހަސަން ވިދާޅުވި ގޮތުގައި ދިރާގު ފައިބާ ނެޓްވޯކް ފުޅާކޮށް ވީހާވެސް ގިނަ ރަށްތަކަށް މި ހިދުމަތް ފޯރުކޮށްދެވިގެން ދިޔުމަކީ ވަރަށް އުފާ ކުރާ ކަމެއްކަމާއި، ދިރާގުގެ އަމާޒަކީ އަބަދުވެސް ކަސްޓަމަރުންނަށް އިތުބާރު ހިފޭ ރަނގަޅު ހިދުމަތެއް ފޯރުކޮށްދީ، ރާއްޖޭގެ ހުރިހާ ހިސާބެއްގައި ދިރިއުޅޭ ކަސްޓަމަރުންނަށް ދިރާގުން ފޯރުކޮށްދޭ ހިދުމަތްތައް ބޭނުންކުރެވޭނެ ގޮތްތައް ފަހިކޮށްދިނުން ކަމަށެވެ.\nފައިބަރ ބްރޯޑްބޭންޑަކީ ބްރޯޑްބޭންޑް ހިދުމަތް ފޯރުކޮށްދިނުމަށް ބޭނުންކުރެވޭ އެންމެ ފަހުގެ ޓެކްނޮލޮޖީ އެވެ. ދިރާގު ފައިބާ ބްރޯޑްބޭންޑް ހިދުމަތަކީ ރާއްޖޭގައި މިހާރު ފޯރުކޮށްދެމުންދާ އެންމެ ގިނަ އެލަވަންސް އަދި އެންމެ މަތީ ސްޕީޑްގެ ޕެކޭޖްތައް ހިމެނޭ ރާއްޖޭގެ އެންމެ ބޮޑު ފައިބަރ ނެޓްވޯކް ކަމަށް ދިރާގުން ބުންޏެވެ.\nމިހާރު ރާއްޖޭގެ ގޭބިސީގެ 75 އިންސައްތައަށް މި ހިދުމަތް ދިރާގުން ފޯރުކޮށްދީފައިވާއިރު މީގެ ތެރޭގައި 61 ރަށް ހިމެނެ އެވެ.\nދިރާގުން ބުނީ އެކުންފުުނިން އަބަދުވެސް ބަލަނީ ކަސްޓަމަރުންނަށް ދެވޭނެ ލުއިފަސޭހަގޮތްތައް ހޯދައިދިނުމަށް ކަމަށެވެ. އެގޮތުން އިނޮވޭޝަނާއި އެންމެ ފަހުގެ ޓެކްނޮލޮޖީ ބޭނުންކޮށްގެން ކަސްޓަމަރުންގެ ތަޖްރިބާ ރަނގަޅުކުރުމަށް އަބަދުވެސް ދިރާގުން މަސައްކަތް ކުރާނެ ކަމަށް އެ ކުންފުނިން ބުންޏެވެ.


Champions League In Manchester United Kataifi - Vaguthu\nޗެމްޕިއަންސް ލީގުން މެންޗެސްޓަރ ޔުނައިޓެޑް ކަޓައިފި\nސެވިއްޔާ އަތުން 1-2 އިން ބަލިވެ ޗެމްޕިއަންސް ލީގުން މެންޗެސްޓަރ ޔުނައިޓެޑް ކަޓައިފިއެވެ.\nމުބާރާތުގެ ގަދަ 16 ގެ ދެވަނަ ލެގުގެ މެޗު ކާމިޔާބުކޮށް ސެވިއްޔާ މުބާރާތުގެ ކުއާޓާފައިނަލަށް މިރޭ ދަތުރުކުރިއިރު މި ދެ ޓީމު ބައްދަލުކުރި ފުރަތަމަ ލެގުގެ މެޗު ނިމުނީ ދެ ޓީމުން ކުރެ ޓީމަކަށް ލަނޑެއް ކާމިޔާބު ނުކުރެވި އެއްވަރުވެގެންނެވެ.\nޔުނައިޓެޑްގެ ދަނޑުގައި މިރޭ ކުޅުނު މި މެޗުގެ ފުރަތަމަ ހާފްގައި ގޯލެއް ފެނިގެން ގޮސްފައިނުވާއިރު މި ހާފުގައި ގޯލްޖަހާނެ މާ ރަނގަޅު ފުރުސަތުތަކެއް ދެ ޓީމުން ކުރެ ޓީމަކަށް ތަނަވަސް ކުރެވިފައެއް ވެސް ނުވެއެވެ.\nސެވިއްޔާ އިން ރަނގަޅު ކުޅުމެއް މި މެޗުގައި ދެއްކިއިރު މެޗުގެ 74 ވަނަ މިނެޓްގައި ބެން ޔެޑާ ވަނީ އެޓީމަށް ލީޑު ނަގާދީފައެވެ. ބެން ޔެޑާ މި ގޯލު ކާމިޔާބުކުރީ ބަދަލު ކުޅުންތެރިއެއްގެ ގޮތުގައި ކުޅެން އެރިތާ އެންމެ ދެ މިނެޓުގެ ތެރޭގައެވެ.\nފުރަތަމަ ގޯލު ކާމިޔާބުކުރިތާ ހަތަރު މިނެޓްފަހުން ސެވިއްޔާގެ ދެވަނަ ގޯލު ވެސް ކާމިޔާބުކޮށްދިނީ ބެން ޔެޑާއެވެ. މި ދެ ގޯލާއެކު މި ސީޒަނުގެ ޗެމްޕިއަންސް ލީގުގައި ބެން ޔެޑާ ކާމިޔާބުކުރި ގޯލުގެ އަދަދު މިހާރު ވަނީ 8 އަށް އަރާފައެވެ.\nސެވިއްޔާގެ މި ދެ ގޯލަށްފަހު ޔުނައިޓެޑުން ވަރަށް ބޮޑަށް ކުރިއަށް ޖެހިގެން ކުޅުނުއިރު މެޗުގެ 84 ވަނަ މިނެޓްގައި ރޮމެލޫ ލުކާކޫ ވަނީ އެޓީމަށް ގޯލެއް ކާމިޔާބުކޮށްދީފައެވެ. އަދި އޭގެ އިރުކޮޅެއްފަހުން ރަޝްފޯޑް ވެސް ވަނީ ސެވިއްޔާގެ ގޯލަށް ނުރައްކާތެރި ހަމަލާއެއް ފޮނުވާލާފައެވެ.\nމެޗުގެ ފަހުވަގުތުކޮޅުތެރޭ ސެވިއްޔާ އަށް ތިންވަނަ ގޯލެއް ކާމިޔާބުކުރަން ވެސް ރަނގަޅު ފުރުސަތެއް ލިބުނެވެ. ނަމަވެސް ބެން ޔެޑާ މުޅިން ހުހަށް ހުރެ ފޮނުވާލި ހަމަލާ ޔުނައިޓެޑްގެ ކީޕަރު ޑޭވިޑް ޑެހެޔާ ވަނީ ދިފާއުކޮށްފައެވެ.\nޗެމްޕިއަންސް ލީގުގެ ކުއާޓާފައިނަލަށް ނުގޮސް މުބާރާތުން ޔުނައިޓެޑް ކެޓިއިރު، ފާއިތުވި އަށް އަހަރު ތެރޭގައި އެޓީމަށް މުބާރާތުގެ ކުއާޓާ އަށް ދަތުރުކުރެވުނީ އެންމެ ފަހަރަކުއެވެ. އަނެއްކޮޅުން މިއީ މި މުބާރާތުގެ ކުއާޓާ އަށް ސެވިއްޔާ ދަތުރުކުރި ފުރަތަމަ ފަހަރުކަން ފާހަގަކޮށްލެވެއެވެ.\nސެވިއްޔާގެ އިތުރުން ޝަހްތަރު ޑޮނެޓްކްސްކް 1-0 އިން ބަލިކޮށް މުބާރާތުގެ ކުއާޓާ އަށް އިޓަލީގެ ރޯމާ ވެސް ވަނީ ދަތުރުކޮށްފައެވެ.


Gaanoonu asaasee hilaaf, Vazeerun ekari nukureveyne\nގާނޫނުއަސާސީއާ ހިލާފު، ވަޒީރުން އެކަހެރި ނުކުރެވޭނެ\nޑރ. މުހައްމަދު ޖަމީލާއި ރައީސް އިބްރާހީމް މުހައްމަދު ސޯލިހް މީގެ ކުރިން ބޭއްވި ބައްދަލުވުމެއްގެ ތެރެއިން\nވަޒީރުން ވަކި މުއްދަތަކަށް މަގާމުން އެކަހެރި ކުރުމަކީ ގާނޫނުއަސާސީއާ ހިލާފު ކަމެއް ކަމަށް ކުރީގެ ނައިބު ރައީސް ޑރ. މުހައްމަދު ޖަމީލް އަހްމަދު ވިދާޅުވެއްޖެ އެވެ.\nޖަމީލް މިހެން ވިދާޅުވީ އެމްއެމްޕީއާރްސީގެ ހިޔާނާތުގައި ޔޫތު މިނިސްޓަރު އަހްމަދު މަހްލޫފު ބައިވެރިވާ ކަމަށް ތަހުގީގަށް ފެންނާތީ މަހްލޫފްގެ މައްޗަށް ދައުވާ ކޮށްދޭން އެދި އޭސީސީން ޕީޖީ އޮފީހަށް މައްސަލަ ފޮނުވާފައި ވަނިކޮށެވެ.\nމަހްލޫފްގެ މައްސަލަ ޕީޖީއަށް ފޮނުވުމާ ގުޅިގެން ރައީސް އިބްރާހީމް މުހައްމަދު ސޯލިހް ވަނީ މަހްލޫފްގެ މައްޗަށް ދައުވާ ކުރުމާ މެދު ޕީޖީ ގޮތެއް ނިންމަވަން ދެން ވަޒީރު ކަމުގެ މަސްއޫލިއްޔަތު ތަކުން މަހްލޫފު އެކަހެރިކޮށްފަ އެވެ.\nޖަމީލް މިއަދު ކުރައްވާފައިވާ ޓްވީޓެއްގައި ވިދާޅުވީ ވަޒީރަކު ސަސްޕެންޑް ކުރިޔަސް ގާނޫނުއަސާސީގައި ބުނާ ގޮތުން މަޖިލީހަށް ޖަވާބުދާރީވާން ޖެހެނީ އެ ވަޒީރަކު ކަމަށެވެ. އަދި ވަޒީރަކު ސަސްޕެންޑް ކުރުމަކީ ގާނޫނުއަސާސީގެ އެއްވެސް މާއްދާއަކުން ރައީސަށް ލިބިދޭ ބާރެއް ވެސް ނޫން ކަމަށެވެ.\n"ވަޒީރަކު ވަކި ނުކޮށް ގާނޫނުއަސާސީން ވަޒީރަށް މަތިކުރާ ދުސްތޫރީ ޒިންމާތަކުން ދުކުރު ކުރުމަކީ ގާނޫނުއަސާސީ އާއި ޚިލާފު ކަމެއް" ޖަމީލް ވިދާޅުވެފައިވެ އެވެ.\nޖަމީލް އިތުރަށް ވިދާޅުވި ގޮތުގައި ގާނޫނުއަސާސީގެ 115 ވަނަ މާއްދާގެ (ޅ) އިން ރައީސަށް ލިބި ވަޑައިގަންނަވާ ބާރަކީ ވަޒީރުން އައްޔަން ކުރުމާއި، ވަކި ކުރުމެވެ. އެހެންކަމުން ވަޒީރެއްގެ މައްޗަށް ކޮރަޕްޝަން ފަދަ ބޮޑު ދައުވާއެއް ކުރެވޭއިރު މަގާމުގައި ބަހައްޓާތީ ހައިރާންވެ ވަޑައިގަންނަވަ އެވެ.\n"ކޮންފަދަ މަޖުބޫރު ކަމެއްބާ އޮތީ؟ މަޖިލިހާއި ރައީސްގެ ވެސް ހަމައެއް ނެތް،" ،މަހްލޫފް މައްސަލާގައި ރައީސް އަމަލުކުރެއްވި ގޮތަށް ފާޑުވިދާޅުވަމުން ޖަމީލް ވިދާޅު ވެފައިވެ އެވެ.\nއޭސީސީން ވަނީ މަހްލޫފްގެ މައްޗަށް ދެ ދައުވާއެއް ކޮށްދޭން އެދިފަ އެވެ. އެއީ ކޮރަޕްޝަން ހުއްޓުވުމާ މަނާ ކުރުމުގެ ގާނޫނުގެ ދެވަނަ މާއްދާގެ (ހ) ގެ ދަށުން ކޮރަޕްޝަންގެ ދައުވާއާއި ގާނޫނުލްއުގޫބާތުގެ 521 ވަނަ މާއްދާގެ (ހ) އަދި (ށ) ގެ ދަށުން ރަސްމީ އިދާރާއަކަށް ދޮގު މައުލޫމާތު ދިން ކަމުގެ ދައުވާ އެވެ.\nއޭސީސީން އިއްޔެ ނެރުނު ބަޔާނެއްގައި ވަނީ މަހްލޫފްގެ މައްސަލާގައި ތަހުގީގަށް ފާހަގަކުރެވުނު ކަންކަން ހާމަކޮށްފަ އެވެ. އެގޮތުން ބުނެފައިވަނީ މަހްލޫފް މަޖިލީހުގެ މެންބަރަކަށް ހުންނެވިއިރު މަޖިލީހުގައި އޭރު ފާސްކުރި ސްޕެޝަލް އިކޮނޮމިކް ޒޯން (އެސްއީޒެޑް) ގެ ބިލަށް ވޯޓު ދިނުމާއި ޕީޕީއެމްގައި ދެމި ހުރުމުގެ މުގާބިލުގައި 33،000 ޔޫއެސް ޑޮލަރު މަހްލޫފަށް ލިބިފައިވާ ކަން އެނގޭ ކަމަށެވެ.\nއޭސީސީން ވަނީ މަހްލޫފަށް ލިބުނު ޑޮލަރަކީ ޑޮލަރު ގަނެ ވިއްކުމުގެ އަދި ސައްހަ މުއާމަލާތެއް ކަން ދެއްކުމަށްޓަކައި އޭސީސީއަށް އޮޅުވާލަން މަހްލޫފް މަސައްކަތް ކުރައްވާފައިވާ ކަމަށް ވެސް ތުހުމަތުކޮށްފަ އެވެ. އެގޮތުން މަހްލޫފް އޭސީސީ އަށް ހުށަހަޅާފައިވާ "ޕޭމަންޓް ރިސީވްޑް" ލިޔުމާއި، ޑޮލަރަށްވާ ދިވެހި ފައިސާ ނަގުދު ފައިސާއިން އެސްއޯއެފްއާ ހަވާލު ކޮށްފައިވާނެ ކަމަށް ވިދާޅުވެ މަހްލޫފް އޭސީސީއަށް ފޮނުވާފައިވާ ސިޓީ އާއި ދެއްވާފައިވާ ބަޔާނަކީ ކަން ހިނގާފައިވާ ގޮތް އޮޅުވާލުމަށް ދެއްވާފައިވާ ބަޔާނެއް ކަން ފާހަގަ ކޮށްފައިވެ އެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ޑރ. މުހައްމަދު ޖަމީލް އަހުމަދު + އަހުމަދު މަހްލޫފު ކެބިނެޓް ހިޔާނާތް ޕޮލިޓިކްސް މަގާމުން ދުރު ކުރުން\nޖަމީލުގެ ހޫނު ސުވާލުތަކެއް ރައީސް ސޯލިހަށް


74 aharu kurin vakivi dhebenge bahdhaluvun\nސިއްދީގީ އާއި ހަބީބު 74 އަށް ފަހު ފުރަތަމަ ފަހަރަށް ބައްދަލުކުރަނީ\nއިންޑިޔާ އާއި ޕާކިސްތާނު ދެ ގައުމަކަށްވެ ބައިބައިވެގެން ދިޔަ ދުވަސްވަރު ވަރަށް ގިނަ އާއިލާތަކަށް އެމީހުންގެ އާއިލާގެ މީހުންނާ ވަކިވާން ޖެހުނެވެ. ސަބަބަކީ އެއްބަޔަކު ޕާކިސްތާނާ ވީ ފަޅިއަށް ގޮސް ޕާކިސްތާނު މީހުންނަށް ވިއިރު އަނެއްބަޔަކު އިންޑިޔާ މީހުންނަށް ވެސް ދެ ބައިމީހުންގެ މެދުގައި ވަރުގަދަ ބޯޑަރެއް އުފެދުނީމަ އެވެ. މިއީ އެފަދަ ދެބެންގެ ވާހަކަ އެވެ.\nކަރްތާރްޕޫރު ސާހިބް ކޮރިޑޯގައި ދެބެން ބައްދަލުވެފައިވަނީ ދެބެން ވަކިވިތާ ބަރާބަރު 74 އަހަރު ފަހުންނެވެ. އެ ދެބެން މަޖްބޫރުން ވަކިވެގެން ދިޔައީ 1947 ވަނަ އަހަރު އެވެ. ކަރްތާރްޕޫރް ސާހިބު ކޮރިޑޯއަކަށް މި ގޮތަށް ވަކިވެފައިވާ މީހުން ގުޅުވައިދޭން ބަޔަކު އިސްނަގައިގެން ހިންގާ އޮގަނައިޒޭޝަނެކެވެ.\nފްރީ ޕްރެސް ޖާނަލްގައިވާ ރިޕޯޓެއްގައިވާ ގޮތުން މި ދެބެން ކުރެ މުހައްމަދު ސިއްދީގީ ދިރިއުޅެމުން ދިޔައީ ޕާކިސްތާނުގެ ފައިސަލްއާބާދުގަ އެވެ. އޭނާގެ ކޮއްކޮ ހަބީބް ދިރިއުޅެމުން ދިޔައީ އިންޑިއާގެ ޕަންޖާބުގެ ޕުލެންވާލް އޭރިއާގަ އެވެ.\nއުމުރުން 80 އަހަރުގެ ސިއްދީގީ އާއި އޭނާގެ ކޮއްކޮގެ ބައްދަލުވުން އޮތީ މިދިޔަ އަންގާރަ ދުވަހު އެވެ. އަދި މި ބައްދަލުވުން ބޮލީވުޑް ފިލްމެއްގެ މަންޒަރަކަށް ދޫނުކުރެ އެވެ. އެމީހުން އެތައް އިރެއް ވަންދެން އެކަކު އަނެކަކުގެ ގައިގައި ބައްދަމުން ރޮމުން ގެންދިޔަ އެވެ.\nހަބީބު ބުނި ގޮތުގައި އޭނާގެ ބޭބެ އާ 74 އަހަރު ފަހުން ބައްދަލުވެވުނީ ކަރްތާރްޕޫރު ސާޙިބު ކޮރިޑޯގެ ސަބަބުންނެވެ. އެކަމަށްޓަކައި އެ އޮގަނައިޒޭޝަނަށް އޭނާގެ ހިތުގެ އަޑިން ޝުކުރު އަދާ ކުރި އެވެ. އަދި ޕާޓިޝަންގެ ދުވަސްވަރު އެ ދެބެން ގޮތަށް ވަކިވެފައިވާ އާއިލާތަކަށް ބައްދަލުވެ އުފާ ފާޅު ކުރެވޭނެ ގޮތް ވާނެކަމަށް އުންމީދުކުރާ ކަމަށް ހަބީބު ބުންޏެވެ.\nމިދިޔަ އަހަރު ކަރްތާރްޕޫރު ކޮރިޑޯ އިން ވަނީ މިގޮތަށް ޕާޓިޝަން ދުވަސްވަރު ވަކިވެފައިވާ ވަރަށް ގާތް ދެ އެކުވެރިންނަށް ވެސް ބައްދަލުވުމުގެ ފުރުސަތު ހޯދާދީފަ އެވެ. އިންޑިއާގެ ސަރްދާރް ގޯޕާލް ސިންގް، 94، އާއި އޭނާގެ ކުޑައިރުގެ ގާތް އެކުވެރިޔާ މުހައްމަދު ބަޝީރު، 91، ގެ ބައްދަލުވުން ވެސް ދިޔައީ ހަބީބު އާއި ސިއްދީގީގެ ބައްދަލުވުން ފަދަ ޖަޒުބާތީ ބައްދަލުވުމަކަށެވެ.\nއިންޑިއާ ޕާކިސްތާން ކުޑަކުދިން\nގެއްލުނު ދަރިފުޅު މަރުނުވާ ކަމަށް ގަބޫލުކުރީ މަންމަ އެކަނި\nއައިޑީ ކާޑުގައި ޖަހާފައިވާ ނަމުން ސްކޫލަށް ނުވެއްދި!\nކޮއްކޮ ގޮވައިގެން ސްކޫލަށްދާ ކުއްޖަކަށް ސަމާލުކަން


Bully kuri massala kamaa behey idhaaraa thakun balan fashaifi | Mihaaru\nދަރިވަރާ ބުލީކުރި މައްސަލަ ކަމާ ބެހޭ އިދާރާތަކުން ބަލަން ފަށައިފި\n18 އެޕްރީލް 2017 - 15:10 23 comments\nގްރޭޑް ނުވައެއްގައި ކިޔަވާ އަންހެން ދަރިވަރު ލައްފިލުވާ ބޮއިގެން އަަމިއްލައަށް މަރުވާން އުޅުނީ، އޭނާގެ މަންމަ ތުހުމަތުކުރާ ގޮތުގައި، ބުލީކުރުމުންނެވެ. ހޮސްޕިޓަލުގައި ފަރުވާ ދެމުންދާ އެ ދަރިވަރުގެ ހާލު މިހާރު ރަނގަޅެވެ.\nގިނަ އަދަދެއްގެ ދަރިވަރުން ކިޔަވާ އެ ސްކޫލުގައި ބުލީ ކުރި މައްސަލަ އެޑިއުކޭޝަން މިނިސްޓްރީ އާއި ޖެންޑާ މިނިސްޓްރީ އާއި ފުލުހުންގެ އިތުރުން ހިއުމަން ރައިޓްސް ކޮމިޝަނުން ވެސް މިހާރު އަންނަނީ ބަލަމުންނެވެ.\nއެކަމަކު މިއިން އެއްވެސް އިދާރާއަކުން މައްސަލައިގެ ތަފްސީލެއް ނުދެ އެވެ.\nޖެންޑާ މިނިސްޓްރީން ބުނީ ފުލުހުންނާ ގުޅިގެން މި މައްސަލަ އެތަނުން ބަލަމުން އަންނައިރު މިނިސްޓްރީގެ ފަރާތުން އެ ދަރިވަރަށާއި އޭނާގެ އާއިލާއަށް ދޭންވާ އެހީތެރިކަން ދީފައިވާ ކަމަށެވެ.\n"މި ވަގުތު އިތުރު ތަފްސީލެއް ދެވޭކަށް ނެތް. އެކަމަކު އަޅުގަނޑު އަންނަނީ މި މައްސަލަ ބަލަމުން،" ޖެންޑާ މިނިސްޓްރީގެ އޮފިޝަލަކު ވިދާޅުވި އެވެ.\nމި މައްސަލައިގައި އެ ސްކޫލުން އަދި ވާހަކައެއް ނުދައްކަ އެވެ.\nއުމުރުން 14 އަހަރުގެ އެ ދަރިވަރުގެ މަންމަ ބުނިގޮތުގައި މިއީ އޭނާގެ ދަރިފުޅު މިފަދަ ކަމެއް ކުރި ދެވަނަ ފަހަރެވެ. މިދިޔަ ފެބްރުއަރީ މަހު ވެސް އެ ކުއްޖާ އަމިއްލަ އަށް އަތުގައި ކަޓަރު އަޅައި ޒަހަމް ކޮށްލި ކަމަށް އޭނާ ބުންޏެވެ.\nމާލޭގެ އެހެން ސްކޫލެއްގައި ޓީޗަރެއްގެ ވަޒީފާ އަދާކުރަމުން އަންނަ މަންމަ ބުނީ ގްރޭޑް ނުވައެއްގައި ކިޔަވާ ދަރިވަރު ސްކޫލަށް ނުދާން އެކި ކަހަލަ ބަހަނާތައް ދައްކާތާ ދުވަސްތަކެއް ވެފައިވާ ކަމަށެވެ. އަދި ސްކޫލަށް ނުދާ ދުވަސްތައް ގިނަވެ ހާޒިރީ ވަރަށް ބޮޑަށް ދަށްވުމުގެ އިތުރުން ކިޔެވުން ވެސް ވަރަށް ބޮޑަށް ދަށްވެފައިވާކަން ފާހަގަކޮށް އޭނާ ބުނީ ކްލާހުގައި އުޅޭ އެހެން ކުދިން ދަރިފުޅު ބާކީކޮށްލާތީ އާއި ބުލީކުރާތީ އޭނާ އުޅުނީ ވަރަށް ބޮޑަށް ދެރަވެ އަދި ނަފްސާނީ ބިރުވެރިކަމެއްގެ ތެރޭގައި ކަމަށެވެ.\nއިތުރު ލިޔުންތައް ސްކޫލް ތައުލީމް އެޑިއުކޭޝަން މިނިސްޓްރީ ކިޔަވާކުދިން ބުލީކުރުން ޖެންޑާ މިނިސްޓްރީ


ފަނޑިޔާރުންގެ އަނބިދަރިންގެ މާލީ ބަޔާން ލާޒިމްކުރުން: ޖުޑީޝަރީއަށް...\nފަނޑިޔާރުން މާލީ ބަޔާން ހުށައެޅުން\nފަނޑިޔާރުންގެ އަނބިދަރިންގެ މާލީ ބަޔާން ލާޒިމްކުރުން: ޖުޑީޝަރީއަށް އިތުބާރު ބޮޑުވާނެ!\nއޮޑިޓަރެއް މެދުވެރިކޮށް އޮޑިޓްކުރުމުގެ އިހްތިޔާރު ޖޭއެސްސީއަށް ލިބިގެންވޭ\nއަތުގައި ހުރި ނަގުދު ފައިސާގެ އަދަދާ ހަމައަށް މާލީ ބަޔާނުގައި ހިމަނަން ޖެހޭ\nބައެއް ފަނޑިޔާރުންގެ ދިރިއުޅުމުގެ ފެންވަރު ލިބޭ މުސާރައާ ނުބައްދަލު\n29 ޑިސެންބަރ 2020 | އަންގާރަ 08:35\nޖުޑީޝަލް ސަރވިސް ކޮމިޝަން (ޖޭއެސްސީ) ގެ ބައެއް މެމްބަރުން - ޖޭއެސްސީން ދަނީ ޝަރުއީ ދާއިރާ އިސްލާޙު ކުރުމަށް ގިނަ މަސައްކަތްތަކެއް ކުރަމުން\nޝުއައިބް މުހައްމަދު އިގްބާލް\nދިވެހިރާއްޖޭގެ ޤާނޫނުއަސާސީއާއި، ޤާނޫނުތަކުން ލާޒިމުކޮށްފައި އޮތީ، ފަނޑިޔާރުންގެ ހުރިހާ ވަގުތެއް ފަނޑިޔާރުކަމުގެ މަސައްކަތަށް ތަޚްޞީޞް ކުރުމަށެވެ. ފަނޑިޔާރުން އެ މަސައްކަތަށް ނުކުންނަނީ އެ ބޭފުޅުންނަށް އެހެނިހެން މަސައްކަތްކޮށް އާމްދަނީ އިތުރުކުރުމަށް އޮންނަ ފުރުސަތު މުތުލަޤަށް ދޫކޮށްލުމަށްފަހުއެވެ. އާމްދަނީ ހޯދުމަށް އިތުރު އެއްވެސް މަސައްކަތެއް ކުރުންވެސް ޤާނޫނުން މަނާކުރެއެވެ. އެކަން އެގޮތަށް ތަރުތީބުވެފައި އޮތީ ފަނޑިޔާރުންގެ މަސްލަޙަތު ހިމެނޭ ކަންކަމާއި، މީހުންނާއި ނުފޫޒުތަކުން ދުރުވެތިބުމަށް މަގު ފަސޭހަކޮށް، އެގޮތް ލާޒިމުކުރުމަށެވެ. އެހެނަސް ކަން ހިނގަމުން އަންނަނީ އެހެންތޯއެވެ. މިހާތަނަށް ޖުޑީޝަލް ސަރވިސް ކޮމިޝަންއިން ބަލާފައިހުރި ބައެއް މައްސަލަތަކަށް ބަލާއިރު، ބައެއް ފަނޑިޔާރުންގެ ދިރިއުޅުމުގެ ފެންވަރު ލިބޭ މުސާރައާ ނުބައްދަލެވެ. މާލީ ބަޔާނުން ފެންނަން އޮންނަ ހިސާބު އަކުރުތަކާއި، ޚަރަދުގެ އާދައާ އިންތިހާއަށް ތަފާތެވެ.\nފަނޑިޔާރުންގެ މާލީ ބަޔާން ކޮންމެ އަހަރަކު ޖުޑީޝަލް ސާވިސް ކޮމިޝަން (ޖޭއެސްސީ)އަށް ހުށަހެޅުމަކީ ޤާނޫނުއަސާސީން ލާޒިމުކޮށްފައިވާ ކަމެކެވެ. ފަނޑިޔާރުންގެ މިލްކިއްޔާތުގައިވާ މުދަލާއި ފައިސާގެ ހިސާބުތަކާއި، އަރަންޏާއި ދަރަނިހާމަކޮށް ތައްޔާރުކުރާ ބަޔާނެއް ކޮންމެ، އަހަރަކު ފަނޑިޔާރުން ހުށަހަޅުއްވައެވެ. ނަމަވެސް އެ މާލީ ބަޔާން ބަރާބަރަށް ޖޭއެސްސީއަށް ހުށަހަޅަމުންދޭތޯއެވެ؟ ހުށަނޭޅުމުން އެޅި ފިޔަވަޅަކީ ކޮބައިތޯއެވެ؟ އެކަން މީގެ ކުރިން ކުރަމުންދިޔައީ ހަމައެކަނި "ނަމެއްގައި"ތޯއެވެ؟ ފަނޑިޔާރު ހުށަހަޅާ މާލީ ބަޔާނުން އެނގެނީ އޭނާގެ ބޭންކް އެކައުންޓްގެ ތަފްސީލު އެކަންޏެވެ. އޭނާ ޚަރަދުކުރަން ޖެހޭ މީހުންގެ ދިރިއުޅުމުގެ ވައްޓަފާޅި ހުންނަ ގޮތް ބަލާއިރު، އެ ހުށަހަޅާފައި އޮތް މާލީ ބަޔާނުން އުފެދެނީ ސުވާލެވެ.\nޖޭއެސްސީން މިދިޔަ ބުރާސްފަތި ދުވަހު ގެޒެޓްކުރި ގަވާއިދުން ވަނީ މި މައްސަލައަށް ޙައްލެއް ލިބޭނޭ ގޮތަށް ކަންފަހި ކޮށްފައެވެ. "ފަނޑިޔާރުންގެ މާލީ ބަޔާނާބެހޭ ގަވާއިދު" ގައި މާލީ ބަޔާން ހުށަހަޅަންޖެހޭ ގޮތާއި މާލީ ބަޔާން ހުށަނޭޅުމުން ދެން ވާނެ ގޮތް ތަފްސީލު ކޮށްދީފައިވެއެވެ. އެ ގަވާއިދުގެ މާއްދާތައް ކިޔާލުމުން، އެނގެނީ އެއީ ހަމައެކަނި ނަމެއްގައި ކުރާ ކަމެއް ނޫން ކަމެވެ. އެކައުންޓުގައި ހުރި ފައިސާއިން ފެށިގެން އަތުގައި ހުރި ނަގުދު ފައިސާގެ އަދަދާ ހަމައަށް މާލީ ބަޔާނުގައި ހިމަނަން ވަނީ އަންގާފައެވެ.\nކޮންމެ އަހަރު މާލީ ބަޔާން ހުށަހަޅާއިރު، ދަރިންނާއި އަނބި/ފިރިންގެ މާލީ ހާލަތު ވެސް ހުށަހެޅުމަށް މިހާރު ވަނީ ލާޒިމު ކޮށްފައެވެ. ކުރިން މިއީ ލާޒިމު ކޮށްފައިވާ ކަމެއް ނޫނެވެ. މިގޮތަށް ލާޒިމު ކުރުމުގެ ނަތީޖާއެއްގެ ގޮތުން ފަނޑިޔާރުގެއަށް ރައްޔިތުން ކުރާ އިތުބާރު ބޮޑުވެ، ކޮރަޕްޝަނާއި ފަސާދައިގެ ތުހުމަތުން ބަރީއަވެ، ނުހައްގު މުއްސަނދިކަން ހޯދާ ކަމަށް ބުނާ ވާހަކަތަކުން ފަނޑިޔާރުން ސަލާމަތްވާނެއެވެ.\nމާލީ ބަޔާނުގެ ގަވާއިދުގައި ފަނޑިޔާރުންނަށް ހާއްސަ ފޯމަކާއި ފަނޑިޔާރުންގެ އަނބިންދަރިންނަށް ހާއްސަ ފޯމެއް ހިމަނާފައިވެއެވެ. ކޮންމެ ދަރިއަކަށް އަދި އަނތްބަކަށް ވަކި ފޯމެއް ފުރަންޖެހެއެވެ. އަދި އަލަށް އައްޔަނުކުރާ ފަނޑިޔާރުންގެ މަސްލަހަތު ފުށުއެރުން ހާމަކުރުމަށް ވެސް ވަކި ފޯމެއް އޮވެއެވެ.\nފަނޑިޔާރުންގެ އަނބިންނާއި ފިރިން އަދި ދަރިންނަށް ވޭތުވެދިޔަ އަހަރު ތެރޭގައި ލިބުނު ވިޔަފާރީގެ ފައިދާ އާއި ކުލީގެ ގޮތުގައި ލިބުނު ފައިސާ އާއި އިންޓްރެސްޓުގެ ގޮތުގައި ލިބުނު ފައިސާގެ އަދަދު ވެސް ހިމަނަންޖެހެއެވެ. މީގެ އިތުރުން މިލްކިއްޔާތުގައި ނުވަތަ އަމިއްލަ ކުރުމުގެ މަރުހަލާގައިވާ ބިމާއި، ރޯހައުސް އާއި، ފްލެޓާއި، އެއްމެދު ގޯތި ނުވަތަ އިމާރާތް ފަދަ ތަންތަނާއި، އަމިއްލަ ނުވަތަ ހިއްސާވާ ރިޒޯޓު، ފަޅުރަށަށާއި ގެސްޓްހައުސް އާއި އުޅަނދުފަހަރާއި އޮޑިދޯނިފަހަރުގެ މައުލޫމާތު ވެސް ޖޭއެސްސީއަށް ހުށަހަޅަންޖެހޭނެ ކަމަށް ގަވާއިދުގައިބުނެއެވެ.\nއަލަށް އައްޔަނު ކުރާ ފަނޑިޔާރުންވެސް މާލީ ބަޔާން ހުށައަޅަންޖެހޭ\nއަލަށް އަމަލު ކުރަން ފެށި ޤަވާއިދުގެ ދަށުން، ފަނޑިޔާރުކަމަށް އަލަށް އައްޔަން ކުރާ މީހާ ވެސް މާލީ ބަޔާން ހުށަހަޅަންޖެހޭނެއެވެ. މިއީ މީގެ ކުރިން އަމަލުކޮށްފައިވާ ގޮތެއް ނޫނެވެ. ފަނޑިޔާރު ކަމަށް އަލަށް އައްޔަން ކުރާ މީހާ މާލީ ބަޔާން ހުށަހެޅުމުން، މަގާމާއި ހަވާލުވިއިރު ހުރި މާލީ ހާލަތާއި މަގާމަށް ވަޑައިގަތުމަށްފަހު ހުރި ހާލަތު ވެސް ޖޭއެސްސީއަށް ވަޒަން ކުރެވިގެން ދާނެއެވެ.\nފަނޑިޔާރަކު ޖޭއެސްސީއަށް ހުށަހަޅަންޖެހޭ މާލީ ބަޔާން ހުށަނާޅައިފިނަމަ، ސުލޫކީ މައްސަލަ ބެލުމުގެ އިހްތިޔާރު ޖޭއެސްސީއަށް ލިބިގެންވެއެވެ. ޖޭއެސްސީއަށް ހުށަހަޅާ މާލީ ބަޔާން އެ ކޮމިޝަނުން ސައްހަކަން ކަށަވަރު ކުރާނެއެވެ. އަދި އޮޑިޓަރެއް މެދުވެރިކޮށް އޮޑިޓްކުރުމުގެ އިހްތިޔާރު ޖޭއެސްސީއަށް ލިބިގެންވެއެވެ. މާލީ ބަޔާނާ ގުޅިގެން އިތުރަށް މައުލުމާތެއް ސާފުކުރުމަށް އެންގުމުން އެ މައުލޫމާތެއް ނުދީފިނަމަ، ސުލޫކީ މައްސަލަ ބެލޭނެ ކަމަށް ގަވާއިދުގައި ބުނެފައިވެއެވެ.\nޖޭއެސްސީގެ ސެކެޓްރީ ޖެނެރަލް އިޒްމީރާ ޝިހާމް ވިދާޅުވީ ފަނޑިޔާރުން ޖޭއެސްސީއަށް ހުށަހަޅާ މާލީ ބަޔާން އާންމު ނުކުރާނެ ކަމާށާއި މާލީ ބަޔާން ބޭނުންކުރާނީ ހަމައެކަނި މޮނީޓަރިންގެ ބޭނުމަށް ކަމަށެވެ. އަދި ފަނޑިޔާރުން ހުށަހަޅާ މާލީ ބަޔާނުގައި އަލަށް ހިމެނުމަށް ލާޒިމްކޮށްފައިވާ ކަންތައްތަކުގެ ސަބަބުން މޮނީޓަރިންގެ މެކޭނިޒަމް ހަރުދަނާ ވެގެންދާނެ ކަމަށް އިޒްމީރާ ވިދާޅުވިއެވެ.\nކޯޓުތައް "ސާފު" ކުރުމުގައި، ޖޭއެސްސީ ކުރަމުންދަނީ ބުރަ މަސައްކަތެއް\nޖޭއެސްސީން ފާއިތުވި ދެ އަހަރު ދުވަހުގެ ތެރޭގައި ރާއްޖޭގެ ޖުޑީޝަރީ އިސްލާހު ކުރުމަށް "ބުރަ ބޮޑު" މަސައްކަތްތަކެއް ކޮށްފައިވެއެވެ. ގެއްލިފައިވާ އިތުބާރު ފަނޑިޔާރުގެއަށް ހޯދުމަށް ދަނީ މަސައްކަތް ކުރަމުންނެވެ. އެކި ތުހުމަތު ކުރެވޭ ފަނޑިޔާރުންގެ މައްސަލަތައް ބަލައި، ފިޔަވަޅު އަޅައި، ކޯޓުތައް "ސާފު" ކުރުމުގެ މަސައްކަތް އެ ކޮމިޝަނުން ދަނީ ކުރަމުންނެވެ.\nއޭގެ ނަތީޖާއެއްގެ ގޮތުން، ރައްޔިތުންގެ އިތުބާރު ޖުޑީޝަރީއާމެދު އިތުރުވަމުންދާ ކަމަށް ބުނެވިދާނެއެވެ. އޭގެ ހެއްކަކީ ޖޭއެސްސީއަށް ހުށަހަޅާ ޝަކުވާތަކުގެ އަދަދު އަހަރުން އަރަހަށް އިތުރުވަމުން ދިއުމެވެ. ދެހާސް އަށާރަ ވަނަ އަހަރު އެ ކޮމިޝަނަށް ހުށަހެޅީ އެންމެ ނުވަ ޝަކުވާއެވެ. ނަމަވެސް 2020 ވަނަ އަހަރު 300 އަށް ވުރެ ގިނަ ޝަކުވާ އެ ކޮމިޝަނަށް ލިބިފައިވެއެވެ. އެތައް މައްސަލައެއްގެ ތަޙުޤީޤު ނިމި ފިޔަވަޅު އަޅައިފިއެވެ. ބެލެމުންދާ މައްސަލަތަކުގެ ޢަދަދު އެހާމެ ގިނައެވެ.\nމިހާރު ޖުޑީޝަރީއިން ފެންނަ މަންޒަރަށް ބަލާއިރު، އަލަށް މި ތައާރަފް ކުރެވުނު އުސޫލަށް ފަނޑިޔާރުގެއިން މަރުހަބާ ކިޔާނޭކަން ކަށަވަރެވެ. ފަނޑިޔާރުންގެ ނަޒާހަތްތެރިކަމާމެދު ރައްޔިތުން ކުރާ އިތުބާރަކީ ފަނޑިޔާރުންގެ މަސައްކަތުގައި އެންމެ މުހިންމު ޝަރުތެވެ. އެކަން ފަނޑިޔާރުން ދެނެވަޑައިގަންނަވާކަން، މިހާރު މައްސަލަތައް ހިންގަވާ ގޮތަށް ބެލުމުން އެނގެއެވެ.\nޖުޑީޝަރީ އިސްލާހު ކުރުމަށް ޖޭއެސްސީން ކުރަމުންދާ މަސައްކަތާ އެކު، ފަނޑިޔާރުން ހުށަހަޅަންޖެހޭ މާލީ ބަޔާން ކުރިއަށް ވުރެ ހަރުދަނާ ކުރުމުން، ފަނޑިޔާރުގެއަށް އަނެއްކާވެސް ލިބިގެންދާނީ ރައްޔިތުންގެ އިތުބާރެވެ. ފަނޑިޔާރުންގެ މާލީ ބަޔާން ހުށަހަޅާއިރު، އަނބިދަރިންގެ މާލީ ބަޔާންވެސް ހުށަހަޅަން ލާޒިމުކުރުމަކީ ކޮރަޕްޝަނާއި ފަސާދައިގެ ތުހުމަތުން ފަނޑިޔާރުންނާއި ފަނޑިޔާރުގެ ސާފުކުރުމަށް އެޅުނު ހަރުދަނާ ފިޔަވަޅެކެވެ.


Hussain Mohamed ge han'dhaanugai hulhuvaafaivaa thauziyaage dhaftharugai Raees soi kurahvaifi - AO News\nޙުސައިން މުޙައްމަދުގެ ހަނދާނުގައި ހުޅުވާފައިވާ ތަޢުޒިޔާގެ ދަފުތަރުގައި ރައީސް ސޮއިކުރައްވައިފި\nއަލްމަރްޙޫމް ޙުސައިން މުޙައްމަދުގެ ހަނދާނުގައި ހުޅުވާފައިވާ ތަޢުޒިޔާގެ ދަފުތަރުގައި ރައީސުލްޖުމްހޫރިއްޔާ ސޮއިކުރައްވަނީ - ފޮޓޯ: ރައީސް އޮފީސް\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ރައްޔިތުންގެ މަޖިލީހުގެ މެންބަރުކަން ދިގު މުއްދަތެއްވަންދެން ކުރައްވާފައިވާ އަދި ރާއްޖޭގެ މީޑިއާއަށް ގިނަ ޚިދުމަތްތަކެއް ކޮށްދެއްވި އަލްމަރުޙޫމް ޙުސައިން މުޙައްމަދުގެ ހަނދާނުގައި ހުޅުވާފައިވާ ތަޢުޒިޔާގެ ދަފުތަރުގައި ސޮއިކުރައްވައިފިއެވެ.\nރައީސުލްޖުމްހޫރިއްޔާ މިއަދު ވަނީ ރައްޔިތުންގެ މަޖިލީހުގެ އިދާރާއަށް ވަޑައިގެން މަޖިލީހުގެ އިދާރާގައި ބާއްވާފައިވާ ތަޢުޒިޔާގެ ދަފުތަރުގައި ސޮއިކުރައްވާފައެވެ. އަދި، އެ މަނިކުފާނު ވަނީ ޕަބްލިކް ސަރވިސް މީޑިއާ (ޕީ.އެސް.އެމް) އަށް ވަޑައިގެން އަލްމަރުޙޫމް ޙުސައިން މުޙައްމަދުގެ ހަނދާނުގައި އެ ތަނުގައި ހުޅުވާފައިވާ ތަޢުޒިޔާގެ ދަފުތަރުގައި ވެސް ސޮއިކުރައްވާފައެވެ.\nއަލްމަރުޙޫމް ޙުސައިން މުޙައްމަދުގެ ހަނދާނުގައި ޕީ.އެސް.އެމް. ގައި ހުޅުވާފައިވާ ތަޢުޒިޔާގެ ދަފުތަރުގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމު ވެސް ވަނީ މިއަދު ސޮއިކުރައްވާފައެވެ.\nޙުސައިން މުޙައްމަދަކީ، ރައްޔިތުންގެ މަޖިލީހުގެ މެންބަރުކަން ވިދިވިދިގެން ތިން ދައުރެއްގައި ކުރެއްވި ބޭފުޅެކެވެ. މީގެ އިތުރުން، އެ މަނިކުފާނަކީ ސަރުކާރަށް 28 އަހަރަށްވުރެ ދިގު މުއްދަތެއް ވަންދެން އިޚްލާޞްތެރި ޚިދުމަތްތަކެއް ކޮށްދެއްވި އަދި ސަރުކާރުގެ ވަރަށް އިސް މަޤާމުތަކެއް ފުރުއްވި ބޭފުޅެކެވެ.\nރައީސް އޮފީސްރައީސް ޞާލިޙްތައުޒިޔާ


Naifaru zuvaanaku 78 aharah jalah laan hukum koffi\nނައިފަރު ޒުވާނަކު 78 އަހަރަށް ޖަލަށްލާން ހުކުމްކޮށްފި\nޅ. ނައިފަރު: އެ ރަށު ޒުވާނަކު 78 އަހަރަށް ޖަލަށްލާން ވަނީ ހުކުމްކޮށްފައި --\nއެއް މައްސަލައަކާއި ގުޅުން ހުރި ތަފާތު ހަތަރު ދައުވާ އުފުލާފައިވާ ޅ. ނައިފަރަށް ނިސްބަތްވާ ޒުވާނަކު 78 އަހަރަށް ޖަލަށްލާން އެ ރަށު މެޖިސްޓްރޭޓް ކޯޓުން ހުކުމްކޮށްފި އެވެ.\nއުމުރުން 26 އަހަރުގެ މުންތަސަރު ޔޫސުފް، 78 އަހަރަށް ޖަލަށްލާން ހުކުމްކޮށްފައިވަނީ މަސްތުވާތަކެތި ޓްރެފިކް ކުރުމުގެ ތިން ދައުވާއަކާއި މަސްތުވާތަކެތީގެ ބާވަތެއް ކަމަށްވާ ކެނެބިސް ބޭނުން ކުރުމުގެ ކުށް ސާބިތުވެގެންނެވެ. މި މައްސަލަތައް ސާބިތުވީ އޭނާގެ އަމިއްލަ އިއުތިރާފުންނެވެ.\nޅ ޖުޑީޝަލް ދާއިރާގެ އިސް މެޖިސްޓްރޭޓް މުހައްމަދު މޫސާ ބެއްލެވި މި މައްސަލަތަކުގެ ތެރެއިން ކެނެބިސް ބޭނުންކުރުމުގެ ދައުވާއާ ގުޅިގެން އިއްވާފައިވަނީ ދެ އަހަރާއި 8 މަހާއި 15 ދުވަހުގެ ޖަލު ހުކުމެކެވެ. މީގެ އިތުރުން ކެނެބިސް ޓްރެފިކުކުރުމުގެ ދައުވާ އާއި ޑައިމޯފިން ޓްރެފިކް ކުރުން އަދި ޖަލުވަލު އެކެއްގައިވާ މަސްތުވާއެއްޗެއް ޓްރެފިކް ކުރުމުގެ ދައުވާ ސާބިތުވެ އުމުރު ދުވަހުގެ ތިން ޖަލު ހުކުމް ވަނީ އޭނާގެ މައްޗަށް އިއްވާފައެވެ. އުމުރު ދުވަހުގެ ޖަލު ހުކުމަކީ 25 އަހަރުގެ މުއްދަތެވެ. އެހެން ކަމުުން ތިން ދައުވާ ސާބިތުވެ ޖުމްލަ 75 އަހަރުގެ ޖަލު ހުކުމެއް ވަނީ އިއްވާފައެވެ.\nމީގެ އިތުރުން ކެނެބިސް ޓްރެފިކުކުރުމުގެ ދައުވާ އާއި ޑައިމޯފިން ޓްރެފިކް ކުރުން އަދި ޖަލުވަލު އެކެއްގައިވާ މަސްތުވާއެއްޗެއް ޓްރެފިކް ކުރުމުގެ ދައުވާ ސާބިތުވާ ކަމަށް ނިންމާ 300،000 ރުފިޔާއިން އޭނާ ޖޫރިމަނާވެސް ކޮށްފައިވެއެވެ. އެއީ ކޮންމެ ކުށަކާއި ގުޅިގެން 100،000 ރުފިޔާއިންނެވެ.\nހުކުމްގައި ބުނެފައިވަނީ އެ ފައިސާ ނޮވެންބަރު 25، 2021 ވަނަ ދުވަހުން ފެށިގެން 12 މަސް ދުވަހުގެ ތެރޭގައި މީރާއަށް ދެއްކުމަަށެވެ.\nމުންތަސަރު ޔޫސުފް ވަނީ އޭނާގެ މައްޗަށް އުފުލާފައިވާ ދައުވާތަކާއި ގުޅިގެން އިބްތިދާއީ އަޑުއެހުމުގަ އާއި އަވަސްނިޔާއިން ބޭއްވުނު ޝަރީއަތުގެ އަޑުއެހުމުގައިވެސް އަދި އިބްތިދާއީ އަޑުއެހުމުގައިވެސް ދައުވާއަށް އިއުތިރާފުވެފައެވެ. އަދި އޭނާ އެކަން ކުރި ގޮތް ޝަރީއަތުގެ މަޖިލީހަށް ވަރަށް ސާފުކޮށް ކިޔައިދީފައެވެ.\nމަސްތުވާތަކެތި ނައިފަރު ޝަރުއީ ދާއިރާ


ދިރާގާއި ވިމެން އިން ޓެކް މޯލްޑިވްސް ގުޅިގެން “ގާރލްސް ޓު ކޯޑު- ކުޅުދުއްފުށި” ފަށައިފި – Dhen.mv\nދިރާގާއި ވިމެން އިން ޓެކް މޯލްޑިވްސް ގުޅިގެން "ގާރލްސް ޓު ކޯޑު- ކުޅުދުއްފުށި" ފަށައިފި\nމަރްޔަމް ވަޙީދާ September 1, 2021 - 4:17 pm\nއަންހެން ކުދިން ޓެކްނޮލޮޖީގެ ދާއިރާއަށް ޝައުގުވެރި ކުރުމަށް ޓަކައި ދިރާގާއި ވިމެން އިން ޓެކް މޯލްޑިވްސް ގެ ފަރާތުން އަންހެން ކުދިންނަށް ޚާއްޞަކޮށްގެން ކޯޑިންގ ދަސްކޮށް ދިނުމަށް ހިންގާ ސިލްސިލާ ޕްރޮގްރާމް "ގަރލްސް ޓު ކޯޑު - ކުޅުދުއްފުށި" އިއްޔެ ފަށައިފިއެވެ.\nމި ޕްރޮގްރާމްގެ ފެށުމުގެ ރަސްމިއްޔާތު ރޭގައި ބާއްވައިފައި ވަނީ ވާރޗުއަލް ކޮށެވެ. މި އިވެންޓުގައި ދިރާގާއި ވިމެން އިން ޓެކް މޯލްޑިވެސްގެ އިތުރުން މި ޕްރޮގުރާމްގެ ބައިވެރިން ވެސް ބައިވެރިވިއެވެ.\nއޮންލައިންކޮށް ގެންދެވޭ މި ޕްރޮގްރާމް ކުރިއަށް ދާނީ ދެ މަސް ދުވަހުގެ ނިޔަލަށެވެ. މި ޕްރޮގްރާމްގައި ކުދިންނަށް އެޗް.ޓީ.އެމް.އެލް، ސީ.އެސް.އެސް އަދި ޖާވާސްކްރިޕްޓް ބޭނުންކޮށްގެން ވެބްސައިޓް ފަރުމާކޮށް ޑިވެލޮޕްކުރަން ދަސްކޮށްދޭނެ ކަމަށް ދިރާގުން މައުލޫމާތު ދީފައިވެއެވެ.\nމި ޕްރޮގްރާމްގެ ތެރެއިން ހިންގޭ ވޯކްޝޮޕްތަކުގައި ޕްރޮޖެކްޓް މެނޭޖްކުރުމާއި އަދި ވެބް ޑިވެލޮޕްމެންޓާ ގުޅޭ ގޮތުން މައުލޫމާތު ޙިއްސާކުރުމަށް މެންޓަރސްގެ ގޮތުގައި މިދާއިރާގެ ފަންނީ މީހުން ބައިވެރިވާނެ ކަމަށް ވެސް ދިރާގުން ބުނެއެވެ.\nމި ޕްރޮގްރާމް ފެށުމުގެ ރަސްމިއްޔާތުގައި ބައިވަރިންނަށް މުހާތަބް ކުރައްވަމުން، ދިރާގުގެ ޑިރެކްޓަރ ކޯޕަރޭޓް ސަރވިސަސް އާތިފާ އަލީ ވިދާޅުވީ އަންހެންކުދީން ޓެކްނޮލޮޖީ ދާއިރާގައި ބާރުވެރިކުރުމަށް ހިތްވަރު ދިނުމަކީ ދިރާގުގެ ސީއެސްއާރް ޕްރޮގްރާމް ގައި ޚާއްޞަ އަހައްމިޔަތުކަމެއް ދޭ ދާއިރާއެކެވެ. ގާލްސް ޓު ކޯޑް 3ވަނަ ސީރީސް ފެށިގެން ދާއިރު، ކޮންމެ އަހަރަކުވެސް މިޕްރޮގްރާމްއަށް ލިބޭ ތަރުހީބު އިތުރުވަމުން ދާކަމަށާއި، މީގެން ދޭހަ ވަނީ މިދާއިރާއަށް އަންހެން ކުދިންގެ ޝައުޤުވެރިކަން ވެސް އިތުރުވަމުން ދާކަމަށެވެ. އަދި މިއީ ދިރާގުން ހާއްސަކޮށް ފާހަގަކޮށް އުފާ ކުރާކަމެއް ކަމުގައި ވެސް ވިދާޅުވިއެވެ.\nމި ޕްރޮގްރާމް ކުޅުދުއްފުށީގައި ބޭއްވުމަށް ކުޅުދުއްފުށިން ލިބުނު ތަރުޙީބު އަދި އެކި ފަރާތްތަކުން ދެއްވި އެއްބާރުލުމަށް ވިމެން އިންޓެކް މޯލްޑިވްސްއިން ޝުކުރު ދެންނެވިއެވެ.\nވިމެން އިން ޓެކް މޯލްޑިވްސްގެ ރައީސާ ހިންދު އަލީ ވިދާޅުވީ ކޯޑިން ފަދަ ޓެކް ހުނަރަކީ ކުރިއަށް އޮތް ދުވަސްތަކުގައި ދުނިޔެ ކުރިއަރާ ސްޕީޑްގައި އަހަރުމެން ވެސް ފައިހަމަ ކުރުމަށް ބޭނުންވާ މުހިއްމު ހުނަރެއް ކަމަށާއި، ގާރލްސް ޓު ކޯޑް ޕްރޮގްރާމަކީ ކޯޑިން ދަސްކުރުމަށް އެޅޭ ބިންގަލެއް ކަމަށެވެ.\nވިމެން އިން ޓެކްގެ އުންމީދަކީ ޕްރޮގްރާމްގެ ބައިވެރިން މިކަމަށް އޮތް ޝައުގުވެރިކަން ދަމަހައްޓައި އަދި ދަސްކުރުމުގައި ދެމިތިބުން ކަމަށާއި ދަސްކުރާ ހުނަރުތައް އާންމު ދިރިއުޅުމުގައި ވެސް އެޕްލައި ކުރުން މުހިއްމު ކަމަށް ވެސް ވިދާޅުވިއެވެ.\n"ގަރލްސް ޓު ކޯޑް ކުޅުދުއްފުށި" އަކީ މި ސީރީސްގެ3ވަނަ ޕްރޮގްރާމްއެވެ. ފުރަތަމަ ޕްރޮގްރާމް ކުރިއަށް ގެންދެވިފައި ވަނީ 2019 ވަނަ އަހަރު ޏ.ފުވައްމުލަކުގައެވެ. އަދި ދެވަނަ ޕްރޮގްރާމް ހިންގިފައި ވަނީ 2021 ވަނަ އަހަރު ގދ.ތިނަދޫގައެވެ.


India ge credit line ge therein bodu7mashrooeh fashanee – Iru\nރައީސުލްޖުމްހޫރިއްޔާ އިބްރާހިމް މުހައްމަދު ސާލިޙް 2018 ވަނަ އަހަރުގެ ޑިސެމްބަރު މަހު އިންޑިއާއަށް ކުރެއްވި ފުރަމާނަ ދަތުރުފުޅުގައި، އިންޑިއާއިން ރާއްޖެއަށް ދޭން އިއުލާންކުރި 800 މިލިއަން ޑޮލަރުގެ ކްރެޑިޓް ލައިންގެ ތެރެއިން ބޮޑު7މަޝްރޫއެއް ކުރިއަށް ގެންދިޔުމާ ބެހޭ ގޮތުން ފޮރިން މިނިސްޓަރ އަބްދުﷲ ޝާހިދު އާއި، އިންޑިއާގެ އެކްސްޓަރނަލް އެފެއަރޒް މިނިސްޓަރ ޑރ އެސް ޖައިޝަންކަރު މިއަދު މަޝްވަރާކުރައްވައިފިއެވެ.\nރައްޔިތުންނާ ގުޅިފައިވާ، އަދި ސަރުކާރުގެ ވައުދުތަކުގެ ތެރޭގައިވެސް ހިމެނޭ މި މަޝްރޫޢުތައް ވީހާވެސް ބާރު ސްޕީޑެއްގައި ކުރިއަށް ގެންދިޔުމުގެ މުހިއްމުކަން ދެ ގައުމުގެ ޚާރިޖީ ވަޒީރުންވެސް ވަނީ ފާހަގަކުރައްވާފައެވެ.\nރައީސުލްޖުމްހޫރިއްޔާ 2018 ވަނަ އަހަރު އިންޑިއާއަށް ކުރެއްވި ދަތުރުފުޅުގައި އިއުލާންކުރެވުނު ކްރެޑިޓް ލައިންގެ އެއްބަސްވުމުގައި މިނިސްޓްރީ އޮފް ފިނޭންސް އާއި އިންޑިއާގެ އެގްޒިމް ބޭންކާ ދެމެދު ސޮއެކުރީ 2019 މާރޗް މަހުއެވެ.\nމީގެ އިތުރުން އިންޑިއާ ސަރުކާރުގެ ހިލޭ އެހީގެ ދަށުން ކުރިއަށްގެންދާ ހައި އިމްޕެކްޓް ޑިވެލޮޕްމަންޓް ޕްރޮޖެކްޓްތަކުގެ ދެވަނަ ބުރަކަށް ހިލޭ އެހީ ދިނުމާ ގުޅޭ ގޮތުންވެސް އިންޑިއާ އެކްސްޓަރނަލް އެފެއަރޒް މިނިސްޓަރާއެކު މިނިސްޓަރ ޝާހިދު މަޝްވަރާކުރެއްވިއެވެ. މި ޕްރޮޖެކްޓްގެ ފުރަތަމަ ބުރުގައި އިންޑިއާއިން ދިން 106 މިލިއަން ރުފިޔާއިން، 19 ޕްރޮޖެކްޓަކަށް ފައިނޭންސް ކޮށްފައިވެއެވެ. މި ޕްރޮޖެކްޓްތައް ހިންގަނީ 18 އަތޮޅެއްގެ 74 ރަށެއްގައެވެ.\nކްރެޑިޓް ލައިންގެ ދަށުން ހިންގާ7މަޝްރޫޢަކީ\nއައްޑޫގެ ތަރައްޤީގެ މަޝްރޫޢު (މަގު ހެދުން، އައްޑޫގެ މަގުތަކުގައި ފެންބޮޑުވާ މައްސަލަ ހައްލުކުރުން، ބިން ހިއްކުން)


STO ah faidhaage gothugau 288 million rufiya libijje | Mihaaru\nއެސްޓީއޯ އަށް ފައިދާގެ ގޮތުގައި 288 މިލިއަން ރުފިޔާ ލިބިއްޖެ\nއެސްޓީއޯ އިން މިއަދު ބޭއްވި ނޫސްވެރިންގެ ބައްދަލުވުމުގައި އެ ކުންފުނީގެ މެނޭޖިން ޑިރެކްޓަރު ޝަހީރު (ވ) ވާހަކަ ދައްކަވަނީ. އެސްޓީއޯ އަށް ގްރޫޕް ފައިދާގެ ގޮތުގައި 430 މިލިއަން ރުފިޔާ ލިބުނު ކަމަށް އޭނާ ވިދާޅުވި. - ފޮޓޯ: ހުސެއިން ވަހީދު/ މިހާރު\n30 އެޕްރީލް 2017 - 17:44\nއެސްޓީއޯ އަށް ސާފު ފައިދާގެ ގޮތުގައި 288 މިލިއަން ރުފިޔާ މިދިޔަ އަހަރު ލިބިފައިވާ ކަމަށް އެ ކުންފުނިން މިއަދު ބުނެފި އެވެ.\nއެސްޓީއޯގައި ބޭއްވި ނިއުސް ބްރީފިންއެއްގައި އެ ކުންފުނީގެ މެނޭޖިން ޑިރެކްޓަރު އަހުމަދު ޝަހީރު ވިދާޅުވި ގޮތުގައި މިދިޔަ އަހަރު ގްރޫޕް ފައިދާގެ ގޮތުގައި 430 މިލިއަން ރުފިޔާ ލިބުނެވެ. އޭގެ ކުރީ އަހަރު ގްރޫޕް ފައިދާގެ ގޮތުގައި 435 މިލިއަން ރުފިޔާ ލިބުނު ކަމަށް އޭނާ ވިދާޅުވި އެވެ. އެސްޓީއޯ އަށް ވަކިން ބަލާނަމަ، ކުރީ އަހަރު ފައިދާ އަކީ 430 މިލިއަން ރުފިޔާ ކަމަށް ވެސް އޭނާ ވިދާޅުވި އެވެ.\nމިދިޔަ އަހަރު ކަރަންޓު ސަބްސިޑީ އަށް ބޮޑެތި ބަދަލުތަކެއް ގެނެސްފައިވާއިރު، ޚަރަދު ކުޑަކޮށްގެން ނުވަތަ ކޮސްޓް ސޭވިންގެ ގޮތުގައި 279 މިލިއަން ރުފިޔާ ލިބިފައިވާ ކަމަށް ވެސް ޝަހީރު ވިދާޅުވި އެވެ. އޭނާ ވިދާޅުވި ގޮތުގައި އެހެން ހަދަން ޖެހުނީ ކަރަންޓު ސަބްސިޑީ އަށް އައި ބަދަލުތަކާ ގުޅިގެންނެވެ.\nއެސްޓީއޯގެ މައިގަނޑު ވިޔަފާރިއަކީ ތެޔޮ ވިއްކުން ކަން ފާހަގަ ކުރައްވަމުން ޝަހީރު ވިދާޅުވީ އެހާ ބޮޑު އަދަދެއް މިފަހަރު ލިބުނީ އެ ވިޔަފާރިކޮށްގެން ކަމަށެވެ. ނަމަވެސް ކުންފުނިން ކުރަމުން އަންނަ އެހެން ވިޔަފާރިތައް ވެސް އަހަރުން އަހަރަށް ރަނގަޅުވަމުން އަންނަ ކަމަށް އޭނާ ވިދާޅުވި އެވެ.\nއެސްޓީއޯ އިން 2015 ވަނަ އަހަރުގެ ފައިދާ އިން ހިއްސާއަކަށް ބަހާފައި ވަނީ 57ރ. އެވެ. ނަމަވެސް މިދިޔަ އަހަރުގެ ފައިދާ އިން ހިއްސާއަކަށް ބަހަން އެ ކުންފުނީގެ ޑިރެކްޓަރުންގެ ބޯޑުން ނިންމީ 51ރ. އެވެ. އެސްޓީއޯ އަށް 2015 ގައި 300 މިލިއަނަށްވުރެ ގިނަ ރުފިޔާ ފައިދާގެ ގޮތުގައި ލިބުނެވެ.\nއަހަރުން އަހަރަށް ހިއްސާގެ ފައިދާގެ ގޮތުގައި ބަހާ އަދަދު ދަށްވިޔަސް، ސަރުކާރާއި ރައްޔިތުން ހިއްސާވާ ކުންފުނިތަކުގެ ތެރެއިން ހިއްސާދާރުންނަށް މިއަހަރު އެންމެ ބޮޑު ފައިދާއެއް ބަހަނީ އެސްޓީއޯ އިންނެވެ.\nއެ ކުންފުނީގެ ހިއްސާގެ ފައިދާގެ ގޮތުގައި ބަހާނެ މިންވަރު ކަނޑައެޅި ނަމަވެސް އެކަން ނިންމާނީ އަހަރީ އާއްމު ޖަލްސާގައި ހިއްސާދާރުންގެ އަޣުލަބިއްޔަތުން ފާސްކޮށްގެންނެވެ. އަހަރީ އާއްމު ޖަލްސާ ބާއްވާނެ ދުވަހެއް އަދި އިއުލާނެއް ނުކުރެ އެވެ.\nމީގެ 50 އަހަރު ކުރިން އުފެއްދި ކުންފުންޏާ ބެހޭ ގޮތުން ޝަހީރު ވިދާޅުވީ އެއީ ފެށުނީއްސުރެ ރައްޔިތުންގެ ކުންފުންޏެއް ކަމަށާއި އެ ކުންފުނިން މާ ބޮޑެތި ފައިދާތަކެއް ނެރުމަކީ ސަރުކާރުގެ ވިސްނުމެއް ނޫން ކަމަށެވެ. އެސްޓީއޯ އިން މަސައްކަތް ކުރަނީ އާ ވިޔަފާރިތަކަކަށް ދިއުމުގެ ބަދަލުގައި އެ ކުންފުނިން ކުރަމުން އަންނަ ވިޔަފާރިތައް އިތުރަށް ހަރުދަނާކޮށް ވަރުގަދަ ކުރަން ކަމަށް އޭނާ ވިދާޅުވި އެވެ.\nއެސްޓީއޯ އިން ވަނީ މި އަހަރުގެ ފުރަތަމަ ކުއާޓަރުގައި އެ ކުންފުންޏަށް ލިބުނު އާމްދަނީގެ އެކި ހިސާބުތައް އާންމުކޮށްފަ އެވެ. އެ ގޮތުން ފުރަތަމަ ކުއާޓަރުގައި 70 މިލިއަން ރުފިޔާ ލިބުނުއިރު، އެއީ ފާއިތުވެދިޔަ ކުއާޓަރާ ބަލާއިރު 10 މިލިއަން ރުފިޔާ ބޮޑު އަދަދެއް ކަމަށް އެސްޓީއޯ އިން ބުންޏެވެ.\n"އަޅުގަނޑުމެން އަމާޒު މި ކުރަނީ [މި އަހަރު] 250 އާއި 300 މިލިއަން ރުފިޔާގެ ފައިދާއަކަށް. އަޅުގަނޑުމެން ޕްލޭނާ އެއްގޮތަށް އަމާޒު ހާސިލްވާނެ ކަމަށް ޔަގީން ކުރަނީ،" ޝަހީރު ވިދާޅުވި އެވެ.\nއިގްތިސާދު އެސްޓީއޯ ހިއްސާދާރުން އަހުމަދު ޝަހީރު\nއެސްޓީއޯއިން ބަހަނީ އެންމެ ކުޑަ ފައިދާ. ހިއްސާއެއްގެ އަގަކީ 400 ރުފިޔާ، ހިއްސާއެއްގެ އަގުގެ ނިސްބަތުން ފައިދާގެ ގޮތުގައި އެ ބަހަނި %12.75 . އެހެން ކުންފުނި ތަކުގެ މި ނިސްބަތް ހުރީ %17.5 އާ %40 އާ ދެމެދުގައި.\nތިޖޫރީއަސް ވީގޮތް ހާމަކޮށްދީބަލަ\nރަތްޔިތުމީހާއަށް އަގުހެޔޮކޮއް މުދާވިކަން ހެދިކުންފުނި ބޮޑުފައިދާނަގަނީ ވިސްނާ!\nއެސްޓީއޯއަށް ސާފު ފައިދާ288ބިލިއަން.ހިއްސާ އަކަށް 50ރ އަށްވުރެމަތި.. ބީއެމްއެލް އަށް ސާފު ފައިދާ 1ބިލިއަން. ހިއްސާއަކަށް 20ރ ... މި ކިހިނެއްވާ ކަމެއްތޯ ؟\nރޯނުފިލައެއްނު 288 ބިލިއަނެއްނޫ 288 މިލިއަން ބޭންކަށް 1 ބިލިއަން އެއީ 1000 މިލިއަން\nކޮންމެ ރަށެއްގައި ފާމަސީ އެއް ހިންގަމަކީ ކުޑަ ކަމެއްނޫން. ފައިދާ ވީވަރާއި މެދު ހިތްހަމަޖެހޭ.\nއިމާރާތް ބޭނުންކުރަނީ ހިލޭ. ތިންގުނަބޮޑުކޮށް ބޭސްވިއްކަނީ. ފާމަސިސްޓަށް ދެނީ 2000ރުފިޔާ. ކޮންގެއްލުމެއް ވާންވީ. އެސްޓީއޯ ސަރުކާރު ކެމްޕޭނަށް ހަރަދުނުކުރާނަމަ ފައިދާވާނީ ތިވަރަކަށް ނޫން.\nއުފާވެރި ހަބަރެއް. މި އަހަރުގެ ނަތީޖާ އިތުރައް ރަނގަޅު ވާނެ ކަމަށް ހީކުރަން.\nސަލާންޖަހާ މީހުންގެ އަދަދު ގިނަވޭއެބަ\nޢެސްޓީއޯ ވަރެއް ނެތް. ދިރާގު ތަންތަނުން އެހާބޮޑެތި ފައިދާވާއިރު ޑިވިޑަންޑް އެހާ ކުޑަ. އެސްޓީއޯ އަކީ ނަމޫނާއެއް\nއެސްޓީއޯ އަށް ފައިދާގެ ގޮތުގައި 288 މިލިއަން ރުފިޔާ ލިބިއްޖެ އެވެ. އެއީ ދެން އުފާވެރިކަން ގެނެސްދޭނެ ކަމެކެވެ. މީ އެމްޑީޕީގެ ވެރިކަމުގައި އެމެން ގެއްލުން ވެއޭ ކިޔާ އޮޅުވާލާ މަކަރާއި ހީލަތުން އިންޑިއާގެ ކުންފުންނަކަށް ވިއްކާލަން އުޅުނު ކުންފުނި މިއަދު މިދަނީ ސަރުކާރަށް ފައިދާ ނެރެމުންނެވެ. ދެން އެސްޓީއޯ އިން އަޖުމަ ބަލާލުމުގެ ގޮތުން ތިފައިސާ ކޮޅުން އެއްކޮށް ބަލަންވީ މާލެ ވިލިގިލީގައި ހުރި ހުސްބިމެއްގައި ސަތޭކަ ފޫޓް ފުޅާ އަދި 100 ފޫޓް ދިގު ބިމެއްގައި 25 ބުރިއަށް ފްލެޓް އިމާރާތެއް ކުރެވޭތޯ އެމްޓީސީސީ އާއި މިހާރު އައިޖީއެމްއެޗް 25 ބުރިއަށް އެހަދާ ސިންގަޕޯރ ކުންފުންނާއި ގުޅިގެން. އެއިރުން އެމްޓީސީސީން ވެސް އިންވެސްޓް ކުރާނީ އެވެ. އަދި އެމްޕީއެލް އަދި އެމްއޭސީއެލް އިން ވެސް އިންވެސްޓް ކުރާނީ ކޮންމެ ކުންފުންނަކުން 288 މިިލިއަން ރުފިޔާ މި ޕްރޮޖެކްޓަށް. އެއިރުން އެތަނުން ހުރިހާ ކުންފުނި ތަކަށް ފްލެޓްސް ތައް ދިނީމާ އެ ކުންފުނި ތަކުން ފްލެޓްސް ތައް ކުއްޔަށް ދީގެން ފައިސާ ޖެެނެރޭޓް ކުރެވޭނެ ނޫންތޭ. އަދި އެސްޓީއޯ އަށް ގްރައުންޑް ފަސްޓް އަދި ސެކެންޑް ފްލޯރ ގައި އެސްޓީއޯގެ ވިޔަފާރި ކުރެވޭނެ ނޫންތޭ. މިއުސޫލުން އެބަޖެހޭ އެސްޓީއޯގެ ވިޔަފާރި ޑައިވަރސިފައި ކުރަން މާލެ ސަރަހައްދުގެ ރިއަލް އެސްޓޭޓް ވިޔަފާރި އާއި ދިމާލަށް. ގިވް ޔުއަރ ހޭންޑް ޓު މީ. ގިވް އިން ޓު މީ ގިވް އިން ޓު މީ ގިވް އިން ޓު މީ..\nރަނގަޅެއްނޫންތަ، ރައްޔިތުން ހަނާވަނީ އެސްޓީއޯއިން ތެޔޮވިއްކައިގެން ބޮޑެތި ފައިދާ، ހަގީގަތުގައި އެސްޓީއޯ އުފެއްދީ ބޮޑެތި ފައިދާތަކެއް ނަގާކަށެއްނޫން އެސްޓީއޯއިން %5 ޕަސެޓް ފައިދާވިޔަސް އެންމެ ރަނގަޅުވާނެ، ގެއްލުމުގައި ނުހިންގަންޏާ އެންމެ ރަނގަޅުވާނެ، ޕަރައިވްޓް ސެކްޓަރަށް އެބަޖެހޭ ފުރުސަތުދޭން އަދި ތެލުގެ އަގު ހެޔޮކޮށް ކަރަންޓުގެ އަގު ހެޔޮކުރަން އެބަޖެހޭ އެސްޓީއޯއަށް ފައިސާވުމަކީ ދިވެހިން އުފާވާކަމެއްނޫން\nޢެސްޓީއޯ އިން ފައިދާ ނުވިއްޔާ ހިއްސާދާރުންނޯ. މިހާރު އެކުރާ މަަސައްކަތް ގޯހެއްނޫން